ကျမရဲ့နေရာလေး: January 2015\nပြီးခဲ့တဲ့ရက်က နှင်းမုန်တိုင်း အမေရိကားအရှေ့ပိုင်းကိုခဏအလည်လာမယ်ဆိုတော့ လူတွေအုတ်အော်\nအလုပ်ပြီးတော့ အပြင်ထွက်လိုက်ရင် နှင်းပုံကြီးက ငွားငွားစွင့်စွင့်\nကျမတော့ ၃ခါတိတိကြုံဖူးသွားပြီ။ ဒီလိုဘဲ လေပြင်းမုန်တိုင်း ၂ခါ နှင်းမုန်တိုင်း ၁ခါပေါ့..။ နယူးယောက်မြို့ကို\nအသွားအလာပိတ်။ နယူးဂျာစီ ဖက်ကနေ နယူးယောက်ကိုသွားတဲ့ ကား၊ရထားလမ်းတွေပိတ်ချလိုက်တယ်။ လူတွေကို လမ်းပေါ်မထွက်ကြဖို့ ဆော်သြော။ ယာယီကယ်ဆယ်ရေးစခန်းတွေဘာတွေဖွင့် ။ ရေနဲ့စား\nသောက်စရာတွေဝယ်လှောင်ဖို့ပြောကြနဲ့။ တလောကလုံးကို ယောက်ယက်ခတ်လို့၊ကုန်စုံဆိုင်အရောင်း\nဆိုင်မှာ ကြိတ်ကြိတ်တိုး ရေတွေဝယ်လိုက်ကြရတာ..ဟွင့် ^_^ပြောကိုး.....မပြောချင်ပေါင်...တော်..\n(ကိုယ်တို့နေတဲ့နေရာနဲ့ နယူးယောက်ကလည်း ရန်ကုန်နဲ့ ဒလ လိုဆိုပါတော့ မြစ်ချောင်းလေးတခုခြားနေ\nတာပါ။ အိမ်ကလည်း အဲ့..မြစ်ချောင်းထိပ် မရောက်တရောက်နေရာဆိုပါတော့)\nအီဖေငယ်..မယ်ငီး..ကံမကောင်းချက်ကလည်း အဲ့ဒီ တနင်္လာနဲ့ အင်္ဂါ ၂ရက်လုံးအလုပ်ကမပိတ်ဘူးလေ။\nတနင်္လာနေ့ အလုပ်ဝင်တော့ မနက် ၉နာရီ။ လူမရှိလောက်ဘူးမှတ်တာ..။ လားလား..ဆိုင်ရှေ့မှာဈေးဝယ်\nသူများ ၇ယောက်လောက်တွေ့ခဲ့တယ်။ စောင့်နေကြတာလေ။ကိုယ်တို့က နဲနဲစောရောက်ရသကိုး..။ဆိုင်က\n၉နာရီမှဖွင့်တာပါ။ တံခါးလည်းဖွင့်လိုက်ရော ကသောကမျောပြေးဝင်လာပြီး နှင်းကာဘောင်းဘီ၊ နှင်းကာ\nဘွတ်ဖိနပ်၊ မိုးရေစိုခံ ဘွတ်ဖိနပ်တွေ တွေ့သမျှ ဆွဲကြတာပါဘဲဆရာရေ့။ ခလေးဖိနပ်တွေထဲမှာ boy girl\nခွဲထားသေးတာကို..ပစ္စည်းတွေကလည်း သိပ်များများမကျန်တော့ပါဘူး။အဲ့ဒါ ဘာဘဲဖြစ်ဖြစ် လိုချင်တဲ့ ဆိုက်\nရရင်ပြီးရောဆိုပြီး ယူကြတယ်။ လူကြီးထဲမှာလည်းယောက်ကျား မိန်းမ မခွဲတော့ဘူး။ ရရာကို လုဝယ်ကြ တယ်။ အချင်းချင်း လုပြီး ရန်တွေဖြစ်လို့၊ လူကြီးတယောက်ကဆို သူက ဆိုက် ၉.၅ တဲ့။ နောက်ဆုံးကျန်\nတရံလေးက ဆိုက် ၁၂..အဲ့ဒါကို ခြေအိပ်ထူထူနဲ့ဆိုတော်ပါတယ်..ဆိုပြီးယူသွားလေရဲ့။ အပြင်ကလည်းနှင်း\nတွေကျနေပြီလေ။ အော်..ရေငတ်မှ ရေတွင်းတူးကြတယ်ဆိုတာ..ဒါတွေပါဘဲ..။ မနက် ၁ဝနာရီမထိုးသေး\nဘူး snow boot နဲ့တကွ နှင်းကာ အဝတ်အစား အထူးသဖြင့် ခလေးအင်္ကျီအားလုံး အနိစ္စသဘောနဲ့\nနောက်ပိုင်းလာတဲ့လူတွေကို ဘာမှမရှိတော့ဘူး လို့ပြောတာကို မယုံဘူးတဲ့။ လူကိုရန်လုပ်သွားပါတယ်ဆို..။\nတော်တော်များများက ဒီမှာ မရှိရင် ဘယ်နားဝယ်ရမှလဲဟင်..တဲ့။ ကိုယ်လည်းမသိ။ ကိုယ်တို့နယူးဂျာစီဖက် ကဆို Garden state plaza ရော နေရာတော်တော်များများကညနေ ၃နာရီ နဲ့ ၅နာရီကြားထဲမှာဘဲ အားလုံး ပိတ်လိုက်တယ်လေ။ အီဖေကိုယ်တို့ဆိုင်ကတော့ ပိတ်ဘူးတဲ့။ ဘာဘဲဖြစ်နေ ဆိုင်ပိတ်ရခြင်းဆိုတဲ့ သမိုင်း\nကြောင်းတောင်မရှိခဲ့ဖူးဘူး ဆိုဘဲ..။ (အော်..သူတို့တွေ..ကျုပ်တို့အလုပ်သမားတွေတော့ တီဗီရှေ့ပြေးပြေး\nမော့နေရတယ်လေ ရာသီဥတု update သတင်းတွေကိုပေါ့)။\nsnow boot ဆိုလို့ပြောရအုံးမယ်။ သိလား..မယ်ငီးတို့က Boot ဆိုတာဘွတ်ဖိနပ်လောက်ဘဲသိတာလေ။\nသူ့မှာလည်း အမျိုးမျိုးပါဘဲ။ ဒီအတိုင်းအလှဝတ်တာ နှင်းစိုခံတာ မိုးရေထဲသွားဖို့..ဒီလိုမျိုးအမယ်ပေါင်းစုံက\nလည်းရှိသေးဗျား..။ သူ့နေရာနဲ့နဲ့သူ မဝတ်တ်မစားတတ်ရင်လည်း ပြောစရာစကားတွေအများကြီးရှိလာရ\nတာပေါ့။ ဘွတ်ကြီးရောင်းစရာမကျန်တော့ အပြင်ကပတ်စရာအကာကောရှိလားတဲ့။ အဟဲ..မှန်တာပြော\nမယ်ငီးများ မြင်တောင်မမြင်ဖူးပါဘူး။ မေးခံရလွန်းလို့နောက်မှ google တန်ခိုးနဲ့ရှာကြည့်လိုက်တော့..\nဒီလိုပုံစံလေးပေါ့။ နောက်ဆုံးမရရင် ရတာလေးလိုချင်ကြတာ သဘာဝကျပါတယ်လေ။ ဒါပေမဲ့ ဘယ်နေရာ\nရောင်းမှန်းမယ်ငီးမသိတာက အပြစ်ကြီးတခုလိုဖြစ်နေတာ။ သူတို့ စိတ်တွေတိုနေကြတာ။ ဒီကလည်း\nပြောလိုက်ပါတယ်။ ရှင်တို့ စမတ်ဖုံးထဲမှာ google လုပ်ပြီးရှာပါ့လား..လို့..နော့်..။ သိပ်ဗြိန်းတာဘဲ..မြို့ကြီး\nသားတွေလုပ်နေပြီး။ ကိုယ်တို့တောသားတွေတောင်သိတယ်။ ဘာဘဲလိုလို google လိုက်တာဘဲ။\nနှင်းထုကြီးက ၃ပေအထိကျမယ်တို့ဘာတို့ဖြစ်နေတော့လည်း လူတွေစိုးရိမ်ကြတာပေါ့လေ။ ဒါပေမဲ့တကယ်\nတမ်းကျတော့ ကိုယ်တို့ဖက်မှာ တပေတောင်မရှိလောက်ပါဘူး။ တချို့နေရာတွေမှာတော့ ၃ပေရောက်ပါ တယ်။ မိုးလေဝါသသတင်းဌာနက ပြည်သူတွေကို ပြန်တောင်းပန်တယ်တဲ့။ သတင်းက နဲနဲပိုသွားလို့လေ။\nအဟဲ..ကိုယ်တို့ဆီကနဲ့တော့ ဆိုပြီးမနိူင်းယှဉ်လိုက်ပါနဲ့။ မယ်ငီးသူငယ်ချင်းတယောက် ဘုတ်အုပ်ကြီးမှာ\nရေးထားတာဖတ်မိတယ်။ရွှေပြည်ကြီးမှာ နေတဲ့သူတွေက(သူအပါအဝင်ပေါ့လေ) အပြင်ဖက်ရောက်လာကြ\nတဲ့လူတွေပြောလေ့ရှိတဲ့ ပြောနေကြတဲ့စကားတခုရှိပါတယ်တဲ့။ (သူ့စာထဲမှာရေးထားတာပါ) ဟိုဖက်က\nဆိုရင်လေ..ဟိုဖက်မှာတော့..ဆိုပြီး တခြားတိုင်းပြည်ကို အားကျအထင်ကြီးစွာ ခံယူနေတဲ့ သူတွေကို သိပ်\nရီချင်တယ်တဲ့။ ရွှေပြည်ကြီးမှာလည်း ကောင်းမွန်တဲ့ဓလေ့ထုံးစံ ယဉ်ကျေးမူ့တွေရှိနေပါတယ်။ မလိုက်နာ\nမကျင့်သုံးကြလို့ပါတဲ့။ ထားလိုက်ပါတော့လေ။ကျမတော့ လူတွေ ၂မျိုးကွဲနေတယ်လို့မြင်တယ်။ အပြင်\nရောက်နေတဲ့လူတွေကို ရွှေပြည်မှာနေတဲ့လူတွေက အပြစ်မြင်သလို၊ အပြင်ကလူတွေလည်း အထဲက လူ\nမနှစ်ကဆို ဒီ့ထက် ၃ဆလောက်ရှိတာ\nအဲ..ဘွတ်ဖိနပ်ကနေ..ဘယ်ရောက်သွားပြန်ပြီကြောင်း...။ ကဲ..ပြန်လာခဲ့..ဘွတ်ဖိနပ်လေးရေ့.. @_@\nအော်..ဖုံးကလည်းတဂွမ်ဂွမ်မြည်ပါတယ်။ တချိန်လုံးဖြေနေရတာက ဆိုင်ပိတ်ပါသလားရှင်!! တဲ့။ နောက်တ ခုကအဖိုးကြီးတယောက်ပါ.တော်တော် အသက်ကြီးတဲ့ပုံလို့ထင်ရတယ်။ အသံတုန်တုန်လေးနဲ့။ လွန်ခဲ့တဲ့\n၄ လလောက်က ဘွတ်ဖိနပ်တရံဝယ်သွားတာ အခု ရှေ့ဖက်က ကွဲလာလို့။ ပြန်လာလှဲရင် ရပါမလား..တဲ့။\nစူးစူးဝါးဝါးအော်ပြီး... ဖုံးကိုချခိုင်းတယ်။ သူ့မိန်းမဖြစ်ပုံရတယ်။သူကဆက်ပြီးပြောနေသေးတာ..နောက်တော့\nဟိုကဖုံးကိုနှိပ်ချလိုက်တယ်နဲ့တူတယ်။ အဟဲ...ကျမအဖွားကို ပြန်သတိရတယ်။ တောင်ကြီးက အင်းသား အဖွားပါ။ သူနဲ့ဈေးသွားရင်သိပ်ရီရတာဘဲ။ နဲနဲသူငယ်ပြန်ချင်နေတာလေအင်းမုန့်ဟင်းခါးတပွဲဘယ်လောက်\nလဲတဲ့။ ဟိုက တပွဲတစ်ကျပ်လို့ပြောတာ ၂ပွဲစားမယ် ၁ကျပ်ခွဲထား..တဲ့..။ ဟီးဟီး....ခလေးဖြစ်ပေမဲ့ ကျမ\nကဲ..ဒီမှာနှင်းတွေလည်းခုထိကျနေတုံးပါ။ ခပ်ပါးပါးလေးပါ။ ချမ်းနေပါသေးတယ်။ ခုတလော နှာစေးလွန်း\nလို့ဆေးသောက်တော့ ခေါင်းကသိပ်မကြည်ချင်ဘူး..။ တောရောက်တောင်ရောက် ဘာမှန်းကိုမသိတဲ့ စာ\nPosted by မီးမီးငယ် at 2:55 PM 13 comments Links to this post\nဒီတခါတော့အစားအသောက်ဖက်သွားရအောင်..။ တနေ့တနေ့ ဘာစားရမှန်းမသိပါဘူး။ ဆောင်းတွင်းဆို\nအနောက်နိုင်ငံမှာနေထိုင်တဲ့သူတွေအတွက်က အရမ်းခက်ခဲတယ်။ ပြူတင်းပေါက်ဖွင့်ဟင်းချက်မရ။ အေး\nလွန်းလို့လေ..။ ခဏတဖြုတ်ဘဲဖွင့်ရတာဆိုတော့ အရမ်းကြီး အနံပြင်းတဲ့ ဟင်းတွေမချက်နိုင်ဘူး။ ဥပမာ\nဆီသတ်ပြီးချက်ရတဲ့ ကိုယ်တို့ဆီက ဆီပြန်ဟင်းတွေ ဘာတွေပေါ့လေ။\nခဏလေးချက်ပြီး စားလို့လည်းကောင်း ကျမ်းမာရေးအတွက်လည်းကောင်း ဆိုတဲ့ဟင်းခွက်မျိုးတွေ လိုက်ရှာ\nကြည့်တော့ ၂မျိုး ၃မျိုးလောက် တွေ့လာတယ်။ အဲဒါလေး..လာအာလူးပေးတာပါ..ဟီး..။ သူတို့မူရင်းပုံစံက\nနေတမူကွဲပြီး ချက်ထားတယ်။ ဘာလို့လည်းမေးရင်တော့ သူတို့လိုမရှိလို့။ ဒီတော့ ကိုယ်ထည့်စားချင်တာ စားလိုက်တာဘဲလေ..။ ဒါပေမဲ့လည်း အရမ်းအရသာရှိတာဘဲ သိလား။ မယ်ငီး ဗားရှင်းလေးဆိုပါတော့ရှင်။\nကျမကတော့ အသားငါးစားရင် သွားကြားတွေထဲညှပ်တတ်လို့ မိူနဲ့မျှစ်ကို အဓိကထားစားတတ်တယ်။ ကျမ\nဟင်းတွေထဲမှာ ပင်တိုင်စံပါတတ်တယ်လေ။ ဒီဟင်းကိုတော့ ထိုင်ဝမ်မှာနေတဲ့ ဂျပန်စာဖိုမူးတယောက်ဆီက\nတွေ့လာတာပါ။ အဓိကပါဝင်တာကသံဗူးနဲ့လာတဲ့ Mushroom Cream ပါ။ ဘာတံဆိပ်မဆိုရပါတယ်။\nနောက်ပြီး မိူ၊ spinach( အနောက်နိုင်ငံရဲ့ဟင်းနုနွယ်ရွှက်)၊ ကြက်သွန်နီ၊ ထောပတ် ပေါင်မုန့်ကြွပ်နဲ့ချိစ် အနည်းငယ်စီပေါ့ရှင်။ အဲ..မေ့သွားတာက သူက ဝက်သား ham ကိုသုံးတာပါ။ ကိုယ်ကတော့ မရှိဘူး။ အိမ်မှာရှိနေတဲ့ ကြက်အူချောင်းထည့်လိုက်ရတာပေါ့လေ..အဟဲ..နဲနဲလေးဘဲလွဲတာပါ..^_^\nထောပတ်ဆီထဲမှာ ကြက်သွန်နီနဲ့ ဟင်းနုနွယ်ဆီသတ်ပြီး နဲနဲနွမ်းလာရင် ရပြီ..\nအိုးထဲကို ကြက်အူချောင်းလေးနဲနဲလှိမ့်ပေး(သူတို့က ဝက်ပေါင်ခြောက်သုံးတော့ဆီအရမ်းထွက်တယ် ဝက်\nပေါင်ခြောက်ကိုကြွပ်နေအောင်ကြော်ပြီးဆယ်ထား၊နောက် မိူထည့်ကြော်တာပါ) ကျမတော့ ကြက်အူချောင်း\nလေးအနံ့မွေးလာတာနဲ့ မိူထည့်လိုက်တာဘဲ။ ပြီးမှ သံဗူးထဲက မိူခရိမ်၂ဇွန်းလောက်ခပ်ထည့်လိုက်တယ်။\nတခါထည်းဘဲ ဘလူးဘလူးလိုက်ထားတဲ့ စိမ်းစိမ်းလေးလောင်းထည့်လိုက် ရေနဲနဲလောက်ထည့်ပေးရတယ်\nအပစ်အကြဲက ကိုယ်လိုသလိုပေါ့။ ယောင်းမနဲ့မွှေပြီး ငရုတ်ကောင်းလေးခပ်..အရင်မြည်းကြည့်ပါလေ။ ဆား နဲနဲဆိုရပါပြီ..ချိစ်ထည့်အုံးမှာမို့လို့ သိပ်မငန်စေနဲ့နော်။ ပေါင်မုန့်လည်း သူကကိုယ်တိုင်မီးကင်ဘာညာလုပ်\nနေသေးတယ်။ အီဖေငီးတို့ကတော့ ရယ်ဒီမိတ်ထုတ်ဖေါက်ပြီးကောက် ထည့်လိုက်တာဘဲ..။\nနောက်တခုက ခဏခဏလုပ်စားဖြစ်ပါတယ်။ ဒါပေမဲ့ ဒီတခါက နောက် အင်ဂရေဒီးယန့်ကြီးတခု ထပ်တိုး\nပဲခေါက်ဆွဲကို တော်တော်များများ ကိုးရီးယားခေါက်ဆွဲလို့ဘဲသိထားကြတယ်။ ဒါပေမဲ့မူရင်းက တရုတ်..တဲ့။\nzhajiangmian (炸醬麵)ဆိုတဲ့ဒေသကအစားအစာလို့ဆိုပါတယ်။ ဒါကြောင့် ကကြီးတွေ ဒီပဲခေါက်ဆွဲကို\nကျားကျားမြောင်..လို့အသံထွက်တာက မူရင်းတရုတ်ဒေသရဲ့နာမည်ကိုခေါ်တာပါတဲ့။ ထားလိုက်ပါလေ။ဒီက\nရှမ်းမ မယ်ငီးပါးစပ်နဲ့တော်အတော်ခံတွင်းလိုက်ပါတယ်။ အသားငါးတွေမပါဘူး။ သူတို့ကကြီးဆိုင်မှာစားရင် အာလူးထည့်ပေးတတ်တယ်။ ကျမကအာလူးသိပ်မကြိုက်ဘူးလေ။ (ဟဟ..လူကသာ အာလူးများတာ..း)))\nအသားလည်း ၂ဖတ်လောက်ဘဲပါတတ်တာ။ ကိုယ့်ဖာသာကိုယ်ချက်စားရင် ကိုယ်ကြိုက်တဲ့ အသီးအရွက်\nကျမရဲ့ အပိုမဆလာထည့်ထားတဲ့ ဆူပါအင်ဂရေးဒီယန့်ကြီးတခုက ဂျပန် မိဆို(ပဲပုပ်) ပါ။ အိမ်မှာ ၅ မိနစ် ဟင်းရည်ချက်ဖို့ ကျမ ၃မျိုးရှိပါတယ်။ အလုပ်ကပြန်ပြီး အချိန်မရဘူး ဗိုက်လည်းအော်နေတဲ့အချိန်ဆိုရင်\n၁. မိဆိုဟင်းရည်( ပဲပြား၊ ရေညှိ၊ မိဆိုဆော့)\n၂.စွမ်တန်ဟင်းရည်( ကောက်ညှင်းနဲ့မံပြီးခြောက်ထားတဲ့ ရှမ်းမုန်ညှင်းခြောက်တဲ့ လက်ဆောင်ရထားတာ)\nဒီ ၃မျိုးက အမြဲတမ်းချက်ဖြစ်တယ်။ စွမ်တန်ကအိုးနဲ့တည်စရာမလိုဘူး။ အဆာပလာတွေကို ပုဂံလုံးထဲအား\nလုံးထည့်ပြီးမှ ဗွက်နေတဲ့ ရေနွေးလောင်းထည့်အဖုံးပိတ် ၃မိနစ်လောက်စောင့် စားရုံဘဲ။ မိဆိုဆိုရင်လည်း\nရေညှိက ဂျပန်ရေညှိ မိဆိုထဲထည့်တဲ့ရေညှိကမှ ပိုကောင်းတာ။ ခဏလေးဘဲ။ရေနွေးဆူမှ ပဲပြား၊ ရေညှိ\nထည့်ပြီး မိဆိုဆော့ကို ရေနဲ့ဖျော်ထားတာလောင်းထည့်လို့ ဗွက်လာရင် အိုကေပြီ..။ ပဲနီလေးတော့ အနူး\nမြန်တယ်။ပဲနူးလာပြီဆိုမှ ကြက်ဥမွှေတံနဲ့ မီးပေါ်မှာခလောက်ခလောက်လုပ်ချလိုက်တာဘဲ။ ပြီး ဆီချက် ပုလင်းထဲကဆီချက်ဖတ်တွေ ကလော်ထည့် ကြက်သွန်နီပါးပါးလေးလှီးထည့်။ ဆားခပ်..ဒါဆိုရင်ပြည့်စုံပြီ\nကဲ..ကျားကျားမြောင်ဖက်ပြန်သွားရအုံးမယ်..အဟီး..။ ကျမကတော့ ဟင်းသီးဟင်းရွှက်နဲ့ဘဲ ချက်တာပါ။\nပဲပြားလေးနဲနဲကျန်တာနဲ့ ထည့်လိုက်သေးတယ်။ မိဆိုဆော့ Black bean ဆော့ နဲ့ ပြောင်းဖူးမုန့် ရေဖျော်၊\nပြီးမှ ဆော့တွေလောင်းထည့်လိုက်တာပေါ့..ဆားတွေ အချိုမုန့် အသားမုန့်..ဘာတခုမှ မပါဘဲ..\nအလွန်စားကောင်းသော ပဲခေါက်ဆွဲလေးပေါ့... မုန်လာဥချဉ်တို့ မုန်ညှင်းချဉ်တို့နဲ့ဆို ဂွတ်ထဂွတ်ထကောင်း\nလေစွ..အခါးရည်..ရေနွေးကြမ်းလေး..တဖူးဖူးမူတ်သောက်လို့ အပြင်က 13' C အထိအေးလည်းမမူဘူး...\nPosted by မီးမီးငယ် at 9:54 PM 8 comments Links to this post\nဒီတခါတော့ လေဖမ်းဒန်းစီး အိ..ယောင်ဝါးလုပ်ခဲ့ဖူးတာတွေပေါ့ရှင်...။ တခါခါကျမတို့အားလုံးဘဲ ဒီလိုအခြေ\nအနေမျိုးတွေနဲ့ရင်ဆိုင် ဖြတ်ကျော်ခဲ့ကြဖူးမှာပါလေ..။ နဂိုလ်ကတဲက ခင်ခင်ကြောင်ဖြစ်တဲ့ ကိုယ်တို့ကတော့\nထိုင်းမှာပါဘဲ..။ထိုင်းစကားသင်ယူနေတဲ့အချိန်ဆိုတော့ သတင်းတို့ တီဗီမှာလာသမျှမလွှတ်တမ်းကြည့်နေ တဲ့အချိန်ပေါ့။ သူတို့ပြောတာ လိုက်ပြီးဆိုနေတတ်တယ်လေ။ သီချင်းလည်း ၂၄ နာရီပတ်လုံး နားကျပ်တပ် ပြီးဆိုတယ်။ (ဘာသာစကားအသစ်လေ့လာမယ်ဆိုရင် အဲလိုသီချင်းနဲ့သတင်းကနေစတာ ပိုမြန်တယ်နော့\nကိုယ်ရဲ့အတွေ့အကြုံအရပါ) ထိုင်းစကားနဲ့ ရှမ်းစကားက ဆင်ဆင်တူပေမဲ့ ရှမ်းတွေပြောတဲ့ထိုင်းစကားဝဲတာ\nပိုပြီးဆိုးတယ်တဲ့..သူများတွေပြောကြတာပါလေ။ ထားပါတော့ ..။\nဒီလိုမတတ်တခေါက်နဲ့ ရှိနေတုံး တနေ့အလုပ်ထဲမှာ (ဒုတိယအလုပ်ပါ။ ပထမက ထိုင်းဗိုလ်ချုပ်ရဲ့ဇနီးဆိုင် မှာ..အဲ့..ဆိုင်က ထိုင်းအထက်တန်းလွှာတွေကြားထဲနံမည်ကြီးတာ..ဒုတိယအလုပ်ကြတော့ Tourist\nတွေကိုအဓိကထားရောင်းတဲ့ ဆိုင်မှာ) ပေါင်မုန့်ကားခေါ်တဲ့ကားမျိုး..ဒါပေမဲ့ခပ်ကြီးကြီးပြားပြား ခန်းစီးတွေ\nကာလို့ လာဆိုက်ပါတယ်။ အဲဒီကာလအချိန်က ၁၉၉ဝခုနှစ်ကျော်လောက်အချိန်ဖြစ်ပါတယ်..။ (မနဲပြန်စဉ်း စားရတယ်း)) အရောင်းစာရေးမချည်းဘဲ ၅ဝ ကျော်ရှိတယ်လေ။ ကိုယ့်အလှည့်နဲ့ကိုယ် ဧည့်သည်တွေကို တာဝန်ယူရှင်းပြရတယ်။ ဒီတခါတော့ မယ်ငီးအလှည့်ပေါ့..။ ကားတံခါးဖွင့်ပြီး သူတို့ခြေချတာနဲ့ ဧည့်သည် ကိုစက်ရုံသွားကြည့်မလားလို့ပြောရတယ်လေ။ သာမာန်ကစက်ရုံကိုဧည့်သည်တွေအရင် ကြည့်ပြီးမှ\nshowroom ထဲလာကြတာလေ။ Bronze cutlery ကြေးထည် ဇွန်းခရင်းဓါးတွေ , Jade factory ကျောက်\nစိမ်းရုပ်ထုတွေထုတာ နဲ့ Lacquer ယွန်းထည်ပစ္စည်းတွေလုပ်တဲ့ အလုပ်ရုံအကြီးကြီး ၃ခုရှိတယ်။နောက်\nတော့ ယွန်းထည်အလုပ်ရုံကိုပိတ်လိုက်တယ် ပစ္စည်းဘဲရောင်းတော့တာ။ အရောင်းစာရေးရော အလုပ်ရုံက\nအလုပ်သမားရော ပေါင်းလူရာကျော်ရှိတာပေါ့။ တချိန်တခါက ကျိုင်းမယ်မှာ နံမည်အကြီးဆုံးဆိုင်ဖြစ်ခဲ့ဘူး\nတယ်တဲ့။ ဘုရင့်သားတော်နဲ့ပတ်သက်ပြီး သြဇာအာဏာရှိတယ်ဆိုပါတော့။\nတကမ္ဘာလုံးဧည့်သည်တွေဆိုတော့ ကိုယ်တို့အရောင်းတွေလည်း ဘာသာစကားအလိုက်ခွဲခြားထားရတယ်\nလေ။ တရုတ်ကတော့အများဆုံးဘဲ ၂ဝ နီးပါးလောက်တောင်ရှိမယ်။ ကျန်တာတော့ ဂျပန် ပြင်သစ် ဂျာမဏီ စပိန် အီတလီ နဲ့အင်္ဂလိတ်ပေါ့..လူလည်ကြီးသားသမီးဖြစ်တဲ့ မယ်ငီးကတော့ တေထေးမကြီးကို ညာတီးပြီး ဘာသာစကား ၃မျိုးအထက်တတ်တယ်ဆိုပြီး လုပ်ထားတာလေ..ဟီး..ဘာသာစကားတမျိုးထဲတတ်ရင် လခ ကအနဲ ဆုံးဘဲ။ ၃ မျိုးအထက်ဆိုရင် စူပါဗိုက်ဆာ အဆင့်တွေဘာတွေပေါ့ရှင်။ လခလည်းများ လာသမျှဧည့် သည်ကိုရောင်းပိုင်ခွင့်ရှိ ကော်မရှင်များများရ..အိုး..ကောင်းမှကောင်း။ ဒီတော့ သူဋ္ဌေးမရှေ့မှာအလွှတ် ကျက်\nထားတဲ့ပြင်သစ်စကား အခွန်း ၂ဝလောက် အပြန်ပြန်အလှန်လှန်ြမန်မြန်ပြောပြလိုက်တယ်။ သူက..ဟော..\nမယ်ငီး ပြင်သစ်လိုရတာဘဲတဲ့..အဲ..နောက် ဂျာမာန်ကျောင်း Goethe institut တက်နေတဲ့အချိန်ဆိုတော့..\nဂျာမန်လည်းရနေတယ်လေ။ ကျန်တာ "နိဟောင်မား"..တို့ "အရီးကတို့""ကိုစိုင်းမတ်"တို့ကလည်း တမျိုး ၁ဝခွန်းစီဆိုပါတော့ ဒီလိုရောကြိတ်ပြီး ခပ်တည်တည်နဲ့ လူတတ်ကြီးလုပ်ခဲ့ဖူးတယ်လေ.. @_@ အီတလီနဲ့ စပိန်ကလည်းတခုနဲ့တခု အရမ်းဆင်တူတာကြီးကို ရှမ်းနဲ့ ထိုင်းလိုပါဘဲရောကြိတ်လို့ရပါသေးတယ်။\nဧည့်သည်တွေက ပြင်သစ်များပါတယ်။ သူတို့နဲ့ စကားပြောရင် ပြောသမျှ ပြုံးပြုံးလေး နားထောင်ပြီး"ဝါးလား"\n"ဝှီးဝှီး"ဗြန်းဗြန်း" "ဒါးကော" ဒီလို ဖောလိုလေးလိုက်ပေးရုံဘဲ..အဟဲ :P အနဲဆုံးရေမွှေးပုလင်းသေးသေး\nလေးတပုလင်း ဘောပင် တချောင်းလောက် တခါတလေလည်း tip money လေး ဘာလေးပေါ့..အရမ်း ရတတ်တာဘဲ။ လေရှည်နေလိုက်တာ..လိုရင်းမရောက်ပြန်တော့ဘူး.. ^_^\nကိုင်း..ပေါင်မုန့်ကားနဲ့လာတဲ့လူကြီးဆီ ပြန်သွားရအောင်..။ သူက ကုတ်နဲ့ ဘွတ်စ်နဲ့။ ကိုယ်တို့အတွေ့အကြုံ\nအရ အဲလိုဝတ်တတ်တာက ဂျပန်တွေများတယ်။ မျက်စိလေးကမှေးမှေး အသားကဖြူဖြူဆိုတော့ စမ်းပြီးသာ\nဆဝပ်ဒီခ ရတယ်။ စိတ်ထဲမယ် ဂျပန်အဖိုးကြီးလို့ဘဲထင်တာ။ လက်အုပ်ပြန်ချီပြီး ဆဝပ်ဒီပြန်လုပ်တယ်။\nဒါနဲ့ သူ့အသားအရည်လည်းကောင်းတယ်(စကားမစပ် တချို့သောသူများ ရုပ်ရည်လှပတာကိုမဆိုလိုပါဘူး တခါတလေ အသားအရည်ကအစ သန့်ရှင်းကြည်လင်နေတာမြင်ဖူးတယ်ဟုတ်၊ အဆင့်အတန်းမြင့်မြင့်\nလာတယ်ဆိုလို့ခေါ်ရမလားဘဲလေ) သူက Showroom ဖက်ကို ဦးဆောင်တက်သွားရင်းစကားပြော ပါတယ်။ သူနဲ့ပြောနေရင်း စိတ်ထဲမှာမြင်ဖူးသလိုဖြစ်လာတယ်လေ။ သူကလည်းမေးပါတယ်။ သူ့ကိုသိလား\nတဲ့..။ ဒီကလည်း မဆိုင်းမတွဘဲဖြေတာပေါ့..သိတာပေါ့..အနုပညာသမားဘဲဟာ..ပေါ့..အဖိုးကြီးပြုံးနေ\nတယ်။ မယ်ငီးဆို့များစကားအမျှင်မပြတ်ဘူး..ကျမကရုပ်ရှင်အမြဲတမ်းကြည့်တာလေ..တဲ့..။ လာချေသေး တယ်..သိတာလည်းဟုတ်ဘဲနဲ့ ရမ်းတုတ်နေတာလေ..။ မန်နေဂျာမကြီး အဝေးကနေပြေးထွက်လာတယ်။\nခေါင်းညွတ်လို့ ခါးကျိုးမတတ် ဆဝပ်ဒီခ့ါ..တဲ့။ ပြီးငါသူဋ္ဌေးမကို ပြေးခေါ်လိုက်အုံးမယ်ဆိုပြီး အပြေးထွက် သွားတယ်လေ။ ကျန်တဲ့ သူငယ်ချင်းထိုင်းမတွေလည်း ကွက်ကြည့်ကွက်ကြည့်နဲ့ ဒီကတော့ ဇွတ် အာချောင်\nနေတုံးပါဘဲ..သူက ကြေးထည် ပစ္စည်းလေးလက်ဆောင်ပေးချင်လို့နဲနဲလာဝယ်တာ..တဲ့။ ကိုယ့်ကိုလည်း\nအဖိုးကြီးကားပေါ်တက်သွားမှ သူငယ်ချင်းများက ဝိုင်းမေးကြပါတယ်။ နင်သူနဲ့ဘာတွေပြောသလဲတဲ့။ ငါက\nအဲ့ခေတ်က အဆိုတော်ရုပ်ရှင်မင်းသမီး Nantida Kaewbuasai นันทิดา แก้วบัวสาย ရဲ့ယောက္ခထီးနိုင်\nနိုငံခြားရေးဝန်ကြီးတဲ့..အဟိ..ဝန်ကြီးကို ရုပ်ရှင်သရုပ်ဆောင်ဆိုပြီး မယ်ငီး ခပ်တည်တည်နဲ့ရောကြိတ်ချ\nလိုက်တာဘဲ.. ဟီး....သတင်းထဲမြင်ဖူးတာကိုလည်း ရှပ်ရုင်သရုပ်ဆောင်လုပ်ချလိုက်တာပေါ့ကွ..မယ်ငီး\nနော်..တကယ်ရီရတယ်..ပြန်စဉ်းစားရင် ရှက်လည်းမရှက်တတ်ခဲ့ဖူး.. :P\nအဖိုးကြီးက ချမ်းလည်းချမ်းသာတယ်။ နံမည်ကြီးနိုင်ငံရေးသမားကြီးတဲ့။ အခုတော့ ပြည်ထဲရေးဝန်ကြီး ဘဝနဲ့ လာဘ်ပေးလာဘ်ယူအမူတွေဖြစ်ပြီး ပြည်ပြေးဖြစ်နေပါတယ်။ ပိုင်ဆိုင်မူ့တွေလည်း အများကြီးပေါ့..။ သူတို့နိုင်ငံရေး ကလည်းခပ်ရူပ်ရူပ်တွေပါ။ ခုတော့ မကာအိုမှာနေတယ်ဆိုလားဘဲ။ ကမာ့္ဘနေရာများစွာက ကာစီနိုကြီးတွေလည်း အများကြီးပိုင်တယ်တဲ့။သူ့သားလည်း အဆိုတော်မမကြီးကိုပစ်လို့ ခပ်ငယ်ငယ်မင်း သမီးတယောက်နဲ့ လက်ထပ်လိုက်တယ်။ သူ့သီချင်းတွေကမြန်မာလိုပြန်ဆိုထားတာတွေအများကြီးပါဘဲ။ သူတို့ဇာတ်လမ်းက ခုထိုင်းမှာ နံမည်ကြီး သတင်းထူးတွေပေါ့..။\nကဲ..တနေ့နဲနဲနဲ့ မိတ်ဆွေများအပြင်းပြေအတွေ့အကြုံလေးဘာလေးနဲ့ အာလူးလာဖုတ်တာပါလေ..\nPosted by မီးမီးငယ် at 9:35 PM4comments Links to this post\nLabels: Thailand, အတွေ့ အကြုံ\nကိုယ့်အကြောင်းမဟုတ်ရင် သူတို့အကြောင်းတွေဘဲရှိတာဘဲလေ..။ သူတို့တွေရှိနေလို့ဘဲ ကိုယ်တို့ဘဝ\nကြီးသာယာလှပနေတာမဟုတ်လား.. ^_^ ။ကဲ..သူတို့တွေဆီသွားကြည့်ကြရအောင်..။\nတကယ်ဆိုရင် ကျိုင်းမယ်အကြောင်းပြန်ပြောတဲ့အခါ ခေါင်းထဲမမေ့နိုင်တာလေးတွေ ပေါ်လာလေးတွေ စဉ်းစားပြီး ရေးချလိုက်တာဘဲ။ ဒီတော့ တောရောက်တောင်ရောက်နဲ့ စိတ်ဝင်စားစရာမကောင်းလှပါဘူး\nဟီး..။ ခုတလောလည်း အရင်တုံးက သူငယ်ချင်းတွေ လသာ ၂ ဘော်ဒါတက်တုံးကကောလိပ်ကျောင်း\nသူဘဝ တက္ကသိုလ်အဆောင်က ကျောင်းထဲက သူငယ်ချင်းတွေ အများကြီးနဲ့ ပြန်တွေ့နေတဲ့အချိန်ပေါ့။\nဇူဇကာဘတ်ကြီးကျေးဇူးပေါ့လေဟယ်..။( ဘီရုမာလိုပြန်ပြီး ဒင်းနံမည်ဖျက်ပေးမှး))) စိတ်တွေလည်း\nငယ်ဘဝကိုပြန်ရောက်သွားသလိုလို ခုမှဆယ်ကျော်သက်လိုလို.. ကျင်လည်ခဲ့ဖူးတဲ့နယ်ပယ်များစွာထဲက\nအပေါင်းအသင်းရောင်းရင်းတွေ ပြန်တွေ့ရတာကတော့ တကယ်ပျော်စရာကောင်းပါတယ်။ ဒါပေမဲ့ ကျိုင်း မယ်မှာ နေခဲ့တဲ့ ၉နှစ်ကာလက သူငယ်ချင်းများစွာထဲက အနဲအကျဉ်းဘဲပြန်တွေ့ရသေးတယ်။ အဲ့ဒီအချိန်က\nကျောင်းပြီးခါစ အလုပ်လုပ်ရင်းလည်း ပညာသင်နေတဲ့ အရွှယ်ဆိုတော့ ပိုပြီးပျော်စရာကောင်းနေသေးတဲ့\nညနေ၅ နာရီဆိုရင် ကုမ္မဏီရဲ့ အရောင်းပြခန်းတံခါးကြီးပိတ်တယ်လေ။ အထဲရောက်နေတဲ့လူရှိရင်တော့ မပိတ်ရသေးဘူးပေါ့။ မယ်ငီးက ၅နာရီအလုပ်ပြီးရင် ညကျောင်းပြေးရတာလေ။ ၆နာရီတိတိကျောင်းစတက်\nခေါင်းလောင်းထိုးတာ။ အလုပ်ဆင်းမှ ကျောင်းအင်္ကျီအဝတ်အစားလှဲရတာလေ။ ဆိုင်ကယ်နဲ့ ပြေးရတာ။ နဲနဲဝေးတယ် မြို့ထဲမှာ ကားကျပ်တာနဲ့ ခဏခဏကျောင်းနောက်ကျတယ်လေ။\nတခုသောညနေခင်းမှာ ဆိုင်ပိတ်ခါနီးမှ ခရစ်ယာန်မယ်သီလရှင် ၃-၄ ယောက်နဲ့ နဲနဲတောင်ပေါ်သားမျက်နှာ လိုမျိုးအဆစ်အပေါက်(တိုတိုပြောတောသား တိုင်းရင်းသားတွေလိုလိုပေါ့လေ) အုပ်စုလိုက်ဝင်လာတယ်။\nသူတို့တွေက ဝယ်တာလည်းမဟုတ်ပါဘူး။ တောကြည့်တောင်ကြည့်နဲ့ ကားမောင်းပို့ပေးတဲ့ ဒါရိုင်ဘာတွေ\nရဲ့သားကောင်ဆိုပါတော့..ထိုင်းကို Tour ထွက်ဖူးရင်တော့ သိကြမှာပါ။ ဒီလိုရတနာဆိုင်ကြီးတွေကိုဧည့် သည်ပို့ပေးရင် ပိုက်ဆံရတာကိုး..။မယ်ငီးက စိတ်မရှည်ချင်ဘူး..နောက်ကျတော့မှာကိုး..။ အဲ့..ဧည့်သည်\nတွေကို ဧည့်ခံနေတဲ့ မယ်ငီးလိုဘဲ ရန်ကုန်က ကုလားမလေး ညီအမ ၂ယောက်ရှိတယ်(သူတို့မိဘများက ကနိုင်ငံရေးနဲ့ ပတ်သက်တာပါ..အဲ့..ခေတ်အခေါ်တောခို..တဲ့) ဧည့်သည်တွေရှေ့မှာဘဲ..သူငယ်ချင်းမလေး\nတဲ့..ခင်ခင်ရှည်ကလည်း..သိတဲ့အတိုင်း..ဒီ..အဝတ်အစားဝတ်ပြီး ဘုရားကျောင်းမှာဘဲ ဝတ်ပြုနေပါ့လား..\nဘာလာရှည်တာလဲမသိ..နဲ့ အစချီပြီး ဘလားဘလား..နဲ့ပြန်ပြောနေတာ..ဗြုံး..ဆို မယ်သီလရှင်မလေးက ဘာပြန်ပြောလည်း၊သိလား..အန်မတန်မှ ပီသလှစွာသော ဗမာစကားနဲ့ "ကျမတို့ကြည့်လို့မရဘူးလားရှင်\nရှေ့ပြောနောက်ကြည့်..ဆိုလား..အပြောမတော်တော့ ဆဲသလို..ဆိုရမှာလား..ဂလိုမျိုးတော့ ကျုပ်တို့ခဏခဏ ကြုံဖူးတာပေါ့..တော်... :P ^_^ @_@ :)\nPosted by မီးမီးငယ် at 8:59 PM6comments Links to this post\nအချိန်တနှစ်ကုန်တာဒီတခါတော့ အမြန်ဆုံးလို့တောင်ထင်မိတယ်..။ တနေ့နေ့ သွားဟယ် လာဟယ် ဒါနဲ့\nဘဲပြီးသွားကြတာဘဲလေ...။ တနှစ်လုံးဘာများတိုးတက်ပြောင်းလဲလာပါလိမ့်လို့ နဖူးပေါ်လက်တင် စဉ်းစား\nကြည့်ရင်လည်း ချက်ချင်းအိပ်ပျော်သွားလို့ ဘာစဉ်းစားခန်းမှမရလိုက်ပါဘူး..ဟီး..။\nကဲ..ပါလေ..ကမ္ဘာချီပြီးပြောရင်လည်း အီဘိုလာကကြောက်စရာကြီးပေါ့..။ google ကအလူငွေထည့်ခိုင်း တာကိုလည်း ခပ်တည်တည်နဲ့ ကျော်သွားလိုက်တာဘဲလေ။ ဒီတနှစ်တော့ အလူတွေနဲနဲပါးပါးဘဲလုပ်နိုင်\nကမ္ဘာ့သတင်း မြန်မာ့သတင်း ညညဖွင့်ပြီးနားထောင် ဖတ်ရူလေ့လာ..မှတ်သားပြီး အိပ်ယာဝင်ရတာက အလုပ်တခု။ ကိုယ်တို့လိုလူမျိုးတွေများနေတဲ့ ကိုယ်တို့တိုင်းပြည်မှာ ဒီလိုဘဲဖြစ်နေတာကလည်း မဆန်းပါ\nဘူး..။ဘေးကနေကြည့်နေတာနဲ့ဘဲ ပြီးသွားတယ်လေ။ နိုင်ငံရေးဆိုတာ ကိုယ်တို့နဲ့မဆိုင်သလိုလို..။ နိုင်ငံ\nသားတိုင်းရဲ့တာဝန်ဆိုတာလည်းမသိ နိုင်ငံသားတိုင်းလူသားတိုင်း ရပိုင်ခွင့် အခွင့်အရေးဆိုတာလည်း မကြားဖူးဘူး ..ဒီလိုနဲ့ဘဲ ရာစုနှစ်ဝက်ကျော်သက်တမ်းရောက်လာတဲ့ ကိုယ့်ဘဝက လူဖြစ်ရကျိုးနပ်လား\nဘာလားဆိုတာ တခါခါတော့ ပြန်စဉ်းစားဆင်ခြင်မိပါရဲ့။\nအယူအဆတခု မူဝါဒတခု အတွက်နဲ့ လူသားအချင်းချင်း မုန်းကြ သတ်ကြ ဖြတ်ကြ ရန်လိုမုန်းတီးကြနဲ့ လူ\nတွေကိုတဖြေးဖြေးကြောက်လာတာဘဲ အဖတ်တင်မိတယ်..။ ကိုယ့်စိတ်ထဲရှိနေတဲ့ အယူအဆတွေ မပြော\nရဲတော့ဘူး မကြိုက်သူတွေ ရန်လိုမှာ မုန်းတီးမှာကိုစိုးကြောက်လာတတ်နေပြီလေ။ အေးအေးဆေးဆေးဘဲ\nနေချင်ပါတယ်လို့ ပြောဆိုပြီး ခပ်ကင်းကင်းဘဲနေတတ်သူတွေ များလာတော့ လူသားတွေက သွေးအေး\nသတ္တဝါတွေဖြစ်လာတယ်။ တဦးနဲ့တဦးနွေးထွေးတဲ့ အကြင်နာမေတ္တာတရားတွေနဲ့ဆက်ဆံရေး နဲပါးလာ\nကြတယ်။ အဲ့...လိုမျိုးကြီးနဲ့ ကိုယ်တို့ ပတ်ဝန်းကျင် တိုင်းပြည် ကမ္ဘာကြီးကို မဖြစ်စေချင်ဘူး..။\nအမယ်...ဂလိုကြီး..ခပ်တည်တည်နဲ့ရေးနေလို့ တမျိုးမထင်ပါနဲ့လို့..မိတ်ဆွေများရေးတဲ့စာတွေ ရင်ဖွင့်လွှာ\nအားလုံး ဘုတ်အုတ်ကြီးထဲက မယ်ငီးမိတ်ဆွေများအပါအဝင်ပေါ့..မိတ်ဆွေများခံစားချက်ကို မယ်ငီးအချိန်\nရတိုင်းဖတ်ရူခံစားနားလည်ပေးပါတယ်လို့..တယောက်ထဲ အားမငယ်နေပါနဲ့ ဘေးမှာ အမြဲအားပေးနေတဲ့\nသူတယောက်လောက်တော့ ရှိပါသေးတယ်လို့ ခံစားပေးနော့်..\nတနေ့ကြရင်ကိုယ်တို့ ရွှေပြည်ကြီးလည်း နေချင့်စဖွယ် အေးချမ်းသာယာလှပပြီး ဗြဟ္မစိုရ်တရားလက်ကိုင်\nထားတဲ့ လူသားကြီးများကြီးစိုးရာဒေသ ဖြစ်လာမယ်လို့ယုံကြည်မိပါတယ်လေ။\nကိုင်း..ပေါက်ကရတွေးတောခန်းအပြီး စားခန်းသောက်ခန်းလေးနဲ့ ဆက်ကြရအောင်...\nမယ်ငီးတို့အိမ်မှာ ရှမ်းခေါက်ဆွဲ(ကျိုင်းတုံမုန့်တီ)အိုးလိုက် တနေလုံး ဒါဘဲစားမယ်ဆိုတဲ့ သဘောနဲ့ ချက် တတ်တယ်။ညနေစောင်းအိုးအဖုံးလှပ်လို့ကြည့်လိုက်ရင် ဟင်းရည် ကြဲကြဲလေးဘဲကျန်တာများပါတယ်။\nဒီတော့ ဘာလုပ်လဲ ဆိုတော့ ဟင်းရည်အိုးထဲ မုန်ညှင်းရွှက်လေးခပ်လိုက်ပါတယ်။ ခရမ်းချဉ်သီးလေး\nကြက်သွန်ဖြူနီ ငရုတ်သီး မီးဖုတ်ပြီး ခရမ်းချဉ်သီးထောင်းတခွက်စီမံ ကြက်ဥကြော်တခွက်(ကြည်သွန်နီများ\nများလေး ) ဒီလို ဟင်းအတွဲမျိုးက ခေါက်ဆွဲစားတဲ့နေ့ညစာရဲ့ ဟင်းတွေဖြစ်တာများပါတယ်..။\nပြီးခဲ့တဲ့အပတ်က သူငယ်ချင်းများလက်ဆောင်ပေးထားတဲ့ ပဲပုပ်နဲ့ လက်ပံပွင့်ခြောက် ကိုကျိုင်းတုံမုန့်တီ\nလုပ်စားဖြစ်တယ်။ ညစာတော့ မုန်ညှင်းလေးရောလိုက်တာပေါ့..ကောင်းမှကောင်း..\nနောက်အချိုပွဲတခုက မြေစာဥကို ငယ်ငယ်တုံးကပုံအတိုင်းလုပ်စားတာပါ။\nခုတလော ထိုင်ဝမ်ကကုန်စုံဆိုင်တခုကို ခြေဦးခဏခဏလှည့်ဖြစ်နေတယ်လေ..အဲဒီမှာ ရှမ်းလို မာနွေ လို့\nလို့ခေါ်တယ်လေ ဗမာလို မြေစာဥ လို့ခေါ်ကြတယ်နဲ့တူတယ်။\nအဲဒါကိုကြံသကာနဲ့ပြုတ်ကျို ညောင်စေးကျလောက်တဲ့အထိမစေးလို့ ပြောင်းဖူးမုန့်ထည့်လိုက်တယ်.အေးရော\nအားလုံးဘဲ နှစ်သစ်မင်္ဂလာမှာ ရွှင်လန်းချမ်းမြေ့ကြပါစေရှင်~~~\nPosted by မီးမီးငယ် at 7:48 PM2comments Links to this post


မြ၀တီ - ရန်ကုန်မြို့ရှိ ကျန်းမာရေး ထောက်ခံချက်မရှိဘဲ ဖြည့်စွက်စာများ ဖြန့်ဖြူးရောင်းချခဲ့သည့် ကုမ္ပဏီတချို့ကို အရေးယူထား\nရန်ကုန်မြို့ရှိ ကျန်းမာရေး ထောက်ခံချက်မရှိဘဲ ဖြည့်စွက်စာများ ဖြန့်ဖြူးရောင်းချခဲ့သည့် ကုမ္ပဏီတချို့ကို အရေးယူထား\nTuesday, 12 June 2018 08:50\tfont size decrease font size increase font size\nမြန်မာနိုင်ငံ အစားအသောက်နှင့် ဆေးဝါးကွပ်ကဲရေး ဦးစီးဌာန (FDA) ၌ ကျန်းမာရေး ထောက်ခံချက် ရယူထားခြင်းမရှိသော ဖြည့်စွက်စာများကို ပြည်တွင်းဈေးကွက်၌ ဖြန့်ဖြူးရောင်းချခဲ့သည့် ရန်ကုန်မြို့ရှိ ကုမ္ပဏီတချို့မှ တာဝန်ရှိသူများအား အရေးယူထားကြောင်းFDA မှ သိရသည်။\nအထူးစုံစမ်းစစ်ဆေးရေး ဦးစီးဌာန ရန်ကုန်တိုင်းဒေသကြီးရုံး၌ ဆင့်ပွားစီးပွားရေး လုပ်ငန်းစနစ်ဖြင့် လုပ်ကိုင်နေသည့် မူရင်းကုမ္ပဏီ ၂၈ ခု၊ ဆင့်ပွားကုမ္ပဏီ ၁၃ ခုစုစုပေါင်း ကုမ္ပဏီ ၄၁ ခုနှင့် သက်ဆိုင်သည့် ကုမ္ပဏီမှတာဝန်ရှိသူများအား တွေ့ဆုံကာ စာရင်းဇယားများ၊ ဘဏ်ဝင်ငွေ၊ ထွက်ငွေများ၊ သွင်းကုန်လျှောက်ထားခြင်းနှင့် FDA ထောက်ခံချက်ရယူခြင်းများ၊ အခွန်ပေးအပ်မှုများအား စစ်ဆေးခဲ့သည်။\nထို့ပြင် ရန်ကုန်တိုင်းဒေသကြီး အစားအသောက်နှင့် ဆေးဝါးကွပ်ကဲရေး ဦးစီးဌာနခွဲမှ တာဝန်ရှိသူများက ၂ဝ၁၈ ခုနှစ် ဖေဖော်ဝါရီလမှစ၍ ကုမ္ပဏီမှ ရေးဆွဲတင်ပြလာသည့် စာရင်းဇယားများကို ဌာနဆိုင်ရာအတည်ပြုချက်၊ ပြန်ကြားချက်များကို တိုက်ဆိုင်စစ်ဆေးခဲ့ခြင်းဖြစ်သည်။\nထိုကဲ့သို့စစ်ဆေးရာတွင် မြင့်မိုရ်ခွန်အား ကုမ္ပဏီလီမိတက်မှ Chlorophyll Powder ? Nature's T Infusion ၊ LGND Tea ၊ Enjuvenate Pina Colada ၊ CompoundRed Clover Capsule၊ Dally Produce-24 ၊ Bio-C ၊ Chiero Spirulina ၊ Core H Basics Power Burn ၊ CollaFlex 30 MMR? Ubiquinol-CoQ10 ၊ Children's Formula ၊ Lifiber ၊ Hawaiian Noni Korea ESihf Blos Life C Plus ဖြည့်စွက်စာ ၁၆ မျိုး၊ World Class Innervation (Myanmar)ကုမ္ပဏီလီမိတက်မှ Aera ၊ Exfa Herb ၊ Cha Lemon ၊ Classic Coffee ၊ C-Vitt? Haper7၊ Balancer ၊ Gin-X ၊ Sesamin-E ဖြည့်စွက်စာကိုးမျိုးတို့သည် FDA ထောက်ခံချက်ပြုလုပ် မထားကြောင်း စစ်ဆေးတွေ့ရှိခဲ့သည်။\nထို့ပြင် နှင်းမြန်မာအပြည်ပြည်ဆိုင်ရာ ကုမ္ပဏီလီမိတက်နှင့် The Wisdom Plus ကုမ္ပဏီလီမိတက်တို့မှ Active Kaneka QH၁ဝ ထုပ်ပါတစ်ဘူး၊ Gamma O စပါးစေ့ဆီ အလုံး၊ Fourrfill ၃ဝ ပါ တစ်ဘူး၊ Collagen 100000 mg ၊ Orange အဆီကျဓာတ်စာ အလုံး ၃ဝ ပါ တစ်ဘူး၊ X-10 ၃ဝ ထုပ်ပါ တစ်ဘူး၊ ဗိောအမျိုးသားအားဖြည့်ဓာတ်စာ Adam ၊ အမျိုးသမီး အားဖြည့်ဓာတ်စာ 230 ml Eve အဆီကျကော်ဖီ ၁၂ ထုပ်ပါ ပါကင်ထုပ်တစ်ထုပ် ဖြည့်စွက်စာကိုးမျိုးတို့ကို စစ်ဆေးတွေ့ရှိခဲ့ကြောင်း သိရသည်။\nထို့ကြောင့် ကျန်းမာရေးထောက်ခံချက် ရယူထားခြင်းမရှိဘဲ ပြည်တွင်းဈေးကွက်၌ ဖြန့်ဖြူးရောင်းချခဲ့သော အဆိုပါကုမ္ပဏီများမှ တာဝန်ရှိသူများအား ဥပဒေနှင့်အညီ အရေးယူဆောင်ရွက်ထားကြောင်း သိရသည်။\nRead 1499 times\tLast modified on Tuesday, 12 June 2018 08:51\nMore in this category: « သွေးလွန်တုပ်ကွေး ရောဂါ ကာကွယ်နှိမ်နင်းရေး အသိပေး ဟောပြော\tရန်ကုန်ပြည်သူ့ ဆေးရုံကြီးတွင် ပိုင်ရှင်မဲ့လူနာများကို ဆေးကုသပေးခြင်းနှင့် နေရပ် ပြန်ပို့ပေးခြင်းများ ဆောင်ရွက်ပေးနေ »


ရင်ခွင်တစ်ခု ဖန်ဆင်းခြင်း: “အချစ်၌ မွေ့ လျော်ခြင်း”\nကန်ရေ ပြင်သည် စိမ်းညို့ လျှက်ရှိလေသည်။ နေခြည်နုနုက ရေပြင်ထက်သို့ အသာဖြာကျလို့ နေသည်။ လှိုင်း ကြက်ခွပ်ကလေးများက ကန်အစပ်ဆီသို့ ပြေးပြေးကပ်လာတဲ့အခါ ဖလပ်ဖလပ် ဟူသောအသံလေးကို ကြားနေ ရသည်။ မြင်မြင်သမျှစိမ်းစိုနေသော ထိုကန်တော်အင်းယားသည် ချစ်သူအများ၏ နားခိုရာဖြစ်၏။ အမြင်အေး၏ ရင်အေး၏ ချစ်သူများအတွက် ချိုမြ၏။\nသူတို့ နှစ်ယောက် လေတိုးလို့ မရအောင် တစ်ယောက်ကို တစ်ယောက် ဖက်တွယ်ထားကြသည်။ သူမ ခေါင်း လေးက သူ့ လည်တိုင်ကိုမှီလျှက်က သူ့ ရင်ခုန်သံကို နားထောင်နေသည်။ သူ့ ရင်ခုန်သံက လေးလေးနွေးနွေး ရှိနေမည်ဖြစ်သည်။ သူ့ နှာဖျားတွင် သင်းနေသော သူမ၏ ကိုယ်သင်းရနံ့ လေးသည် အင်းယားကန်ကို ဖြတ် တိုက် လာသောလေနုနု နွေးနွေး နှင့်အတူ သင်းတပျံ့ ပျံ့ ရှိလှသည်။ သူမ လက်မောင်းပြည့်ပြည့်လေးကို အသာ ဆုပ်ရင်း သူမလက်တစ်ဖက်ကို သူ့ ရင်ခွင်ထဲသို့ အသာထားလိုက်သည်။ လက်ကလေးကို မပြီး လက်ခုံ လေးကို အသာလေး မွှေးလိုက်ရင် သူ့ ရင်ထဲ သာသာလေး နွေးနွေးသွားလေသည်။\nတလောကလုံးတွင် အဲဒီ ခေါ်သံသည် အသာဆုံးဖြစ်သည်။ ဘဝင်ကိုလည်း မြမြလေး အေးစေသလို သူ့ ရင်ကို လည်း လှိုက်ကနဲ နွေးကနဲ ဖြစ်သွားစေသည်။ ချစ်သူ နှစ်ယောက်အတူရှိနေတဲ့အခါ ထိုသို့နွေးမြနုရွသော ခံ စား ချက်တွေ ရင်ခုန်သံတွေသည် ဤမျှ ထိုမျှ ကြည်နူးစရာရယ်လို့ နှိုင်းဆပြလို့ မရနိုင်ပါချေ။\n“ဟင် ပြောလေ နွယ်လေး …. ”\n“ဟင့်အင်း မောင့် ကို မောင် လို့ ခေါ်ချင်တာ …. မောင့်ကိုလေ မောင် လို့ ခေါ်လိုက်ရရင် နွယ်လေး ရင်ထဲမှာ အ ရမ်းနွေးသွားတယ်သိလား မောင် ….. မောင်ရယ် …. တစ်သက်လုံး ခေါ်နေပါရစေနော် ….”\nသူ လှစ်ကနဲပြုံးသည်။ သူ့ ရင်ထဲမှ ပီတိတွေက မြူးတူးလှုပ်ခါနေသည်။ နှလုံးသားက ဝူးဝူးဝါးဝါးအော် သည်။ သူမ နဖူးပြင်ကို နူးနူးညံ့ညံ့ ဖွဖွ ကလေးနမ်းရှိုက်လိုက်သည်။ သာယာလှိုက်မောလှပေသည်။\n“ခေါ်စေဗျာ …. မောင်ကလည်း နွယ်လေးရဲ့ မောင် ဆိုတဲ့ခေါ်အသံလေးကို အမြဲကြားချင်နေတာပါ … မောင် က နွယ်လေးရဲ့ ထာဝရ မောင်ပဲလေ ….”\nနွယ်လေးက လွင်လွင်ကလေးရယ်သည်။ ချစ်သူ ရယ်သောအခါ သူ့ နှုတ်ခမ်းတွေက အလိုလို ပြုံးမိသွားသည်။\n“မောင် နွယ်လေး ကို ဘာလို့ ချစ်တာလဲ ဟင် …. ”\nနွယ်လေး၏ဆံစတွေကို သူ အသာပွတ်သပ်ပေးရင်းက ကန်ရေပြင်ကိုဖြတ်၍ သေးငယ်ငယ်ကျွန်းကလေးကို ငေး ကြည့်နေလိုက်သည်။ ဘာလို့ ချစ်တာလဲ ဆိုတဲ့ မေးခွန်းက အတော်ဖြေရခက်သည်။ ဘာကို ချစ်တာလဲ ဆိုရင် သာ ရှာကြံပြောလို့ ရသည်။ တကယ်တော့ ဘာကို ချစ်တာလဲ ဘာလို့ ချစ်တာလဲ ဆိုတဲ့ မေးခွန်းအ တွက် အဖြေ က တစ်မျိုးတည်းသာဖြစ်သည်။ သူ တိုက်ရိုက် ဖြေဆိုနိုင်ခြင်းငှာ မစွမ်းပါ။\n“ချစ်လို့ ချစ်တယ် လို့ ပဲဖြေရမှာပဲ နွယ်လေးရဲ့ ။ ဘာလို့ လဲဆိုတော့ နွယ်လေးကို မောင် ချစ်တယ် ဆိုတာကွ ဥပ မာ နွယ်လေး ပြုံးတာကို ချစ်တယ် နှုတ်ခမ်းလေးတွေ မျက်လုံးလေးတွေကို ချစ်တယ် …. ဆံပင်လေးတွေကို ချစ်တယ် လက်ကလေးတွေ ကိုချစ်တယ် ….. အဲလို တစ်ခုချင်းလိုက်ပြောရင် ကုန်မှာတောင် ဟုတ်ဘူး မောင် က အကုန်ချစ်နေတာလေ …. တော်တော် ဂွကျတဲ့မေးခွန်းပဲ”\nနွယ်လေးက သူ့ လက်ကို အသာဆုပ်ကိုင်လျှက် သူမ နှုတ်ခမ်းလေးနှင့်အသာထိထားသည်။ သူမ နှုတ်ခမ်း လေးက နွေးသက်နေသည်။\n“ဘာကို ချစ်လဲ တို့ ဘာလို့ ချစ်တာလဲ လို့ မေးလာလို့ သာ နှုတ်ခမ်းလေး ကိုချစ်တယ် ပါးလေးကို ချစ်တယ် ဒီလို လေးပြုံးလို့… ဒီလိုလေးကြည့်တတ်လို့ …. ဆိုပြီးသာ ရှာကြံပြောရတာ … ချစ်တာက ချစ်တာပဲလေ … နွယ်လေး ဘာပဲဖြစ်နေနေ မောင်က ချစ်နေမှာပဲ ….. ပြောပြလို့ မရဘူး …. ဒါပေမယ့် မောင် နွယ်လေးကို တကယ် မချစ်လို့ မဟုတ်ဘူးနော်။ သေချာတွေးကြည့်ရင် နွယ်လေးနဲ့ ပတ်သက်သမျှအရာ အားလုံးကို ချစ်နေ တာ ….. နွယ်လေး ဆိုတဲ့အငွေ့ အသက်ကလေး ရှိနေတဲ့ အရာတိုင်းကို ချစ်တာ …..”\nသူမက သူ့ ချစ် ဒဿနကို ငြိမ်သက်စွာခံစား နားထောင်နေသည်။\n“ မောင် နွယ်လေးကို ကြိုက်နေပြီထင်တယ်လို့ဟိုကောင် ကျော်ကျော့်ကို တိုင်ပင်တုန်းက ဒီကောင် ဘာပြော တယ်ထင်လဲ … နွယ်လေး …. ”\n“ဟင့်အင်း ကိုကျော်က ဘာပြောလဲ မောင် ”\n“မချစ်ခင် အရင်မုန်းကြည့်လိုက်တဲ့ ….. မုန်းကြည့်လိုက်ရင် အမှန်တွေကို တွေ့ လာလိမ့်မယ်တဲ့ …. မောင် လည်း ပထမတော့ ဒီကောင် နောက်နေတယ် အောက်မေ့တာ ….. အဲဒါနဲ့ မောင်လည်း နွယ်လေးကို အစမ်း မုန်းကြည့် လိုက်ရော …..”\n“ဟင် … နွယ်လေးကို မောင်က အစမ်းမုန်းကြည့်တယ် ….. ဟဟ … မောင့်စကားက အဆန်းပဲ ….”\n“ဟုတ်တယ် နွယ်လေးရဲ့ကျော်ကျော်က မောင့်ကို အဲလို စမ်းသတ်ခိုင်းတာ ….. ပထမဆုံး နွယ်လေးဆီမှာ မောင် မကြိုက်တာတွေ လက်မခံနိုင်တာတွေ ဘာများရှိလဲပေါ့ ….”\n“ဟာ မောင်က နွယ်လေးကို အရုပ်တစ်ခု ဝယ်သလို အပြစ်အနာအဆာ ပါလားဆိုပြီးကြည့်တာပေါ့လေ …ဟွန်း မုန်းဖို့ ကောင်းလိုက်တာ …. ”\n“ဟုတ်ပါဘူးဗျာ မောင် ပြောပြီးပါပကော အစမ်းမုန်းကြည့်တာပါ ….. ချစ်တယ် ဆိုတာ ဘာလဲ လို့ သိမှ မသိ တာ အမုန်းဆိုတာကိုတော့ လူတိုင်းက သိတယ်လေ ….. မုန်းဖို့ ကလွယ်တယ် အပြစ်မြင်ဖို့ က လွယ်တယ် နွယ်လေးရဲ့…..”\n“ဒါနဲ့ ပဲ မောင်က နွယ်လေးကို မုန်းကြည့်လိုက်တယ်ဆိုပါတော့ …. ရှင်းနိုင်အောင် ရှင်းနော် မရှင်းနိုင် လို့ ကတော့ ပြဿနာရှာမှာ ….. မောင် လူဆိုးကြီး နွယ်လေးကို မုန်းကြည့်ရက်တယ် …..”\n“ကဲပါ နွယ်လေးရယ် ပြဿနာတော့ မရှာလိုက်ပါနဲ့ မောင်ပြောတာကို နားထောင်ပေးပါဦး ….နော် အဲဒါနဲ့မောင့် ရင်ထဲ စွဲနေတဲ့ နွယ်လေးကို မောင့်အတွေးထဲ ခေါ်လိုက်တယ်ပေါ့ကွာ …. ပြီးတော့ နွယ်လေးရဲ့ ခြေ ဆုံး ခေါင်းဖျား မောင်ဘာ မကြိုက်တာ ရှိလဲလို့ အသေရှာတော့တာပေါ့ ….”\n“ဟာ မောင်နော် …. .ဘာတွေပြောနေတာလဲ ….”\n“ဟဟ တကယ်ပြောတာ ဒါပေမယ့်လေ ဟိုး နွယ်လေးရဲ့ ဆံဖျားလေးကနေ ဟိုးခြေဖျားလေးအထိ မောင် မချစ် တာ မောင် မကြိုက်တာ ဘာမှ မရှိဘူး …. မောင် အကုန်လုံးကို ချစ်နေတာ နောက်နွယ်လေးရဲ့ စိတ်ကလေး တွေ နွယ်လေးရဲ့ မူဟန်လေးတွေ အတွေးလေးတွေ ရယ်မောသံလေးတွေ အပြုံးလေးတွေ စိတ်ကောက်ရင် လုပ်ပြီးစူ ထားတဲ့နှုတ်ခမ်းလေးတွေ အိုဗျာ မောင် အကုန်လုံးကို ချစ်နေတာ အပြစ်ဆိုတာလေ တစ်စတစ်လေ မှ ရှာလို့ မရဘူး ပြီးတော့ နွယ်လေး မောင့်ကို ချစ်တာလေးကို မောင် ချစ်နေခဲ့မိတယ် …..”\nသူမ သူ့ ကို အပြစ်မတင်ပါ။ သူမ သူ့ရင်ကို အသာလေး ပါးအပ်လာသည်။ သူ့ နှလုံးသားတွေနဲ့ သူမ နှစ် ကိုယ် ကြားစကားတွေ ကြားနာနေကြသည်။ သူ့ရင်ထဲမှ အချစ်တွေသည် သူမ၏ ထိတွေ့ ခြင်းတွင် ယိုင်နဲ့ ခြင်း မရှိဘဲ ချစ်နေမိပါလားဆိုတာ သူ အံ့သြစွာသိလိုက်ရသည်။ အချစ်သည် စောင့်ထိန်းအပ်သည် တို့ ကို စောင့် ထိန်း သင့် ချိန် တွင် စောင့်ထိန်းပြီး ဖြစ်နေလေ၏။ ထိုသည်မှာ အချစ်၏ မနာကျင်စေလိုမှုဖြစ်လေသည်။ သူ၏ ထိတွေ့ခြင်း သည် သူမ အပေါ်ဘယ်သောအခါမှ နာကျင်မှု မရှိစေရပါ။ သူ သူမကို မြတ်နိုးမှုဖြင့် တိုးတိုးပြီး ချစ်နေမိပြီ တည်း။\n“အဲနောက် မောင် နွယ်လေးကို ဘယ်လို မုန်းကြည့်ကြည့် အပြစ်ရှာကြည့်ကြည့် ဘယ်လိုမှ ရှာလို့ မရဘူး ရောင် ရောင်ကလေးတောင် မတွေ့ ဘူး …. မောင် ကိုယ်တိုင်သိလိုက်တယ်လေ မောင် နွယ်လေးကို တားမရ ဆီးမရ ကို ချစ်နေပြီဆိုတာ …”\n“တကယ်တော့ နွယ်လေးရယ် အချစ်ဆိုတာ စည်းမျဉ်းတွေ ဥပဒေတွေ နဲ့ ဘောင်ခတ်ထားလို့ ရတာမှ မဟုတ် တာ အချစ်က မောင်တို့ လို မျက်နှာမလိုက်တတ်ဘူး နွယ်လေးရဲ့ပွင့်လင်းတယ် ရိုးသားတယ် မောင် တော့ နွယ် လေးကို အတိုင်းအတာ မရှိတဲ့ ပုံစံမျိုးနဲ့ရေတွက်လို့ မရတဲ့ အချိန်မျိုးနဲ့ချစ်နေတယ်ဆိုတာ နွယ်လေး ယုံ ထား စေချင်တယ် မောင်လည်း နွယ်လေးကို မပြယ်တဲ့အချစ်တွေနဲ့ချစ်နေမှာမို့ ပါ ….”\nသူမ မောင့် ရဲ့ စကားလုံး လှလှတွေကို ပီတိဇောနဲ့ ပင် ပြုံးရယ်မပြစ်နိုင်ပါ။ မောင့် ရဲ့ စကားလုံးလေးတွေကို သူမ ချစ် နေခဲ့ သည်။ မောင့် စကားသံလေးတွေရဲ့ မှီတွယ်ရာ မောင့် ရင်ခွင်ကို သူမ ချစ်နေမိပြီ …. သူမ မောင့် ရဲ့နွေးထွေး လှတဲ့ အချစ် တွေနဲ့ အတူ ပျော်မွေ့ နေပြီ။ သူမတို့ နှစ်ယောက်လုံး၏ နှလုံးသဲပွတ်တို့ သည် ချစ်ခြင်း ဖြင့် တွယ်ဆက် လျှက် ရှိ နေပြီဖြစ်သည်။\n“မောင့်ကို နွယ်လေး ဘယ်လို ရွေးချယ်ခဲ့တာလဲဟင် ပြောပါဦး မောင်ကြားချင်လို့ ….”\nကန်ရေပြင်သည် သူတို့ အားပြုံးပြုံးကြီး ကြည့်နေသည်။ လေနုနုတွေက နေခြည်၏ နွေးထွေးမှုတွေကို ပွေ့ ပိုက် လျှက်က ချစ်သူနှစ်ဦးကို အသာအယာပွေ့ ဖက်ကျီစယ်သွားသည်။\n“မောင့်ကို …….…. မောင် ကနူးညံ့တယ် ပြီးတော့ အင်းနော် အဲလို အမေးခံရတော့မှ မောင့်ကို ကိုယ်ချင်းစာမိ တယ် …. မောင် နွယ်လေးကို ဘယ်လောက်ချစ်တယ်ဆိုတာ သိချင်လို့ သာမေးတာပါ ….တကယ်တော့ မောင် ပြောသလို ထောက်ပြလို့ မရတဲ့အရာတွေပါပဲ နောက်ဆုံးတော့ နွယ်လေး မောင့်ကို ချစ်တာပဲသိတော့တယ် …. မောင်နဲ့ပတ်သက်သမျှအရာအားလုံးကို နွယ်လေးချစ်တယ် …. မောင့်ရင်ခွင်ထဲမှာ နွယ်လေး ခုလိုလေး အမြဲ နေပါရစေ မောင်ရယ် နော် …..”\n“….မောင့်ကို နွယ်လေးချစ်တယ် လို့ပြောလိုက်တာ နွယ်လေးရဲ့ ဘဝတစ်ခုလုံးပါတယ်မောင် …. မောင့် ကို နွယ် လေး ယုံကြည်တယ် ဘာလို့ ယုံကြည်တာလဲလို့ ပြောရရင် မောင့်ရဲ့ တည်ကြည်မှုတွေ မတွေဝေ တတ် မှုတွေ နွယ်လေးကို လက်တွဲ ပြီး နွယ်လေးရှေ့ ကမားမား မတ်မတ် ရပ်တည်ပေးခဲ့တာတွေ အကုန်လုံးပဲ ….”\n“နွယ်လေးတို့ မိန်းမတွေဟာ ဘယ်လောက် ကြံ့ခိုင်တယ်ဆိုပြီး မာန်တင်းထားတင်းထား အတွင်းသဘောတွေ အသည်းနှလုံးတွေက နုနုလေးရယ်ပါ ….. နွယ်လေး မောင့် ကို ချစ်ရတာ လိုအပ်နေတဲ့ ကြံခိုင်မှုတွေ အားအင် တွေ အကုန်လုံး ရလိုက်သလိုပဲ …… တကယ် တော့ မောင်ရယ် ဦးနှောက်ရှိရှိ ချစ်ဖို့ ဆိုတာ မဖြစ်နိုင်တာကြီးပါ ဒါတွေ မရှိဦးတော့ မောင့်ကို နွယ်လေး ချစ်နေ ဦးမှာပဲ မောင့်မှာ ဒီလို အရည်အချင်းမျိုးတွေ ရှိနေတာဟာ နွယ် လေးရဲ့ ကံတရားပါ မောင်ပြောသလို အချစ်မှာ ရွေးချယ်မှုဆိုတာ မရှိပါဘူး …..”\nသူမ၏ ဘဝသည် မောင် ဖြစ်သည်။ သူမ၏ ရယ်မောသံသည် မောင် ပြုံးတိုင်းပေါ်ထွက်လာမည်။ သူမ၏ မျက် ရည် များ သည် မောင့် ဝမ်းနည်းကြေကွဲမှုများ၏ အထိမ်းအမှတ်ဖြစ်သည်။ သူမသည် မောင့်၏ မှန်တစ်ချပ် ဖြစ် ကောင်းဖြစ်မည်။ သူမ မောင့် ကို ထိုမျှချစ်သည်။ ချစ်လွန်းလို့ ခေါ်လိုက်သော သူမ၏ “မောင်”သည် သူမ ရင်ထဲ ၌ ဖွဲ့ စည်းဖြစ်တည် လာသော အချစ်များ၏ ပဲ့တင်သံသာဖြစ်သည်။\nသူမ၏ ဖြစ်တည်မှုသည် မောင် ဟူသော ယောက်ျားတစ်ယောက် အတွက်ဖြစ်သည်။ မောင်မရှိရင် သူမ ဆို သော မိန်းမ မရှိ။ သူမ၏ အတွေးများအားလုံး၏ ပိုင်ရှင်သည် မောင် သာလျှင်ဖြစ်သည်။ မောင့် အတွက် သူမ တွင် အရာ အားလုံးကို လိုက်လျောနိုင်သည်။ မောင့်အတွက် ဘယ်တော့မှ မာကြောသွားမှာ မဟုတ်တဲ့ အသည်း နှလုံးတွေ သူမတွင်ရှိသည်။ မောင့်ကို ချစ်ရလို့ သူမ ဘယ်တော့မှ နွမ်းနယ်သွားမည်မဟုတ်ပေ။ သူမ မှာ မောင့်အတွက် အမြဲတမ်းသစ်လွင်တောက်ပနေသော အချစ်တွေရှိနေပါသည်။\nသူမ မောင့်ရင်ခွင်ကို မှီနွဲ့ ရင်းက မောင့်အပေါ် သူမ၏ ချစ်ခြင်းကို ဖော်ကျူးရန်ကြိုးစားနေမိသည်။ မောင် ကအလိုက်သစွာ တိတ်ဆိတ်နေပေးသည် မောင့်ရင်ခုန်သံကို စည်းချက်လိုက်ရင်း သူမပြုံးလိုက်မိသည်။\n“နွယ်လေး မောင့်အပြစ်တွေကို လိုက်ရှာကြည့်နေတာ၊ မောင့်သီအိုရီကြီးကို စဉ်းစားကြည့်နေတာ။ နွယ်လေးနဲ့တော့ သိပ်မကိုက်ဘူး ထင်တယ်မောင်ရဲ့နွယ်လေးက မောင့်ကို ချစ်နေပြီလေ … မောင်က နွယ်လေးရဲ့တစ်ဦး တည်းသော မောင် ဖြစ်နေပြီ ချစ်အံ့ စဲစဲ လေးဆိုရင်တော့ ပိုအဆင်ပြေမယ် ဘာပဲဖြစ်ဖြစ်ပါ လေ မောင့်ကို အ ပြစ် ဆိုလို့ အစမ်းလေးတောင် မြင်မကြည့်ချင်ပါဘူး ....... နွယ်လေး ကတော့ မောင့်ကို ချစ် တာပဲ သိတယ် …. အရင်တုန်းကလည်း မောင့်ကို နွယ့်ချစ်သူများ ဖြစ်ခဲ့ရင်ဆိုတဲ့ မျှော်လင့်ချက်လေးနဲ့ချစ်ရ တာအမော၊ ခု မောင့် ကို နွယ်လေးရဲ့ မောင် အဖြစ်နဲ့ လည်း တအားချစ်နေတုန်းပဲ …. နောင်လည်း ချစ်နေဦး မှာပဲ လေ …. မောင်သာ ပစ် မသွားရင်ပေါ့ ….”\n“အဲ … မောင်က နွယ်လေးကို ဘာကိစ္စပစ်သွားရမှာလဲ … ပေါက်ပေါက်ရှာရှာ ချစ်လို့ လည်းမဝနိုင်ဘူး ပစ်လို့လည်းမသွားနိုင်ဘူး ဗျာ …… ”\nမောင့် အနမ်းတွေသည် အချစ်ကြောင့်ရယ်လားမသိ လှိုက်ဖိုခြင်းထက် နွေးထွေးမှုကိုသာပေးသည်။ သူမ မောင့် ၏ တိုအနမ်းများကို မြတ်မြတ်နိုးနိုးခံယူနေမိသည်။ အချစ်သည် မောင့်အနမ်းကို ဖြူစင်စေကြောင်း သူမ ကောင်း ကောင်းကြီး သိသည်။ မောင်နှင့်ပတ်သက်၍ သူမ အတွက် စိုးရိမ်မှုဆိုတာမရှိခဲ့သေး။ ထိုသည်မှာ သူမ မောင့် အပေါ်ယုံကြည်မှုဖြစ်သည်။ မောင့်အကြည့်တွေ အောက်တွင် သူမ မလုံခြုံမှုဆိုတာ မခံစားရ မောင့်အကြည့် တွေ အောက်တွင် သူမ သည် လွတ်လပ်နေခဲ့သည်။ အနှောင်အဖွဲ့ ကင်းမဲ့နေသည်။ ထိုသည်မှာ မောင့် သိက္ခာ ဖြစ် သည်။ မောင့် ကို ထိုသည်များကြောင့် သူမ ချစ်ရသည်။ ထိုသည်မှာ သူမ ချစ်သော မောင့်အလှတရားများ ဖြစ် သည်။ မောင့် အရေပြားတစ်ထောက်ထက် ထိုကဲ့သို့ သော မနာကျင်ရသည် ကြင်နာမှုများကို သူမ ပိုမြတ် နိုးမိ ပါသည်။\n“နောက်ဆုံးတော့ နွယ်လေးရယ် မောင်က နွယ်လေးကို ချစ်တာ နွယ်လေးလို့ အမည်တပ်ထားတဲ့ မိန်းကလေး တစ်ယောက်ရဲ့ ဂုဏ်သတ္တိလေးတွေတိုင်းကို ချစ်နေမိတာပါ … တိုင်းပြလို့ လည်း မောင့်မှာ မတတ်ပါဘူး ပြောပြ လို့ လည်း စကားတွေ မရှိပါဘူးကွာ ….. မောင်လည်း နွယ်လေးကို ချစ်တာပဲ သိတယ် ချစ်ချင်နေတာပဲသိတယ် ဒိပြင်လည်း မစဉ်းစားချင်တော့ဘူး ……”\n“မောင်ကလည်း စကားတတ်လိုက်တာ.......... နွယ်လေး တော့ အဲဒါတွေနဲ့ တင် တဖြုတ်ဖြုတ် ကြွေနေရတော့ တာ နော် …..”\n“ဟဟ စကားတတ်လိုက်တာတဲ့ ကြည့်ပါဦး မောင့် မြဒါလီလေးက အချစ်အကြောင်းတွေကို ပြောနေလိုက်တာ မောင်တောင် လိုက်လို့ မမှီတော့ဘူး …. သိပ်ပျော်တာပဲ မောင် သိပ်ပျော်တာပဲ အချစ်ရယ် ……. ”\nချစ်သူ နှစ်ယောက်၏ ရယ်သံလွင်လွင်သည် လှိုင်းကြက်ခွပ်လေးများ၏ ဖလပ်ဖလပ်ဟူသော အသံများနှင့် အ တူ လွင့်ပျံသွားလေသည်။ စိမ်းစိုသော အပင်စိမ်းစိမ်းတို့ သည် လေအလာတွင်အသာ ယိမ်းလျှက် အချစ်၏ သံ စဉ်၊ ချစ်သူ နှစ်ဦး၏ ရင်ခုန်သံများနှင့်အတူ စည်းဝါးလိုက်နေသည့်ဟန်ဖြင့် စိမ်းစိုမြမြဖြင့် မြင်သမျှ လှပနေ လေ သည်။ အချစ်သည် အကောင်းဆုံးသော အလှဖန်တီးရှင်ဖြစ်သည်။ အချစ်သည် ဖြည့်တွေးပေးနိုင်ဆုံး သော အ ကောင်းမြင်ဝါဒီသမား တစ်ယောက်ဖြစ်သည်။ အချစ်သည် ကောင်းစွာသော ချုပ်တည်း စောင့်ထိန်းနိုင်မှုကို ဖြစ် စေ သည်။ နူးညံ့သလို ခိုင်မာတည်မြဲသည်။ အဆင်းလှသလို အသံကလည်း ချိုမြသည်။ နာကျင်ခြင်း ကင်း သော ထိတွေ့ ခြင်းများဖြင့် ပြည့်သိပ်နေလေသည်။\nသူမ မောင့်ကို မော့ကြည့်လိုက်သည်။ မောင်ကလည်း သူမကို အသာငုံ့ ကြည့်သည်။ မောင့်မျက်လုံးထဲတွင် မောင့်၏ သူမအပေါ်မြတ်နိုးခြင်းများနှင့်သာ ပြည့်သော အချစ်တွေကို တလက်လက်နှင့်တွေ့ နေရသည်။\nသူ သူမကို ငုံ့ ကြည့်လိုက်တော့ သူမ မျက်လုံးထဲတွင် သူ့ အား ယုံကြည်ခြင်းနှင့် ရှင်သန်နေသော အချစ်တွေ ကို အထင်းသားမြင်နေရသည်။ သူမသည် ဤလောကတွင် သူအချစ်ဆုံး မိန်းမဖြစ်လေသည်။\nအင်းယားကန်သည် ချစ်သူ နှစ်ဦး မျက်မှောက်တွင် အလိုက်တသိ တိတ်ဆိတ်ပေးနေ၏။ ချစ်သူတို့ ၏ ရင်ခုန်သံ တိုးသိပ်သိပ်တို့ က နှစ်ကိုယ်ကြား စကားဆိုကြလေတော့သည်။\nPosted by yangonthar at 3:24 AM\narrrrrrrrrrrrrrrrr zeeo comment so lo\nnar 1 aww ma lo jarrrr\nဟီးဟီး ကြက်သီး တော့ ထစရာကြီး ဇာတ်သိမ်းနားက ပိုပြင်းတယ်\nအကို ကိုယ်တွေ.လားဟင် ကောင်းခန်းရောက်ခါနီး မီးပြတ်သလိုဖြစ်သွားတယ်\nဘယ်လို ကွန်မန့်ပေးရမှန်းတောင် မသိဘူးဖြစ်သွားတယ်။ မျက်လုံးထဲမှာ ချစ်သူနှစ်ယောက်ရဲ့ ကြည်နူးရင်ခုန်မှူကို ပြက်ပြက်ထင်ထင် မြင်အောင် ၀တ္ထုလေးက စွမ်းပါပေတယ်။ သဘောကျအားပေးလျက်ပါ။\nအရေးအသား ကောင်းလွန်းလို့ ပြီးသွားတာတောင် မသိလိုက်ဘူး။ မနက်စာ ကော်ဖီခွက်ကို ဘေးချပြီး ဖတ်နေလိုက်တာ။ ကော်ဖီခွက်ပါ အေးကုန်ပြီ။\n“သူမ မောင့်ကို မော့ကြည့်လိုက်သည်။ မောင်ကလည်း သူမကို အသာငုံ့ ကြည့်သည်။ မောင့်မျက်လုံးထဲတွင် မောင့်၏ သူမအပေါ်မြတ်နိုးခြင်းများနှင့်သာ ပြည့်သော အချစ်တွေကို တလက်လက်နှင့်တွေ့ နေရသည်။\nသူ သူမကို ငုံ့ ကြည့်လိုက်တော့ သူမ မျက်လုံးထဲတွင် သူ့ အား ယုံကြည်ခြင်းနှင့် ရှင်သန်နေသော အချစ်တွေ ကို အထင်းသားမြင်နေရသည်။ သူမသည် ဤလောကတွင် သူအချစ်ဆုံး မိန်းမဖြစ်လေသည်။”\nအဲဒီစာပိုဒ်လေးက ချစ်သူနှစ်ဦး တစ်ဦးနဲ့တစ်ဦး လေးစားချစ်ခင်မှုတွေ မြင်နေရတယ် သူငယ်ချင်း အရမ်းကြိုက်တယ်။\nစာနုနုလေးတွေ အခုမှ တခါပြန်ဖတ်တယ်။ ဖတ်ရှုအားပေးသွားပါတယ်။ တကယ့်ဘ၀ထဲရောက်ရင်တော့ အချစ်ကို အဲဒီလောက် အချိန်မပေးနိုင် မဖွဲ့နွဲ့နိုင်တော့ဘူးဆိုတာတော့ ကြိုပြီး တွက်ထားဖို့ လိုတယ်နော့်။\nချစ်ခြင်းမှာ မွေ့လျော်နေတဲ့ ချစ်သူနှစ်ဦးနဲ့အတူ\nဝတ္ထုလေးကို ကြည်နူးစွာ ဖတ်သွားပါတယ် အကိုရန်ကုန်သားရေ\nအချစ်ရဲ့ နူးညံ့သိမ်မွေ့တဲ့ ခံစားချက်လေးတွေကို မျှဝေပေးတဲ့ အကိုရန်ကုန်သားရေ အခု အချစ်မှာ မွေ့လျော်နေပီလားဗျို့\nဖြူစင်တဲ့ချစ်ခြင်းတရားကို အပြည့်အဝကို ဖော်ကျူးနိုင်တာပဲဗျာ\nအောက်ကစာ ဆက်ဖတ်ဖို့ မောက်စ်တောင်မရွှေ့ရဲဘူး... စာသားတွေ နူးညံ့လွန်းတော့ ကြွေကျလာမှာစိုးလို့... ဟာ ဟ ..\nတော်တော် အသေးစိတ်ရေးတတ်တဲ့လူ... စက္ကန့်တိုင်းကို စာလိုက်စီနိုင်တယ်... စိမ်းတော့ရေးတတ်သေးဘူး... ကြိုးစားတုန်း... အားကျတယ်...\nအဲ့ဒီအချိန်တွေက ခဏလေးပဲ ဒါပေမယ့် ထိရှတယ် မြင်သာတယ် ဖွဲ့နွဲ့ပုံကအသေးစိတ်တယ် အထစ်အငေါ့အရှိဘူး ..\n( အချစ်သည် စောင့်ထိန်းအပ်သည် တို့ ကို စောင့် ထိန်း သင့် ချိန် တွင် စောင့်ထိန်းပြီး ဖြစ်နေလေ၏။ )\nအဲ့ဒီစကားကို အကြွင်းမဲ့မထောက်ခံချင်ဘူး ဒါပေမယ့် ဒါက ချစ်သူတို့အတွက်မှတ်သားသင့်တဲ့ စကားတစ်ခွန်းဆိုတာ တော့ အသေချာဆုံးပဲ ဆိုတာကိုတော့ ထောက်ခံတယ်ဗျာ\nစာကနုလှလွန်းလို့ လူတောင်လွင့်ချင်သွားတယ် =)\nစာတွေက နုလှချည်လား မောင်မျိုးရဲ့..လူနဲ့တခြားစီ.အဟက်. နောက်တာနော်..း))\nလိုပဲ.. မောင်မျိုးရဲ့ပို့စ်လေးတွေ မဂ္ဂဇင်းတိုက်ပို့ဘို့ အစ်မ\nစုံစမ်းပေးနေတယ်။ အောင်မြင်သွားရင် ကိုယ့်အစ်မကို\nခေါင်းတွေကကိုက် ၊ လည်ချောင်းတွေကနာ ၊ချောင်းတွေကဆိုး၊ အသံတွေကအက်...ဆရာဝန်တွေ\nကလည်း အားမကိုးရဘူး။ :D\nအချစ်ကို ကြည်နူးမှုအမြင်နဲ့ ကြည့်မိတော့ ဒီလို စာသား လေးတွေ ထွက်ပေါ်လာတယ်။\nအချစ်ဆိုတာ ကိုယ်ခံအား တမျိုးပါပဲ။\nအချစ်တွေ တောက်ပနေသ၍ ကိုယ်ခံအားကောင်းနေသ၍ အရာရာသာယာနေပါတယ်။\nဒါပေမယ့် ဘေးမှာ နာကျင်ခြင်းဆိုတဲ့ ရောဂါတွေက အမြဲတမ်း စောင့်နေတတ်ကြတယ်။\nနုနုညံ့ညံ့ စာသားလေးတွေကို ကြည်ကြည်နူးနူး ဖတ်သွားပါတယ်။\nအဲလိုစာသားလေးတွေ ဖတ်ရတော့ ကြည်နူးသွားတယ်..\nဖတ်ရင်း ဖတ်ရင်း နောက်ကြောင်းတောင် တစ်ခေါက် ပြန်လိုက်သေးတယ်..\nရန်ကုန်သားရယ် နင့် စာတွေ နာ ဖတ်ပြီး နာရေးထားတဲ့ ဇာတ်လမ်းတွေတောင် သိမ်ငယ်သွားသလို ခံစားရတယ် ဟွင်းးးးးးး နီနော် ဒါပဲ နာ့ကို ဘလော့ဂ် ပိတ်ရအောင်တော့ မလုပ်နဲ့ ဟွန်းးးး ငါက အရေးမလှပေမယ့် စာရေးရတာ ပျော်နေတာဟဲ့\nစာလေးတွေက နုရွနေတာပဲဟယ် ပြောစမ်း နင် ဘယ်မှာ သွားသင်ထားတာလဲဟင် ကိုယ်ပိုင်ဆိုရင်တော့ မချီးကျူးပဲ မနေနိုင်တော့ဘူးဟာ ဟင့် လောကကြီးက မီတရားဘူး နာ့ကျတော့ စာကောင်းကောင်းရေးတတ်အောင် မဖန်တီးပေးဘူး ဗြဲ နိုပီ\nရန်ကုန်သားရေ ဟို ကောင်လေးနဲ့ကောင်မလေး ပုံလေးကို တော်တော်ကြိုက်တယ်ထင်တယ်နော် နာ တွေ့တာ ၂ ခိရှာ ၂ ခါရှိပြီဟဲ့\nနာ မန့်တာ များသွားရင် ခွင့်လွှတ်ဟယ် ပြီးတော့ နီ နဲ့ နာ နဲ့ ပြောတာလဲ စိတ်ချိုးနဲ့ နာ က ဂလိုပဲ ပြောတတ်လို့နော် ရင်းနှီးမှုသဘောပေါ့ဟယ် နာ့ထက် အသက်ကြီးမယ်မှန်းထင်ပေမယ့် အဲဂလိုပဲ ခေါ်ချင်တယ်ရတယ် ဟုတ် အို... မရလဲ တတ်နိုင်ဘူးရော ထော်မှာပဲ ကဲ ဒိုးပြီ စာလေးက ကောင်းတယ်လို့ ထူးပြီးမပြောတော့ဘူးနော် သိရား ဘိုင် တာ့တာ\n(“မြင်မြင်ချင်းချစ်တယ် ဘယ်လိုလုပ်ရမလဲ”လို့လူငယ်တစ်ယောက်ကမေးတော့ ဂရိသုခမိန်ကြီးဆိုကရေးတီးက ပြန်ဖြေတယ်...\nအဲလိုထပ်ကြည့်လိုက်ရင် ကြိုက်ချင်စရာမကောင်းတာတွေ တွေ့နိုင်တာမို့လို့ဖြစ်တယ်။\nဒါပေမယ့်ပြဿနာက မပြီးဆုံးသေးဘူးလို့ထင်တယ် နောက်တခါထပ်ကြည့်လို့ ထပ်ချစ်မိသွားရင် ဘယ့်နှယ့်လုပ်ရပါ့မလဲ)\nခုလည်းနွယ့်ကို မောင်ဆိုတဲ့လူအပြစ်မရှာရက်နိုင်တာ ဒါကြောင့်ပဲဖြစ်မယ်\nအကိုကတော့လုပ်ချလိုက်ပြီဗျာ ဒီမှာ စာဖတ်ရင်းနဲ့ကို ချက်ချင်း ချစ်သူဘေးနားရောက်သွားသလို ခံစားလိုက်ရတယ်..ခေါ်တာချင်းကလည်းတိုက်ဆိုင်တော့ တော်တော်လေးလွမ်းသွားရပြီဗျာ\nအချစ်စစ်ဆိုတာ တွေ့ လိုက်ရသလိုပါပဲ\nပတ်ဝန်းကျင်မှာရှားလွန်းနေလို့မရှိတော့ဘူးလို့တောင်ထင်မိတယ်။\nအင်းယားကန်ဘောင်ကို ရန်ကုန်ပြန်တော့ တခေါက်ရောက်ပါတယ်\nအင်းယားတောင် အရင်လို မဖြူစင်တော့ဘူး\nအချစ် ဇာတ်လမ်းလေးက ကြည်နူးဆွတ်ပျံ့ စွာနှင့် ခံစားမိတယ်။ ရေးတတ်တယ် ကိုရန်ကုန်ရေ။\nရန်ကုန်သားရဲ့ ၀တ္ထုလေးတွေ ဖြည်းဖြည်းချင်း လာဖတ်ဦးမယ်။ လောလောဆယ် ဒီတပုဒ် ဖတ်သွားပါတယ်။ သိင်္ဂါရ ရသမြောက်တဲ့ အချစ်ဝတ္ထုလေးတပုဒ်ပါပဲ။\nလန်းတယ်ဗျာ။ အဲလို နုနုလေးတွေရေးချင်ဖို့ လိုရမယ်ရ ကောင်မလေးတစ်ယောက်လောက်ရှာဦးမှ။ (ဘာမှမဆိုင်)\nအဟား ... စာဖတ်သူတွေ အားလုံး ကြည်နူးသွားကြပြီ။ ကျေးဇူးပါ အစ်ကိုရေ၊ ဒီလို ကြည်နူးစရာ ဇာတ်လမ်းလေးတွေ ဖန်တီးတင်ဆက် ပေးတဲ့ အတွက်။ ( ကျွန်တော်ကလည်း ရုပ်သာကြမ်းတာ၊ အသဲက တယ်နုသကိုး၊ အသဲကွဲ ဇာတ်လမ်းတွေဆို တယ်ဖတ်ချင်တာဟုတ်ဘူး )\nအသဲကွဲ ဇာတ်လမ်းတွေ ရေးတဲ့ ဇော်တို့၊ အနော်တို့ ကိုပြောထားတယ်၊ ဒီတစ်ခါ မပေါင်းရဘူး ဆိုလို့ကတော့ လာမဖတ်တော့ဘူးလို့ :P\nအင်းးးး ရိုမန့် ကလဲ တစ်တစ်လို့ ကို မြည်တယ်နော်။\nချစ်လိုက်ကြပုံ။ အရေးကောင်းလို့ကြည်နူးစရာ အချစ်ဇာတ်လမ်းလေး ဖြစ်သွားရတာပါ။ အပြင်မှာကော..... (အပြစ်မရှိ အပြစ်ရှာသွားသည် )


၇ မျိုးစိတ် Fibromyalgia Pain [မတူညီသော Fibromyalgia နာကျင်မှုအကြောင်း]\n၇ မျိုးစိတ် Fibromyalgia နာကျင်မှု\n06 / 03 / 2019 /0 မှတ်ချက်/i Fibromyalgia/av ရေတံခွန်\nFibromyalgia သည်ပျော့ပျောင်းသောအဆစ်အမြစ်ရောင်ရမ်းနာကျင်မှုရောဂါတစ်ခုဖြစ်ပြီးမတူညီသောနာကျင်မှုအမျိုးအစားများအတွက်အခြေခံကိုပေးနိုင်သည်။ လူအများစုက၎င်းကိုမတူညီသောကွဲပြားခြားနားမှုများအဖြစ်ခွဲခြားသည်ကိုမသိကြပါ။ ဤတွင်သင်သိထားသင့်သည့် fibromyalgia နာကျင်မှု (၇) မျိုးဖြစ်သည်။\nfibromyalgia တွင်ဤဝေဒနာများစွာသည်ထပ်တူကျနိုင်ပြီးနာကျင်မှုပုံမှာအလွန်ကွဲပြားခြားနားသည်။ ဤတွင်ကျွန်ုပ်တို့ fibromyalgia နာကျင်မှုအမျိုးအစားခုနစ်မျိုးကိုဖြတ်သန်းသွားပြီးသင်ဤအကြောင်းပိုမိုလေ့လာနိုင်သည်။ အကယ်၍ မိတ်ဆွေတစ် ဦး သို့မဟုတ်မိသားစုဝင်တွင် fibromyalgia ရှိပါကဤဆောင်းပါးကသင့်အားဤရှုပ်ထွေးသောရောဂါလက္ခဏာများက၎င်းတို့အားမည်သို့အကျိုးသက်ရောက်သည်ကိုပိုမိုနားလည်ရန်ကူညီနိုင်သည်။\nအခြားနာတာရှည်နာကျင်မှုရောဂါနှင့်ရောဂါရှိသူများကိုကုသခြင်းနှင့်စစ်ဆေးခြင်းအတွက်ပိုမိုကောင်းမွန်သောအခွင့်အလမ်းများရရှိရန်ကျွန်ုပ်တို့တိုက်ပွဲ ၀ င်သည်။. ကျွန်တော်တို့ရဲ့ FB စာမျက်နှာပေါ်မှာငါတို့လိုပဲ og ကျွန်ုပ်တို့၏ယူကျု့ချန်နယ် ထောင်ပေါင်းများစွာသောလူတွေအတွက်နေ့စဉ်ဘဝတိုးတက်ကောင်းမွန်ရေးအတွက်တိုက်ပွဲဝင်ဖို့ငါတို့ကိုလူမှုမီဒီယာထဲမှာပါ။\nဤဆောင်းပါးသည် fibromyalgia နာကျင်မှုအမျိုးအစားခုနစ်မျိုးကိုလေ့လာလိမ့်မည် - သူတို့ထဲကတချို့ဟာမင်းကိုအံ့အားသင့်စေမှာသေချာတယ်။ ဆောင်းပါး၏အောက်ခြေတွင်အခြားစာဖတ်သူများထံမှမှတ်ချက်များကိုဖတ်။ ကောင်းသောအကြံဥာဏ်များလည်းရနိုင်သည်။\nသင်တစ်ခုခုစဉ်းစားနေပါသလား။ ကျွန်ုပ်တို့၏ဖေ့စ်ဘွတ်ခ်စာမျက်နှာမှကျွန်ုပ်တို့ကိုလိုက်နာပါ«Vondt.net - မင်းရဲ့နာကျင်မှုကိုသက်သာအောင်လုပ်တယ်»သို့မဟုတ် ကျွန်ုပ်တို့၏ Youtube ချန်နယ် နေ့စဉ်အကြံဥာဏ်နှင့်အသုံးဝင်သောကျန်းမာရေးအချက်အလက်အတွက် (link အသစ်ဖွင့်လှစ်) ။\nHyperalgesia သည်သင် fibromyalgia ရှိသည့်အခါသင်ခံစားရသည့်နာကျင်မှုကိုတိုးမြှင့်သတ်မှတ်သည့်ဆေးဘက်ဆိုင်ရာအသုံးအနှုန်းဖြစ်သည်။ 'Hyper' ကိုဆိုလိုသည် ပုံမှန်ထက်ပို နှင့် "algesia" သည်ထပ်တူကျသည် နာခြင်း.\nfibromyalgia ရှိသူအချို့၏ ဦး နှောက်အစိတ်အပိုင်းများသည်နာကျင်မှုအချက်ပြမှုများကိုကွဲပြားစွာအနက်ဖွင့်ကြောင်းသုတေသနပြုချက်ကပြသခဲ့သည် - ထိုအချက်ပြမှုများကိုပိုမိုမြင့်မားသောအသံအတိုးအကျယ်ဖြင့်အနက်ဖွင့်သည်။ ဆိုလိုသည်မှာနာကျင်မှုအချက်ပြမှုသည်အဓိပ္ပာယ်ကောက်လွဲမှားပြီးကျယ်ပြန့်လာသည်။\nအတိအကျဤသည် fibromyalgia နှင့်အတူသူများသည်အခြားသူများထက်ကြွက်သားများ၊ အာရုံကြောများနှင့်အဆစ်များနာကျင်ခြင်းမှပိုမိုပြင်းထန်သောနာကျင်မှုကိုခံစားရလေ့ရှိသည့်အကြောင်းရင်းတစ်ခုဖြစ်သည်။ ထို့ကြောင့်ဤလူနာအုပ်စုသည်နေ့စဉ်ကုသမှုအပေါ်ပိုမိုမှီခိုနေရသည် ရွေ့လျားလေ့ကျင့်ခန်း နှင့်ထုံးစံလေ့ကျင့်ရေး (ကဲ့သို့သော ရေပူရေကန်တွင်အုပ်စုလိုက်လေ့ကျင့်ခြင်း).\nဆက်ဖတ်ရန်: - ၅ Fibromyalgia နှင့်အတူလေ့ကျင့်ခန်းလေ့ကျင့်ခန်း\nဒီလေ့ကျင့်ခန်းလေ့ကျင့်ခန်းတွေအကြောင်းပိုမိုဖတ်ရှုရန်ဒီနေရာကိုနှိပ်ပါ - သို့မဟုတ်အောက်တွင်ဖော်ပြထားသောဗီဒီယိုကိုကြည့်ပါ။\nဗွီဒီယို - Fibromyalgia ရှိသူများအတွက်လှုပ်ရှားမှုလေ့ကျင့်ခန်း\nfibromyalgia နှင့်အတူအဆင်ပြေအောင်အဆင်ပြေအောင်ရွေ့လျားလေ့ကျင့်ခန်းကိုသိခြင်းသည်အလွန်အရေးကြီးသည်။ အောက်ဖော်ပြပါဗီဒီယိုသည်ရွေ့လျားခြင်း၊ လည်ပတ်ခြင်းနှင့်နာကျင်မှုကိုသက်သာစေသောနူးညံ့သိမ်မွေ့သောလေ့ကျင့်ခန်းငါးခုကိုပြသထားသည်။\nကျွန်ုပ်တို့မိသားစုနှင့်ပူးပေါင်းပြီးကျွန်ုပ်တို့၏ယူကျု့ချန်နယ်ကိုရယူပါ လေ့ကျင့်ခန်းအစီအစဉ်များနှင့်ကျန်းမာရေးဗဟုသုတများအတွက် (ဒီမှာနှိပ်ပါ) ကြိုဆိုပါတယ်\nfibromyalgia နှင့်အတူများစွာသော neuropathic နာကျင်မှုကြောင့်ထိခိုက်နေကြသည်။ ဤကဲ့သို့နာကျင်မှုသည်လက်များနှင့်ခြေထောက်များတွင်ငိုက်ခြင်း၊ မီးလောင်ခြင်း၊ ယားခြင်း၊ ထုံခြင်း၊ ဒီရောဂါလက္ခဏာတွေလည်းတိုက်ရိုက်နာကျင်နိုင်ပါတယ်။\nဆေးဝါးအပါအ ၀ င်နာကျင်မှုကိုသက်သာစေမည့်ကုသမှုနည်းလမ်းများစွာရှိပါသည်။ ရုပ်ပိုင်းဆိုင်ရာကုသမှု၊ ထုံးစံအတိုင်းအဆစ်နှင့်အပ်စိုက်ကုထုံးများသည်အာရုံကြောဆိုင်ရာနာကျင်မှုကိုသက်သာစေရန်ကုသနည်းများဖြစ်သည်။\nလူများစွာသည်နေ့စဉ်ဘ ၀ ကိုပျက်စီးစေသည့်နာတာရှည်နာကျင်မှုနှင့်နာမကျန်းမှုများကြောင့်ဒုက္ခရောက်နေသည် ဒါကြောင့်ငါတို့ကမင်းကိုအားပေးတယ် ဤဆောင်းပါးကိုလူမှုမီဒီယာတွင်မျှဝေပါ, ကျွန်ုပ်တို့၏ Facebook စာမျက်နှာကိုကြိုက်နှစ်သက်ပါ နှင့် "နာတာရှည်နာကျင်မှုရောဂါရှာဖွေခြင်းနှင့် ပတ်သက်၍ ပိုမိုသုတေသနပြုရန်လိုသည်" ဟုပြောပါ။\nဤနည်းအားဖြင့်လူတစ် ဦး သည်ဤရောဂါလက္ခဏာနှင့်ဆက်စပ်သောရောဂါလက္ခဏာများကိုပိုမိုမြင်သာအောင်ပြုလုပ်ပြီးလူအများအပြားကိုအလေးအနက်ထားရန်လိုအပ်သည် - ထို့ကြောင့်သူတို့လိုအပ်သောအကူအညီကိုရနိုင်သည်။ ဤသို့သောအာရုံစူးစိုက်မှုတိုးလာခြင်းသည်အကဲဖြတ်ခြင်းနှင့်ကုသခြင်းနည်းလမ်းအသစ်များအတွက်သုတေသနအတွက်ပိုမိုရန်ပုံငွေသို့ ဦး တည်နိုင်သည်ဟုကျွန်ုပ်တို့မျှော်လင့်ပါသည်\nဒါ့အပြင်ဖတ်ပါ: - 15 Rheumatism ၏အစောပိုင်းလက္ခဏာများ\n3. Fibromyalgia ခေါင်းကိုက်ခြင်း\nfibromyalgia ရှိသူများသည်များသောအားဖြင့်ခေါင်းကိုက်လေ့ရှိသည်။ တကယ်တော့ဒီလူနာအုပ်စုလည်ပင်းနှင့်ဆက်စပ်သောခေါင်းကိုက်ခြင်း (စိတ်ဖိစီးမှုခေါင်းကိုက်ခြင်း) နှင့်ခေါင်းတစ်ခြမ်းကိုက်ခြင်းများကြောင့်ပိုပြီးသိသိသာသာထိခိုက်ခံရဖို့အဘို့အဒါဟာအဖြစ်များသည်။\nဤသည် fibromyalgia နှင့်အတူရှိသူများအတွက်အချက်သုံးချက်နှင့်ဆက်စပ်နေသည်:\nစိတ်ပိုင်းဆိုင်ရာစိုးရိမ်ပူပန်မှု (နာတာရှည်နာကျင်မှုနှင့်ညံ့ဖျင်းသောအိပ်စက်ခြင်း - စိတ်ပိုင်းဆိုင်ရာစွမ်းအင်ထက်ကျော်လွန်ခြင်း)\nတနည်းကား၊ ဤအချက်သုံးချက်၏ဘုံဆခွဲကိန်းဖြစ်သည်ကိုကျွန်ုပ်တို့တွေ့မြင်ရသည် hypersensitivity ဒါကြောင့် ဦး နှောက်ကအချက်ပြမှုတွေကိုအားကောင်းလွန်းတယ်။ ထို့အပြင် fibromyalgia ကိုအနာပျောက်စေသောရောဂါပျောက်ကင်းစေနိုင်မည်ဟုမျှော်လင့်သောဤအဓိကအချက်မှာအတိအကျဖြစ်သည်။\nဒါ့အပြင်ဖတ်ပါ: - Fibromyalgia တွင်ရေပူရေကန်တွင်လေ့ကျင့်ခန်းကိုမည်သို့ကူညီသနည်း\nfibromyalgia ရှိသူများသည် ၅၀ ရာနှုန်းသောဒဏ်ရာရနိုင်သည် စိတ်တိုအူသိမ်အူမရောဂါ. ဝမ်းဗိုက်ကြွက်တက်ခြင်း၊ ဓာတ်ငွေ့နှင့်ဖောင်းပွခြင်းစသောလက္ခဏာများဖြင့်သွင်ပြင်လက္ခဏာပြသောအစာခြေစနစ်ဖြစ်သည်။ အခြားရောဂါလက္ခဏာများတွင်ဝမ်းချုပ်ခြင်း၊ ၀ မ်းလျှောခြင်း၊ ပျို့ချင်ခြင်း၊\nFibromyalgia သည်တင်ပါးဆုံတွင်းအဆစ်များ၌သာမကတင်ပါးဆုံဆို့နာနှင့်ဆီးခုံမို့မို့ခေါင်းကိုက်ခြင်းနှစ်မျိုးလုံးအတွက် pelvic နာကျင်မှုကိုတိုးပွားစေနိုင်သည်။ ဝိသေသလက္ခဏာများသည်အများအားဖြင့်ဆီးသွားခြင်းနှင့်သင်မကြာခဏ 'ဆီးသွားခြင်း' ကိုဆိုလိုသည်။\nထို့ကြောင့် fibromyalgia diet ကိုလိုက်နာရန်နှင့်အမျိုးသားအစားအစာဆိုင်ရာအကြံဥာဏ်များကိုလိုက်နာရန်အလွန်အရေးကြီးသည်။ အောက်ဖော်ပြပါဆောင်းပါး၌ fibromyalgia ရောဂါခံစားနေရသူများအတွက်အကောင်းဆုံးအစားအစာသည်သုတေသနပြုချက်ကိုဖတ်ရှုနိုင်သည်။\nဒါ့အပြင်ဖတ်ပါ: - သုတေသနအစီရင်ခံစာ - ဤသည်မှာအကောင်းဆုံး Fibromyalgia အစားအစာဖြစ်သည်\nfibro နှင့်အတူလိုက်လျောညီထွေဖြစ်သည့်မှန်ကန်သောအစားအစာအကြောင်းပိုမိုဖတ်ရှုရန်အထက်ပါပုံသို့မဟုတ် link ကိုနှိပ်ပါ။\nဒါ့အပြင်ဖတ်ပါ: Irritable Bowel Syndrome အကြောင်းသိသင့်သိထိုက်သောအရာ\nfibromyalgia ၏ထူးခြားသောလက္ခဏာမှာကြွက်သားများနှင့်ပျော့ပျောင်းသောတစ်ရှူးများတွင်ပျံ့နှံ့။ မွဲသောနာကျင်မှုဖြစ်သည်။ ဤနာကျင်မှုများကိုလက်များ၊ ခြေထောက်များ၊ လည်ပင်းများနှင့်ပခုံးများအပါအဝင်နက်ရှိုင်းသောနာကျင်မှု၊ နူးညံ့ကြင်နာမှု၊\nနောက်ကျောနာကျင်မှု - အာရုံကြောများကိုနာကျင်စေပြီးခြေထောက်များကိုဓါတ်ရောင်ခြည်ဖြစ်စေနိုင်သည်။\nနာကျင်မှုသည်ကွဲပြား။ လှုပ်ရှားခြင်းနှင့်ခန္ဓာကိုယ်အတွင်းရှိနေရာအမျိုးမျိုးသို့ဝင်နိုင်ကြောင်းသတိရပါ။ လက်နက်နှင့်လက်အပါအဝင်။ အောက်ဖော်ပြပါဆောင်းပါး၌အရိုးအဆစ်နာရောဂါကိုသင်၏လက်၌ကိုင်တွယ်ရန်ကောင်းမွန်သောလေ့ကျင့်ခန်း ၇ ခုကိုသင်တွေ့နိုင်သည်။\nဒါ့အပြင်ဖတ်ပါ: - လက်ကြောအဆစ်နာရောဂါအတွက်လေ့ကျင့်ခန်း ၇\nအဆစ်နာခြင်းနှင့်တောင့်တင်းခြင်း fibromyalgia နှင့်အတူလူများတွင်ရောဂါလက္ခဏာများအစီရင်ခံရသည်။ ၎င်းသည်အခြားအရာများအကြားရွေ့လျားနိုင်စွမ်းကိုကန့်သတ်သောတင်းမာ။ နာကျင်သောကြွက်သားများကြောင့်ဖြစ်ခြင်းကြောင့်၎င်းသည်ခိုင်မာသောကြောင့်ဖြစ်သည်။\nရောင်ရမ်းအဆစ်နှင့်မတူဘဲ, fibromyalgia ၏အဆစ်၏ရောင်ရမ်းခြင်းနှင့်ရောင်ခြင်းများသောအားဖြင့်မရှိ။ ဤရောဂါသည်အဆစ်အမြစ်ရောင်ရမ်းခြင်းသို့မဟုတ်အဆစ်အမြစ်ရောင်ရမ်းခြင်းနှင့်ခွဲခြားရန်နည်းလမ်းများအနက်မှတစ်ခုမှာလူ၏အဆစ်များသိသိသာသာရောင်လာသည်ကိုသင်မကြာခဏတွေ့နိုင်သည်။\nသင်အဆစ်အမြစ်ရောင်ရမ်းခြင်းနှင့်အတူနှောင့်အယှက်ဖြစ်ပါသလား အောက်တွင်သင်ဘေးထွက်ဆိုးကျိုးမရှိဘဲ - သဘာဝကုသမှုရှစ်ခုအကြောင်းကိုဖတ်နိုင်သည်။\nဒါ့အပြင်ဖတ်ပါ: - အဆစ်အမြစ်ရောင်ရမ်းခြင်းကိုဆန့်ကျင်သောသဘာဝရောင်ရမ်းခြင်းနည်းလမ်း ၈\nတို့ထိခြင်းဖြင့်သင့်အရေပြားနာကျင်နေသလား။ အဝတ်အစားမှအလင်းရောင်ထိမိခြင်းသို့မဟုတ်ဖော်ရွေသောအမူအယာများပင်လျှင်တကယ်နာကျင်နိုင်ကြောင်းသင်သတိပြုမိသလား။ ဒါ allodynia - များစွာသောသူတို့ကိုအံ့အားသင့်စေတဲ့နာကျင်မှုလက္ခဏာ။ ထိုအရွေးကောက်တော်မူသောအနေဖြင့်အလင်းအနှိပ်မှာကြိုးစားမှုကျရှုံးခဲ့ကြစေသည်။\nအများစုက Allodynia ကိုအရေပြားတွင်ပိုမိုပြင်းထန်သောနေလောင်ခြင်းခံရခြင်းနှင့်နှိုင်းယှဉ်နိုင်သည်ဟုဖော်ပြကြသည်။ သုတေသနပြုမှုအရ၎င်းသည် fibromyalgia နှင့်ဆက်စပ်သည့်ဗဟို sensitization ကြောင့် hypersensitivity တုံ့ပြန်မှုကြောင့်ဖြစ်ကြောင်းဖော်ပြခဲ့သည်။ တစ်နည်းအားဖြင့်အာရုံကြောဆိုင်ရာအချက်ပြမှုများကို ဦး နှောက်ထဲတွင်လွဲမှားစွာအနက်ဖွင့်ပြီးရလဒ်မှာ - နာခြင်း.\nAllodynia သည်ရှားပါးသောနာကျင်မှုမျိုးဖြစ်သည်။ fibromyalgia အပြင်ဒီနာကျင်မှုကို neuropathies, shingles and migraine မှာသာတွေ့ရပါတယ်။\nဒါ့အပြင်ဖတ်ပါ:6ပခုံး၏ထူးခြားသောအရိုးအဆစ်နာဆန့်ကျင်လေ့ကျင့်ခန်း\nပိုမိုသိရှိလိုပါက? ဤအဖွဲ့သို့ ဝင်၍ သတင်းအချက်အလက်ကိုမျှဝေပါ။\nဖေ့စ်ဘွတ်ခ်အုပ်စုနှင့်ဆက်သွယ်ပါ «အဆစ်အမြစ်ရောင်ရမ်းခြင်းနှင့်နာတာရှည်နာကျင်မှု - နော်ဝေ - သုတေသနနှင့်သတင်း»အဆစ်အမြစ်ရောင်ရမ်းခြင်းနှင့်နာတာရှည်ရောဂါများနှင့်ပတ်သက်သည့်သုတေသနနှင့်မီဒီယာဆိုင်ရာနောက်ဆုံးရေးသားချက်များအတွက် ((ဒီမှာနှိပ်ပါ) ။ ဤနေရာတွင်အသင်း ၀ င်များသည်သူတို့၏အတွေ့အကြုံများနှင့်အကြံဥာဏ်များဖလှယ်ခြင်းဖြင့်တစ်နေ့တာအချိန်မရွေးအကူအညီနှင့်အထောက်အပံ့များရနိုင်သည်။\nစာရင်းသွင်းရန်အခမဲ့ခံစားရသည် ကျွန်တော်တို့ရဲ့ရုပ်သံလိုင်းပေါ်မှာ (ဒီမှာနှိပ်ပါ) - နေ့စဉ်ကျန်းမာရေးအကြံပေးချက်များနှင့်လေ့ကျင့်ခန်းအစီအစဉ်များအတွက် FB ရှိကျွန်ုပ်တို့၏စာမျက်နှာကိုလိုက်နာပါ။\nနာတာရှည်နာကျင်မှုကိုတိုက်ဖျက်ရန်ဤဆောင်းပါးသည်သင့်အားကူညီနိုင်လိမ့်မည်ဟုကျွန်ုပ်တို့စိတ်ရင်းမှန်ဖြင့်မျှော်လင့်ပါသည်။ အကယ်၍ ဤအရာသည်သင်လည်းအသည်းအသန်ဖြစ်နေသည်ဆိုလျှင်လူမှုရေးမီဒီယာတွင်ကျွန်ုပ်တို့၏မိသားစုနှင့်ပူးပေါင်းရန်နှင့်ဆောင်းပါးကိုမျှဝေရန်သင်ရွေးချယ်မည်ဟုကျွန်ုပ်တို့မျှော်လင့်ပါသည်။\nတနည်းကား, ငါတို့ချင်တယ် ဒီဆောင်းပါးကိုလူမှုရေးမီဒီယာဒါမှမဟုတ်သင့်ဘလော့ဂ်ကနေတစ်ဆင့်မျှဝေဖို့ကောင်းကောင်းတောင်းပါ (ဆောင်းပါးနှင့်တိုက်ရိုက်ချိတ်ဆက်ပါ) နားလည်ခြင်း၊ အထွေထွေဗဟုသုတနှင့်အာရုံစူးစိုက်မှုတိုးလာခြင်းသည်နာတာရှည်နာကျင်မှုရောဂါခံစားနေရသူများအတွက်ပိုမိုကောင်းမွန်သောနေ့စဉ်ဘဝဆီသို့ ဦး တည်သည့်ပထမဆုံးအဆင့်များဖြစ်သည်။\nရွေးချယ်မှုက - FB တွင်တိုက်ရိုက်မျှဝေပါ - ၀ ဘ်ဆိုဒ်လိပ်စာကိုကူးယူပြီးသင်၏ဖေ့စ်ဘွတ်ခ်စာမျက်နှာသို့မဟုတ်သင်အဖွဲ့ဝင်ဖြစ်သည့်သက်ဆိုင်ရာဖေ့စ်ဘွတ်ခ်တွင်ကူးထည့်ပါ။ ဒါမှမဟုတ် အောက်ပါ "SHARE" ခလုတ်ကိုနှိပ်ပါ သင့်ရဲ့ဖေ့စ်ဘွတ်ခ်ပေါ်မှာနောက်ထပ် post ကိုမျှဝေပါ။\nOption B: သင့်ဘလော့ဂ်ပေါ်ရှိဆောင်းပါးနှင့်တိုက်ရိုက်ချိတ်ဆက်ပါ။\nရွေးချယ်စရာဂ - လိုက်နာပါ ကျွန်ုပ်တို့၏ Facebook စာမျက်နှာ (ဆန္ဒရှိလျှင်ဤနေရာတွင်ကလစ်နှိပ်ပါ) နှင့် ကျွန်ုပ်တို့၏ယူကျု့ချန်နယ် (ပိုမိုအခမဲ့ဗီဒီယိုများအတွက်ဒီနေရာကိုနှိပ်ပါ!)\nနောက်စာမျက်နှာ \_ t - ဤအရာကိုသင်၏လက်၌အရိုးပွရောဂါအကြောင်းသင်သိသင့်သည်\nhttps://usercontent.one/wp/www.vondt.net/wp-content/uploads/de-syv-typene-av-fibromyalgismerter.jpg?media=1648573622 368 700 ရေတံခွန် https://usercontent.one/wp/www.vondt.net/wp-content/uploads/logo-website.png?media=1648573622 ရေတံခွန်2019-03-06 20:14:072021-03-24 13:24:42၇ မျိုးစိတ် Fibromyalgia နာကျင်မှု\n6 ပခုံး၏ထူးခြားသောအရိုးအဆစ်နာဆန့်ကျင်လေ့ကျင့်ခန်း နံနက်ပိုင်းတွင် Fibromyalgia နှင့်နာကျင်မှု


ဘေဘီလေးအတွက် ဘေးအကင်းဆုံအစားအစာ ဘယ်လိုရွေးမလဲ - Hello Sayarwon\nဘေဘီလေးအတွက် ဘေးအကင်းဆုံအစားအစာ ဘယ်လိုရွေးမလဲ\nဘေဘီလေးတစ်ယောက်ကို ကောင်းမွန်ကြီးပြင်းလာစေဖို့ဆိုတဲ့ ကြီးလေးတဲ့တာဝန်ကို ထမ်းဆောင်ထားရသူမေမေ တစ်ယောက်ရဲ့အကြီးမားဆုံးဆန္ဒကဘာများဖြစ်မလဲ…….. ကျန်းမာရေးနဲ့ညီညွတ်ပြီး အာဟာရပြည့်ဝတာကိုကျွေးဖို့ပေါ့။ ဒီလိုရှာပေးဖို့ဆိုရင် ဘေဘီလေးကိုကျန်းမာရေးနဲ့ညီညွတ်တဲ့အစာအာဟာရတစ်ခုဖြစ်ဖို့ လိုအပ်မယ့်လိုအပ်ချက်တွေကို သိဖို့လိုပါမယ်။ ဒီတော့ မေမေ့ရဲ့ ဆန္ဒပြည့်စေဖို့ ဒီဆောင်းပါးလေးကနေတဆင့် ဖြည့်ပေးပါရစေလား….\nဘေဘီလေးအတွက် လိုအပ်မယ့်အာဟာရတွေက ဘာတွေများလဲ……….\nအကောင်းဆုံးကြီးထွားဖွံ့ဖြိုးဖို့ အရှိန်ယူနေတဲ့ ဘေဘီလေးကို ပြင်ဆင်ပေးမယ့်အစားအစာတွေဲမှာ\nပရိုတင်း– အရိုးနဲ့ကြွက်သားတွေသန်မာစေဖို့၊ ကိုယ်ခံအားကောင်းဖို့ နဲ့ ကောင်းမွန်စွာကြီးပြင်းအရွယ်ရောက်လာစေဖို့ အကောင်းဆုံးထောက်ပံ့ပေးပါတယ်။\nသံဓာတ် – သွေးအားနည်းရောဂါမဖြစ်အောင် ကာကွယ်ဖို့ အာရုံစူးစိုက်နိုင်စွမ်းကောင်းမွန်စေဖို့ နဲ့ ကိုယ်ခံအားကောင်းစေဖို့လိုအပ်ပါမယ်။\nကယ်လ်ဆီယမ် -အရိုးနဲ့သွားတွေအကောင်းဆုံးဖွံ့ဖြိုးစေဖို့ လိုအပ်ပါတယ်။\nဗီတာမင် C – ကိုယ်ခံအားကောင်းစေဖို့ နဲ့ အရေပြားပြဿနာတွေကင်းစေဖို့ အရေးပါပါတယ်။\nဗီတာမင် D – ကယ်လ်ဆီယမ်စုပ်ယူမှုအားကောင်းစေဖို့ စိတ်ခံစားမှုကောင်းစေဖို့ အရေးပါတဲ့ ဗီတာမင်တစ်ရပ်ပါ။\nOmega-3 fatty Acid – ဦးနှောက်နဲ့အမြင်အာရုံအကောင်းဆုံးဖွံ့ဖြိုးစေဖို့ လိုအပ်တဲ့ဓာတ်တစ်မျိုးပါ။\nဖောလစ်အက်ဆစ် – ဉာဏ်ရည်ဖွံ့ဖြိုးစေဖို့နဲ့ အမြင်အာရုံအပါအဝင် ခန္ဓာကိုယ်ကျန်းမာစေဖို့ အရေးပါပါတယ်။\nPrebiotics (အကျိုးပြုဘက်တီးရီးယားအာဟာရ) – ဘေဘီလေးတစ်ယောက်အကောင်းဆုံး ကြီးထွားဖွံ့ဖြိုးဖို့လိုအပ်တဲ့ အာဟာရတွေပြည့်ဝစေဖို့ အစာခြေစနစ်က အာဟာရတွေကိုအကောင်းဆုံးစုပ်ယူနိုင်စေဖို့ လုပ်ဆောင်ပေးပါတယ်။\nအော်ဂင်းနစ်ဟုတ်ရဲ့လား – ကလေးတွေက သူတို့ရဲ့ ပထမ ၅ နှစ်မှာ လိုအပ်တဲ့ အာဟာရတွေပြည့်ယမှာ အကောင်းမွန်ဆုံးကြီးထွားဖွံ့ဖြိုးနိုင်မှာပါ။ ဒီတော့ ကလေးကို တစ်ခုခုဝယ်ကျွေးမယ်ဆိုတိုင်း သဘာဝအတိုင်းလုပ်ထားတာလား၊ အော်ဂင်းနစ်ဖြစ်ရဲ့လား ပြုပြင်စီမံထားတာမျိုးလားဆိုတာကို သေချာလေး စစ်ပါ။တာရှည်ခံဓာတုပစ္စည်းတွေပါဝင်နေတာကို ဝယ်ကျွေးတာက ကိုယ့်ကလေးကို ကိုယ်တိုင်ဒုက္ခပေးရာရောက်ပါမယ်။ ဒါကြောင့် သဘာဝအတိုင်းထုတ်ထားတာလားဆိုတာကို သေချာကြည့်ပေးပါ။\nသကြားပါဝင်မှု – သကြားက ကလေးရဲ့ ကြီးထွားဖွံ့ဖြိုးမှုကိုရော ဉာဏ်ရည်ဉာဏ်သွေးကိုပါ ထိခိုက်စေနိုင်ပါတယ်။ ဒါကြောင့် ကလေးကိုငယ်စဉ်ကတည်းက သကြားလျှော့ကျွေးတာက အကောင်းဆုံးဖြစ်မှာပါ။ ဒါကြောင့် ကလေးအတွက် မုန့်ဝယ်တဲ့အခါ သကြားပါဝင်မှုနည်းတာကို ရွေးဝယ်ပါ။\nအသားမှုန့်၊ အချိုမှုန့်ပါဝင်မှု– ဒါကတော့ လုံးဝမကျွေးသသင့်ပါဘူး။ အကြောင်းကတော့ ဘေဘီလေးရဲ့ ဉာဏ်ရည်ဉာဏ်သွေးအပေါ်မှာ ထိခိုက်စေနိုင်သလို နောက်ဆက်တွဲကျန်းမာရေးပြဿနာတွေလည်း ရှိလာစေနိုင်ပါတယ်။ ဒါကြောင့်ဘေဘီလေးအတွက်အစားအစာရွေးတဲ့အခါ MSG ပါနေတာမျိုးလုံးဝမရွေးပါနဲ့။\nအဆီ ဂရုပြုပါ – အဆီဆိုတာနဲ့ ကလေးကိုလုံးဝမကျွေးရတာမဟုတ်ပါဘူး။ ကလေးရဲ့ အမြင်အာရုံ နဲ့ သိမြင်မှုစွမ်းရည်ကို အကောင်းဆုံးဖွံ့ဖြိုးစေဖို့ နဲ့ ကိုယ်ခံအားကောင်းစေဖို့အတွက် ကျန်းမာရေးနဲ့ညီညွတ်တဲ့အဆီတွေပါဝင်အောင်ကျွေးမွေးပြင်ဆင်ပေးဖို့လိုပါမယ်။\nဆားပါဝင်မှု – ဆားပါဝင်မှုများတဲ့အစားအစာတွေက ဘေဘီလေးတို့အတွက်မကောင်းပါဘူး။ ဆားများတဲ့အစားအစာတွေက ဖွံ့ဖြိုးဆဲ ဘေဘီလေးရဲ့ကျောက်ကပ်လေးကို ထိခိုက်စေနိုင်ပါတယ်။ ဒါကြောင့် ဆားပါဝင်မှုများတာတွေကို ဘေဘီလေးမကျွေးမိဖို့ သတိပြုပါ။\nတာရှည်ခံပစ္စည်းတွေနဲ့ ဆိုးဆေးတွေ – တာရှည်ခံပစ္စည်းတေါနဲ့ ဆိုးဆေးတွေက အသည်းနဲ့ အစာခြေစနစ်ကိုထိခိုက်စေနိုင်သလို ကျောက်ကပ်ကိုလည်း ပျက်စိးစေနိုင်ပါတယ်။ ဒါကြောင့် ဒီပစ္စည်းတွေပါဝင်မှုမရှိစေဖို့ကိုလည်းဂရုစိုက်ရပါမယ်။\nထောက်ခံချက်ရထားလား – ဘေဘီလေးတွေစားမယ့်အစားအသောက်တွေက ဘေးကင်းဖို့အရေးအကြီးဆုံးပါ။ ဒါကြောင့် ဘေဘီလေးအတွက် အစားအသောက်ရွေးချယ်တဲ့အခါ စားသုံးဖို့စိတ်ချရကြောင်း ထောက်ခံချက်ရထားလားဆိုတာကိုလည်း သေချာလေး သတိထားကြည့်ဖို့လိုပါမယ်။\nကုန်ဆုံးရက်ကို စစ်ပါ – ကုန်ဆုံးရက်ကို စစ်ကြည့်ပြီး ကုန်ဆုံးရက်ဝေးတာကို ရွေးချယ်ပေးပါ။\nကဲ..ဘေဘီလေးလေးအတွက် စားဖို့တစ်ခုခုရွေးပေးတော့မယ်ဆိုရင် ဒီအချက်လေးတွေကို သေချာလေးဂရုစိုက်ပေးတာက အကောင်းဆုံးဖြစ်မှာပါ။ ကျန်းမာပျော်ရွှင်တဲ့ဘေဘီလေးဖြစ်အောင် ပျိုးထောင်ပေးနိုင်ကြပါစေကြောင်း……….\n6 Tips for Buying Healthy Baby Food https://www.strong4life.com/en/pages/healthy-eating/articles/6-tips-for-buying-healthy-baby-food Accessed Date 13 December 2019\nHow to Choose the Best Baby Food https://www.parents.com/recipes/baby-food/how-to-choose-the-best-baby-food/ Accessed Date 13 December 2019\nDo’s and Don’ts for Baby’s First Foods https://www.eatright.org/food/nutrition/eating-as-a-family/dos-and-donts-for-babys-first-foods Accessed Date 13 December 2019


iOS 12 မှာ ပါလာနိုင်တဲ့ Feature တချို့ – MyTech Myanmar\niOS 12 မှာ ပါလာနိုင်တဲ့ Feature တချို့\nApple ဟာ နောက်သီတင်းပတ် အနည်းငယ်အတွင်းမှာ iOS 12 ကို ပရိတ်သတ်ဆီ ချပြတော့မှာ ဖြစ်ပါတယ်။ iOS အသစ်ထွက်တိုင်း Feature အသစ်တွေ ပါလာတတ်တဲ့ Apple ကို အခုတစ်ခါမှာလည်း ကြီးကြီးမားမား တစ်ခုခု ပါလာမယ်လို့ မျှော်လင့်နေကြပါတယ်။\nကောလဟာလတွေ အရတော့ iOS 12 မှာ iPhone ကို Hotel Door Key အနေနဲ့ သုံးလို့ရနိုင်တဲ့ Feature အသစ် ပါလာမယ် ဆိုပြီး ပြောနေကြပါတယ်။ ဒီနည်းပညာဟာ Apple ရဲ့ လက်ရှိအနေအထားနဲ့ဆိုရင် ဖြစ်နိုင်တဲ့ နည်းပညာတစ်ခုပါ။ လောလောဆယ်မှာ Apple ဟာ Near Field Communication (NFC) နဲ့ လက်တွဲနေပါတယ်။\nဒါ့အပြင် NFC အနေနဲ့ Hotel Door ကို ဖွင့်တာပိတ်တာ သော့ခတ်တာတို့ ဟာ နည်းပညာနယ်ပယ်ကို ချပြပြီးသား နည်းပညာတွေပါ။ ခန့်မှန်းနေကြတာကတော့ Hotel Door lock ကို Apple Watch နဲ့ချိတ်ထားပြီး Door Lock ကိုထိလိုက်တာနဲ့ အလိုအလျောက် Unlock လုပ်နိုင်တာမျိုး ဖြစ်နိုင်တယ်လို့ ဆိုပါတယ်။ လက်ရှိမှာ NFC Chip ဟာ Apple Pay အတွက် သုံးနေတဲ့အပြင် ကားတံခါးကိုလည်း ကားသော့မလိုပဲ ဖွင့်ပေးနိုင်သလို Public Transit တွေမှာလည်း Payment System အတွက် သုံးလို့ရပါတယ်။\nဒီ Feature အသစ်ကို ဘယ်ဖုန်းတွေမှာ သုံးလို့ရမှာလဲ ? NFC Chip တွေဟာ iPhone6ကတည်းက Apple နဲ့ လက်တွဲနေခဲ့တာပါ။ ဒါ့ကြောင့် iPhone6ကစပြီး နောက်ထွက်တဲ့ ဖုန်းတွေမှာ iOS 12 ရဲ့ Feature အသစ်တွေကို သုံးလို့ရနိုင်ပါတယ်။ Apple ကတော့ သူ့ရဲ့ user တွေကို မပျင်းရအောင် နည်းပညာအသစ်တွေ တစ်ခုပြီးတစ်ခု ချပြနေပါပြီ။ ပရိတ်သတ်ကြီးရော iOS 12 ကို ဘယ်လောက်ထိမျှော်လင့်ထားလဲ ?\nMyTech Myanmar2018-05-27T22:21:17+06:30May 27th, 2018|Mobile Phones|


Australia | GO & GO Travels\nခရီးစဉ်ထွက်ခွါမည့်ရက် ---- ၂၂ ရက် အောက်တိုဘာ ၂၀၁၈\n၂၀ ရက် နိုဝင်ဘာ ၂၀၁၈ နှင့် ၂၁ ရက် ဒီဇင်ဘာ ၂၀၁၈။\nDay1) : ဆစ်ဒနီသို့ ရောက်သည့်နေ့( နံနက်/နေ့ လည် / ညနေစာ ) သြစတြေးလျှနိုင်ငံ၏ဒေသစံတော်ချိန် ( ၁၂း၀၀ )တွင် ဆစ်ဒနီမြို့ သို့ ရောက်ရှိပါမည်။ လေဆိပ်တွင်မိမိတို့ဧည့်လမ်းညွှန်မှလာရောက်ကြိုဆိုနှုတ်ဆက်ပြီး ဆစ်ဒနီမြို့ ကို စတင်လည်ပတ်ရာတွင် ဆစ်ဒနီတာဝါ၊ Hyde Park၊ စိန့် မေရီဘုရားကျောင်း၊ NSW Art Galley၊ တော်ဝင်ရုက္ခဗေဒဥယျာဉ်၊ Mrs. Macquarie’s Chair၊ ဆစ်ဒနီ အော်ပရာဟောက်စ်၊ Barbour Bridge & The Rocks တို့ ကိုလည်ပတ်ကြပြီးနောက် ဆစ်ဒနီတာဝါအိုင်း ကို ၀င်ရောက်လည်ပတ်လေ့လာကြပါမည်။ ညနေစာသုံးဆောင်ပြီးနောက် တည်းခိုမည့်ဟိုတယ်သို့ လိုက်လံပို့ ဆောင်ကာ ဟိုတယ်ဝင်ခွင့်ပြုလုပ်ပြီး အိပ်စက်အနားယူပါမည်။\nDay2) : ဆစ်ဒနီ - ဘလူးမောင်းတိန်း - ဆစ်ဒနီ ( နံနက် / နေ့ လည် / ညနေစာ )\nနံနက်စာကို ဟိုတယ်စားသောက်ခန်းမတွင်သုံးဆောင်ကြပြီးနောက်၊ World Heritage List ထဲတွင်ပါဝင်သော နာမည်ကျော် ဘလူးမောင်းတိန်း သို့ သွားရောက် လည်ပတ်ရန်ထွက်ခွါကြပါမည်။ ဘလူးမောင်းတိန်းသို့ မရောက်ခင် Feather Dale Wildlife Park သို့ ဝင်ရောက်ကာ ဓါတ်ပုံရိုက်ကြပြီးနောက်၊ ဆက်လက်ထွက်ခွါပါမည်။ Blue Maintain သို့ ရောက်လျှင် Echo Point Outlook မှနေပြီး jamisom တောာင်ကြားတွင်ရှိသော ညီအမ၃ဖေါ်ဟုခေါ်ဆိုကြသော ကျောက်တုံးကြီးကိုကြည့်ရှုကြပြီးနောက်၊ Scenic World ကိုလည်ပတ်ပါမည်။ ပြီးနောက် လေထဲတွင် ၂၇၀ မီတာ ရှိသော ကြမ်းခင်းဖန်ဖြင့်ပြုလုပ်ထားသော Skyway မှ Glide နှင့် Clifftop ကြားရှိကို ကြည့်ရှုခံစားကြပြီး နောက် ရှေးဟောင်းဂျာမေဆန်တောင်ကြားအတွင်း ရထားလေးဖြင့် Journey on the world ကို တဆင့်ပြီးတ ဆင့်တက်ရောက်လေ့လာကြပါမည်။ ပြီးနောက် ၂.၄ ကီလိုမီတာ Jurassic Rainforest ကို လမ်းရှောက်လည်ပတ် လေ့လာကြပြီး၊ ဘလူးမောင်းတိန်းထိပ်ပိုင်းမှ ကေဘယ်ကားစီးပြီး Quaint Mountain Village of Leura ကို ဆက်လက်လည်ပတ်ပါမည်။ ညနေစာကို သုံးဆောင်ပြီး ဆစ်ဒနီမြို့ သို့ ပြန်လည်ထွက်ခွါပါမည်။ ဆစ်ဒနီတွင် ညအိပ်ပါမည်။\nDay3) : ဆစ်ဒနီ - မယ်လ်ဘုန်း by flight ( နံနက် / နေ့ လည် / ညနေစာ )\nနံနက်စာကို ဟိုတယ်စားသောက်ခန်းမတွင်သုံးဆောင်ကြပြီးနောက်၊ နာမည်ကြီးတိုးခရီးစဉ်အဖြစ်ထင်ရှားသော ဆစ်ဒနီမြို့ ရှိ အထင်ကရနေရာများဖြစ်သည့် Sydney Opera House & Harbour Bridge, Darling Harbour, Chinese Garden/ Sydney Tower & Monoril, Queen Victoria Building, Cadman’s Cottage။ EL Alamein Fountain, Sydney Aquarium, The Garrison Church တို့ ကို သင်္ဘောဖြင့်လည် ပတ်ကြည့်ရှု သည့် ခရီးစဉ်\n( Sydney By Cruise ) ကို လည်ပတ်ရန်စတင်ရန်ထွက်ခွါပါမည်။ နေ့ လည်စာကို သင်္ဘောပေါ်တွင် Sightseeing ကြည့်ရှုနေစဉ် ဘူဖေးသုံး ဆောင်ကြပါမည်။ သင်္ဘောခရီးစဉ်ပြီးဆုံးလျှင် လေဆိပ်သို့ ထွက်ခွါကာ ပြည်တွင်း လေယာဉ် ဖြင့် မယ်လ်ဘုန်းမြို့ သို့ ပျံသန်းထွက်ခွါပါမည်။ မယ်လ်ဘုန်းသို့ ရောက်လျှင် ညနေစာသုံးဆောင်ပြီး၊ တည်းခိုမည့် ဟိုတယ်သို့ လိုက်လံပို့ ဆောင်ကာ ဟိုတယ်ဝင်ခွင့်ပြုလုပ်ပြီး အိပ်စက်အနားယ\nDay4) : မယ်လ်ဘုန်းမြို့ လည်ပတ်ခြင်း ( နံနက် / နေ့ လည် / ညနေစာ )\nနံနက်စာကိုဟိုတယ်စားသောက်ခန်းမတွင်သုံးဆောင်ကြပြီးနောက်၊ ယဉ်ကျေးမှုအဆင့်မြင့်ပြီး တည်ငြိမ်လှပ အေးချမ်း သော၊ ကမ္ဘာ ပေါ်တွင်နေရန်အကောင်းဆုံးမြီု့ များထဲတွင် တစ်မြို့ အပါအ၀င်ဖြစ်သည့် မယ်လ်ဘုန်းမြို့ ကို City Tour အနေဖြင့် စတင်လည်ပတ်ကြရာတွင် Queen Victoria Market. China Town, Botanical Garden, Albert Park Lake, St. Patrick’s Cathedral နှင့် မြစ်ပေါ်ရှိ Trendy Southbank တို့ ကို လည်ပတ်လေ့လာကြပြီးနောက် ညနေစာသုံး ဆောင်ပြီး ဟိုတယ်သို့ ပြန်လည်ဝင်ရောက်အိပ်စက်အနားယူပါမည်။\nDay5) : မယ်လ်ဘုန်းမြို့ လည်ပတ်ခြင်း - နှင့် လေဆိပ်သို့ ပို့ ဆောင်နှုတ်ဆက်ခြင်း( နံနက်/နေ့ လည်/ညနေစာ )\nနံနက်စာကိုဟိုတယ်စားသောက်ခန်းမတွင်သုံးဆောင်ကြပြီးနောက်၊ Victoria ရှိ Sovereign တောင်ကုန်း တွင်ပြုလုပ် ထားသော ၁၈၅၁ ခုနှစ်ပုံစံ Air Museum (Sovereign Hill is an open-air museum in Golden Point,asuburb of Ballarat, Victoria, Australia. Sovereign Hill depicts Ballarat's first ten years after the discovery of gold there in 1851. It was officially opened on 29 November 1970 ) ကိုသွားရောက်လည်ပတ်ကြပြီးနောက်၊ ညနေစာသုံးဆောင်ပါမည်။ ပြီးနောက် လေဆိပ်သို့ ပို့ ဆောင်နှုတ်ဆက်ပါမည်။\nလူဦးရေ တစ်ဦးလျှင် USD ဖြင့် ကျသင့်သောဈေးနှုန်းများ\nThe price valid from Now – March 2019 ( Except Special even holiday period )\nHotel Category 6-9 pax 10 pax 15 pax 16-25 pax 26-30 pax Single +\n3* 1380 1380 1180 1290 1180 580\n4* 1520 1520 1410 1290 1168 680\n• Under 12 years, share bed ( 60% adult’s fare )\n• Under 12 years, with bed ( 80% adult’s fare )\n• 3* or 4* hotel accommodation with breakfast\n• Lunch Cruise ticket\n• One bottle mineral water per day\n• Domestic air ticket fare ( Sydney to Melbourne )\n• Meals as specific itinerary\n• Myanmar tour leader ( Start 10 pax )\n• Australia visa fee & visa service\n• International Air ticket & air port tax\n• Mini bar & nature of other personal uses\nမြန်မာပြည်မှစတင်ထွက်ခွါမည့်နေ့း ရန်ကုန် - ဘန်ကောက် - ဘရစ်စဘိန်း ( လေယာဉ်ပေါ်တွင်အစားအသောက်ပါမည် )\nရန်ကုန်အပြည်ပြည်ဆိုင်ရာလေဆိပ်မှ ညနေ( ၁၉း၄၀ ) အချိန်တွင် စတင် ထွက်ခွါပါမည်။ ထိုင်းစံတော်ချိန် ( ၂၁း၃၀ ) တွင် ဘန်ကောက်မြို့သုဝဏ္ဏဘုံမိလေဆိပ်သို့ ဆိုင်ရောက်ပါမည်။ ထိုလေဆိပ်မှ ( ၂၃း၅၉ ) အချိန်တွင် ပြန်လည်ထွက်ခွါပါမည်။\nDay1) : သြစတြေးလျှနိုင်ငံ၊ ဘရစ်စဘိန်းမြို့ သို့ ရောက်ရှိသည့်နေ့( နေ့ လည် / ညနေစာ )\nသြစတြေးလျှနိုင်ငံ၏ဒေသစံတော်ချိန် ( ၁၂း၃၀ )တွင် ဘရစ်စဘိန်းမြို့ သို့ ရောက်ရှိပါမည်။ လေဆိပ်တွင်မိမိတို့ဧည့်လမ်းညွှန်မှလာရောက်ကြိုဆိုနှုတ်ဆက်ပြီး တဆက်တည်း နေ့ လည်စာကို ဆူရှီစတေရှင်တွင်ဘူဖေး ( Sushi Station Buffet ) သုံးဆောင်ကြပါမည်။ ပြီးနောက် ကွင်းစလန်းပြည်နယ်၏မြို့ တော်ဘရစ်စဘိန်းမြို့ ကို စီတီးတိုး အနေဖြင့်စတင်လည်ပတ်ရာတွင် Story Bridge, City Hall, Parliament House, St. John’s Cathedral နှင့် Treasury Casino တို့ ကို ပထမဦးစွာလည်ပတ်လေ့လာကြပြီးနောက် Queen Street Mall, China town, South bank Parklands နှင့် kangaroo Point တို့ ကို လည်ပတ်ဈေးဝယ်ကြပြီး၊ ညနေစာသုံးဆောင်ပြီးနောက် တည်းခိုမည့် ဟိုတယ်သို့ လိုက်လံပို့ ဆောင်ကာ ဟိုတယ်ဝင်ခွင့်ပြုလုပ်ပြီး အိပ်စက်အနားယူပါမည်။ ဘရစ်စဘိန်းတွင်ညအိပ်ပါမည်။\nDay2) : ဘရစ်စဘိန်း - ဂိုးလ်ကို့ စ် ( နံနက် / နေ့ လည် / ညနေစာ )\nနံနက်စာကို ဟိုတယ်၏စားသောက်ခန်းမတွင်သုံးဆောင်ကြပြီးနောက်၊ ဟိုတယ်မှ Check out လုပ်ကာ ဘရစ်စဘိန်းမှ ၄၅ မိနစ်ခန့် ကားမောင်းသွားရသော ကွင်းစလန်းပြည်နယ်မှာ သာမက သြစတြေးလျှနိုင်ငံ၏အကြီးဆုံး သိမ်းပါတ်ခ် နှင့် Harbour Town ရှိ အကြီးဆုံး Outlet shopping Center ကို သွားရောက်လည်ပတ်ဈေးဝယ်ရန်ထွက်ခွါပါမည်။ ထို Theme park ရှိ Movie World ( သို့) Sea World ကို လည်ပတ်ကြပါမည်။ ဂိုးလ်ကို့ စ်တွင် ညအိပ်ပါမည်။\nDay3) : ဂိုးလ်ကို့ စ် - ဆစ်ဒနီ by Domestic flight ( နံနက် / နေ့ လည် / ညနေစာ )\nနံနက်စာကို ဟိုတယ်၏စားသောက်ခန်းမတွင်သုံးဆောင်ကြပြီးနောက်၊ ဟိုတယ်မှ တခါတည်း Check Out လုပ်ကာ သြစတြေးလျှနိုင်ငံတွင်ထင်ရှားသော Koala လေးများနှင့်အတူဓါတ်ပုံရိုက်ကြရန်အတွက် Currumbin Wildlife Sanctuary သို့ ထွက်ခွါပါမည်။ နေ့ လည်စာ Aussie ဘာဘီကျူ့ကိုသုံးဆောင်ကြပြီးနောက် ဆစ်ဒနီမြို့ သို့ ထွက်ခွါ ရန်အတွက် ဘရစ်စဘိန်းလေဆိပ်သို့ပို့ ဆောင်ပေးပါမည်။ ဆစ်ဒနီမြို့ လေဆိပ်သို့ သို့ ရောက်လျှင် ညနေစာကို သုံးဆောင်ရန်စားသောက်ဆိုင်သို့ထွက်ခွါပါမည်။ ညနေစာသုံးဆောင်ပြီးနောက် တည်းခိုမည့် ဟိုတယ်သို့ လိုက်လံပို့ဆောင်ကာ ဟိုတယ်ဝင်ခွင့်ပြုလုပ်ပြီး အိပ်စက်အနားယူပါမည်။ ဆစ်ဒနီမြို့ တွင်ညအိပ်ပါမည်။\nDay4) : ဆစ်ဒနီမြို့- ဘလူးမောင်းတိန်း - ဆစ်ဒနီမြို့လည်ပတ်ခြင်း ( နံနက် / နေ့ လည် / ညနေစာ )\nနံနက်စာကို ဟိုတယ်၏စားသောက်ခန်းမတွင်သုံးဆောင်ကြပြီးနောက်၊ World Heritage List ထဲတွင်ပါဝင်သော နာမည်ကျော် ဘလူးမောင်းတိန်း သို့ သွားရောက် လည်ပတ်ရန်ထွက်ခွါကြပါမည်။ ဘလူးမောင်းတိန်းသို့ မရောက်ခင် Feather Dale Wildlife Park သို့ ဝင်ရောက်ကာ ဓါတ်ပုံရိုက်ကြပြီးနောက်၊ ဆက်လက်ထွက်ခွါပါမည်။ Blue Maintain သို့ ရောက်လျှင် Echo Point Outlook မှနေပြီး jamisom တောာင်ကြားတွင်ရှိသော ညီအမ၃ဖေါ်ဟုခေါ်ဆိုကြသော ကျောက်တုံးကြီးကိုကြည့်ရှုကြပြီးနောက်၊ Scenic World ကိုလည်ပတ်ပါမည်။ ပြီးနောက် လေထဲတွင် ၂၇၀ မီတာ ရှိသော ကြမ်းခင်းဖန်ဖြင့်ပြုလုပ်ထားသော Skyway မှ Glide နှင့် Clifftop ကြားရှိကို ကြည့်ရှုခံစားကြပြီး နောက် ရှေးဟောင်းဂျာမေဆန်တောင်ကြားအတွင်း ရထားလေးဖြင့် Journey on the world ကို တဆင့်ပြီးတ ဆင့်တက်ရောက်လေ့လာကြပါမည်။ ပြီးနောက် ၂.၄ ကီလိုမီတာ Jurassic Rainforest ကို လမ်းရှောက်လည်ပတ် လေ့လာကြပြီး၊ ဘလူးမောင်းတိန်းထိပ်ပိုင်းမှ ကေဘယ်ကားစီးပြီး Quaint Mountain Village of Leura ကို ဆက်လက်လည်ပတ်ပါမည်။ ညနေစာကို သုံးဆောင်ပြီး ဆစ်ဒနီမြို့ သို့ ပြန်လည်ထွက်ခွါပါမည်။ ဆစ်ဒနီတွင် ညအိပ်ပါမည်။\nDay5) : ဆစ်ဒနီ - မဲလ်ဘုန်းမြို့by Domestic flight ( နံနက် / နေ့ လ်ည / ညနေစာ )\nနံနက်စာကို ဟိုတယ်၏စားသောက်ခန်းမတွင်သုံးဆောင်ကြပြီးနောက်၊ ဟိုတယ်မှ တခါတည်း Check Out လုပ်ကာ နာမည်ကြီးတိုးခရီးစဉ်အဖြစ်ထင်ရှားသော ဆစ်ဒနီမြို့ ရှိ အထင်ကရနေရာများဖြစ်သည့် Sydney Opera House & Harbour Bridge, Darling Harbour, Chinese Garden/ Sydney Tower & Monoril, Queen Victoria Building, Cadman’s Cottage။ EL Alamein Fountain, Sydney Aquarium, The Garrison Church တို့ ကို သင်္ဘောဖြင့်လည် ပတ်ကြည့်ရှု သည့် ခရီးစဉ် ( Sydney By Cruise ) ကို လည်ပတ်ရန်စတင်ရန်ထွက်ခွါပါမည်။ နေ့လည်စာကို သင်္ဘောပေါ်တွင် Sightseeing ကြည့်ရှုနေစဉ် ဘူဖေးသုံး ဆောင်ကြပါမည်။ သင်္ဘောခရီးစဉ်ပြီးဆုံးလျှင် လေဆိပ်သို့ ထွက်ခွါကာ ပြည်တွင်းလေယာဉ်ဖြင့် မယ်လ်ဘုန်းမြို့ သို့ ပျံသန်းထွက်ခွါပါမည်။ မယ်လ်ဘုန်းသို့ ရောက် လျှင်ညနေစာသုံးဆောင်ပြီး၊ တည်းခိုမည့် ဟိုတယ်သို့ လိုက်လံပို့ ဆောင်ကာ ဟိုတယ်ဝင်ခွင့်ပြုလုပ်ပြီး အိပ်စက်အနား ယူပါမည်။\nDay6) : မဲလ်ဘုန်းမြို့ လည်ပတ်ခြင်း (နံနက် / နေ့ လ်ည / ညနေစာ )\nDay7) : မဲလ်ဘုန်း - ဘယ်လ်လာရတ်တောင်ကုန်း - လေဆိပ် (နံနက် / နေ့ လ်ည / ညနေစာ )\nနံနက်စာကိုဟိုတယ်စားသောက်ခန်းမတွင်သုံးဆောင်ကြပြီးနောက်၊ Victoria ရှိ Ballarate Sovereign တောင်ကုန်း တွင်ပြုလုပ် ထားသော ၁၈၅၁ ခုနှစ်ပုံစံ Air Museum (Sovereign Hill is an open-air museum in Golden Point,asuburb of Ballarat, Victoria, Australia. Sovereign Hill depicts Ballarat's first ten years after the discovery of gold there in 1851. It was officially opened on 29 November 1970 ) ကိုသွားရောက်လည်ပတ်ကြပြီးနောက်၊ ညနေစာသုံးဆောင်ပါမည်။ ပြီးနောက် လေဆိပ်သို့ ပို့ ဆောင်နှုတ်ဆက်ပါမည်။\n3* 2390 2220 2120 1969 1735 750\n4* 2650 2450 2360 2170 1968 950\n• Two way domestic air ticket fares for Brisbane - Sydney - Melbourne


ပညာရေးစနစ် ပြောင်းလဲတယ်တဲ့လား | Myanmar Gazette News Media Forum Network\nHome » Creative Writing » ပညာရေးစနစ် ပြောင်းလဲတယ်တဲ့လား\nPosted by လုံမလေးမွန်မွန် on Aug 29, 2013 in Creative Writing, Education, How To.., Think Different | 51 comments\nပညာရေးစနစ်တွေ ပြောင်းလဲတယ်ဆိုတာ ဂျာနယ်တွေ၊ သတင်းစာတွေထဲမှာ ဖတ်ရပါတယ်။ ဘာတွေကို ပြောင်းလဲတာလဲလို့ လေ့လာကြည့်လိုက်တော့ တက္ကသိုလ်ပညာရေးကို အဓိကထား ပြောင်းလဲတာကို တွေ့ရပါတယ်။ ကျွန်မ စဉ်းစားမိပါတယ်။ တက္ကသိုလ်ပညာရေးစနစ်ကို အဆင့်မြှင့်တင်ပြောင်းလဲရုံနဲ့ မျိုးဆက်သစ်ကလေးတွေ တိုးတက်လာမှာလားလို့ပါ။ ကျွန်မ အမြင်ကတော့ အခြေခံပညာက ပိုအရေးကြီးတယ်လို့ ထင်ပါတယ်။ ထပ်မြင့်တွေ ဘယ်လောက်ကောင်းအောင်ဆောက်ဆောက် အခြေမခိုင်ရင် အန္တရာယ်များသလိုပဲ တက္ကသိုလ်ပညာရေး ဘယ်လိုပဲပြောင်းပြောင်း အခြေခံပညာမှာ အောက်သက်မကျေလာတဲ့ ကလေးတွေအတွက်ကတော့ သိပ်အန္တရာယ်များလှပါတယ်။\nဟိုလပိုင်းတွေက ဖတ်လိုက်ရပါတယ်။ ရန်ကုန်တက္ကသိုလ်ထဲမှာ ဖွင့်မယ့် ဘာသာရပ်ဆိုင်ရာ သင်တန်းတွေအတွက် ၀င်ခွင့်ခေါ်တာတွေပါ။ ဘာသာစုံအမှတ်ပေါင်း (၄၉၀) ရရမယ်။ အထူးပြုဘာသာရပ်တွေမှာ အမှတ် (၉၀) ရရမယ်တဲ့။ တစ်ဘာသာအတွက် သင်တန်းသားဦးရေက (၁၅) ယောက်ပဲတဲ့။ ဒီလို စိစစ်လိုက်ရုံနဲ့ မြန်မာနိုင်ငံက ကလေးတွေ ထူးချွန်လာမယ်၊ မြန်မာနိုင်ငံရဲ့ ပညာရေးကြီး ကောင်းမွန်လာမယ်လို့ ကျွန်မ မထင်ပါဘူး။ ထားပါ။ တစ်ဘာသာကို (၁၅) ယောက်ဆို (၆) ဘာသာအတွက် အယောက် (၉၀) လို့ပဲ တွက်ကြည့်ပါစို့။ ဒီအယောက် (၉၀) သော ကျောင်းသားတွေဟာ တစ်နိုင်ငံလုံးကျောင်းသားဦးရေရဲ့ (၁) ရာခိုင်နှုန်းတောင် မရှိပါဘူး။ ပြီးတော့ အဲဒီ (၉၀) သော ကျောင်းသားတွေဟာ သက်ဆိုင်ရာဘာသာရပ်တွေမှာ အမှတ် (၉၀) စီ ရခဲ့တာဟာ တကယ်တတ်လို့ ရခဲ့တာလား၊ သင်ရိုးထဲကစာတွေကို တစ်လုံးမကျန် အလွတ်ကျက်ပြီး ပြန်ရေးနိုင်လို့ ရခဲ့တာလားဆိုတာကလည်း စဉ်းစားစရာပါပဲ။ ဓာတ်ထုတ်ဖော်ပုံတစ်ခုကို တကယ်လက်တွေ့လုပ်ခဲ့ဖူးတဲ့ ကျောင်းသား ဘယ်နှစ်ယောက်များ ပါမလဲ။ ဓာတ်ထုတ်ဖော်ဖို့ ထားလိုက်ပါ။ စာထဲမှာပါတဲ့ ကယ်လ်စီယမ်၊ ခရိုနီယမ်၊ ဘေရီနီယမ် စတဲ့ ဓာတ်သတ္တုပစ္စည်းတွေကို သေချာမြင်ဖူးကိုယ်တွယ်ဖူးတဲ့သူ ဘယ်နှစ်ယောက်များ ပါမလဲ။ Mirror ဆိုတဲ့ ကြေးမုံ၊ Lens ဆိုတဲ့ မှန်ဘီလူးတွေနဲ့ Focus ကို ကိုယ်တိုင်ရှာဖူးတဲ့သူ ဘယ်နှစ်ယောက်များ ပါမလဲ။ ဖားတစ်ကောင်ကို သေချာခွဲစိတ်ဖူးတဲ့သူ ဘယ်နှစ်ယောက်များ ပါမလဲ။ ကလေးတွေကို အထင်သေးလို့ ဒီလိုပြောတာမဟုတ်ပါဘူး။ မျိုးဆက်သစ်တွေ ဘယ်လောက်တော်ကြတယ်၊ ဘယ်လောက် ဥာဏ်ကောင်းကြတယ်ဆိုတာ လူတိုင်းသိကြပါတယ်။ ဒါပေမယ့် သူတို့ဖြတ်သန်းသင်ကြားခဲ့ရတဲ့ (၁၁) နှစ်တာအချိန်အတွင်းမှာ သူတို့ ဘယ်လောက် တတ်မြောက်ခဲ့ကြသလဲ။ တကယ် တတ်မြောက်ခဲ့တဲ့သူ ဘယ်နှစ်ယောက်များ ရှိမလဲ။ မရှိဘူးလို့ မပြောပါဘူး။ အလွန်နည်းပါးသော အရေအတွက်အနေနဲ့ ရှိနိုင်ပါတယ်။ ဒါပေမယ့် အဲဒီအရေအတွက်မှာ အလွန်တော်ပြီး ပံ့ပိုးပေးနိုင်တဲ့ မိဘအသိုင်းအ၀ိုင်းရှိနေမှာ သေချာပါတယ်။\nသူငယ်တန်း (Grade 1) က စလို့ န၀မတန်း (Grade 10) အထိ (၁၀) နှစ်တာကာလလုံး အလွတ်ကျက်စနစ်၊ ဒါမေးဒါဖြေစနစ်၊ အခန်းဆုံးစစ်ဆေးချက်ဆိုတဲ့ အခန်းလေး (၂) ခန်းလောက်ထဲက စာတွေကိုပဲ ပြန်မေးတဲ့စနစ် တွေနဲ့ အသားကျလာတဲ့ ကလေးတွေအတွက်ကတော့ ဆယ်တန်းဆိုတာ တကယ့် ငရဲခန်းပါပဲ။ ကိုးတန်း၊ ဆယ်တန်းတွေကို စာသင်နေရင်းတဲ့ ကြုံလာရတာတွေကို ပြောပြချင်ပါတယ်။ တပည့်မလေးတစ်ယောက်က ရန်ကုန်မြို့ရဲ့ နာမည်အကြီးဆုံးကျောင်းတွေထဲက တစ်ကျောင်းမှာ တက်နေတာပါ။ ကိုးတန်းကျောင်းသူ သူ့ကို ကျွန်မ စာစသင်ဖြစ်တဲ့အချိန်က ဒုတိယလပတ်စာမေးပွဲဖြေဖို့ တစ်ပတ်လောက်အလိုမှာပါ။ ကျောင်းရော၊ ကျူရှင်ရော တက်နေပါလျက်နဲ့ စာတွေနားမလည်လို့ အိမ်မှာပါ ဆရာမထပ်ခေါ်ရတဲ့အဖြစ်ရယ်ပါ။ စာမေးပွဲက နီးနေတော့ ကျွန်မလည်း အတော်စိတ်ပူမိပါတယ်။ စာတွေအကုန်လုံးကို မီအောင် သင်နိုင်ပါ့မလား ရယ်လို့ပေါ့။ ဒါပေမယ့် သူ့ကို သေချာမေးကြည့်တော့မှာ စာမေးပွဲမှာ မေးမယ့် အခန်းတွေကို ကျောင်းကလည်း ပြီးအောင် မသင်ရသေးပါဘူးတဲ့။ စာသင်တာကဖြင့် မပြီးသေးဘူး၊ စာမေးပွဲက စစ်မယ်ဆိုတာကတော့ အတော်လေးစိတ်ပျက်စရာကောင်းပါတယ်။ ကဲ..မတတ်နိုင်ဘူးဆိုပြီး… ကျူရှင်က စာအုပ်ကို ရှေ့ချပြီး ကျောင်းက မပြီးသေးသမျှစာတွေကို ကျူရှင်စာအုပ်ကိုကြည့်ပြီး ရှင်းပြရပါတယ်။ (တပည့်မက ကျူရှင်မှာလည်း လူအများကြီးနဲ့သင်ရလို့ စာနားမလည်ပါဘူးတဲ့။) ဒါက ဓာတုဗေဒပါ။ သင်္ချာသင်မယ်ဆိုတဲ့အချိန်ကျတော့ ဟာသတစ်ခု တွေ့ရပါတော့တယ်။ ကွန်ပျူတာစာလုံးနဲ့ရိုက်ထားတဲ့ စာရွက်တွေကို ပေးလာပါတယ်။ ကြည့်လိုက်တော့ သင်္ချာပုစ္ဆာတွေကို မေးခွန်းနဲ့အဖြေနဲ့ တွဲပြီး တွက်ထားပေးတာပါ။ ဒါဘာလဲလို့ ဆိုတော့ ဒီထဲက (၁၀) ပုဒ်ပါမယ်၊ ဖြေရမယ့် (၂) ခန်းလုံးက မေးမယ့်ပုစ္ဆာတွေကို ရွေးပေးထားတာ၊ ဒါတွေကိုပဲ ရှင်းပြပေးပါတဲ့။ ကျွန်မဖြင့် အီလည်လည်ကြီး ခံစားလိုက်ရပါတယ်။ ဒီတစ်လ စာမေးပွဲကတော့ ဒီအပုဒ် (၂၀) သင်ပေးလိုက်ရုံနဲ့ အေးဆေးဖြစ်သွားပေမယ့် ဒီကလေး နောက်နှစ် ဆယ်တန်းမှာ အဆင်မှပြေပါ့မလားရယ်လို့ စိတ်ပူမိပါတယ်။ ဇီဝဗေဒသင်တော့ ပိုဆိုးပါလေရော။ ကျွန်မကတော့ အားကြိုးမာန်တက်နဲ့ စာတွေရှင်းပြ၊ တစ်ခါတည်း ကျက်ခိုင်းမယ်လို့ အားခဲထားပြီး ဖတ်စာစာအုပ်ကို ကိုင်လိုက်ပေမယ့် ထုံးစံအတိုင်း ရေးထားတဲ့စာအုပ်လေး ထိုးပေးပါတယ်။ ဒီထဲမှာ မေးခွန်းနဲ့အဖြေနဲ့ တစ်ခါတည်းပါပြီးသားတဲ့။ ဒါလေးတွေကိုပဲ ကျက်ရုံပဲတဲ့။ ဒီတစ်ခါတော့ ကျွန်မ အတော်လေး စိတ်တိုမိပါတယ်။ ဘယ်နှယ့်..ဆယ်တန်းမှာက ဘိုင်အို ထိုင်ငို ဆိုတဲ့အတိုင်း ဘိုင်အိုက တကယ်ခက်ပါတယ်။ (ကျွန်မလည်း ထိုင်ငိုခဲ့ဖူးပါတယ်။) ခက်တာက တစ်ခြားမဟုတ်ပါဘူး။ စာတွေက များရတဲ့အထဲမှာ ဖောက်မေးတတ်တာပါ။ တစ်ခန်းလုံးကို ဘယ်လောက်ပဲ အာဂုံဆောင်နိုင်ပေဦးတော့ သူမေးထားတဲ့ မေးခွန်းကွက်ကွက်လေးကို အံဝင်ခွင်ကျ ဖြစ်အောင် ဖြေဖို့က စာထဲက သဘောတရားတွေကို သေချာသိမှ ဖြစ်မှာပါ။ ဒီကြားထဲမှာ ရှေ့ခန်းကျက်၊ နောက်ခန်းမေ့ကလည်း ဖြစ်တတ်ပါသေးတယ်။ ဆယ်တန်းမှာ ဘိုင်အို (၁၂) ခန်းနဲ့ ဖြတ်ကျော်ရမယ့် ကလေးတွေကို ကိုးတန်းမှာ သေချာမလေ့ကျင့်ပေးတဲ့အပြင် ဒီလိုမျိုးလုပ်လိုက်တာ အတော်လေး စိတ်တိုမိပါတယ်။ အခုဆို အဲဒီကလေးမက ဘိုင်အိုကျက်ခိုင်းရင် ပျင်းချင်နေပါပြီ။ အချိန်တန်ရင် ကျောင်းက ရလာမယ့် အမေးအဖြေတွေကို စောင့်ချင်တဲ့စိတ်တွေ ဖြစ်နေပါပြီ။ တကယ်တော့ ကလေးတွေကို ဖျက်ဆီးနေတာ အဲဒီ အခြေခံပညာရေး စနစ်ပါ။\nကျွန်မ မေးကြည့်မိပါတယ်။ စာတွေ ဘာလို့ မပြီးတာလဲဆိုတော့ ဆရာမတွေက မအားကြလို့ပါတဲ့။ သူတို့က မနက် (၇) နာရီကနေ နေ့လည် (၁၂) နာရီလောက်အထိ တက်ရပါတယ်။ တစ်ရက်ကို (၅) နာရီ၊ တစ်ပတ်မှာ ကျောင်းတက်ရက် (၅) ရက်ဆိုတော့ (၂၅) နာရီ။ တစ်လမှာ (၄) ပတ်ဆိုတော့ နာရီ (၁၀၀)။ (၆) ဘာသာဆိုတော့ တစ်ဘာသာကို ပျမ်းမျှ (၁၆) နာရီ ရှိပါတယ်။ (၁၆) နာရီဆိုတာ သင်ခန်းစာ (၂) ခန်းသင်ဖို့ မနည်းဘူးလို့ ထင်ပါတယ်။ ကျောင်းတွေမှာက ဆရာတွေက မှတ်စုတွေ လိုက်ရေးခိုင်း၊ ဥပမာကိုရှင်းပြ၊ ပြီးရင် လေ့ကျင့်ခန်းကို အိမ်စာပေးလိုက်တာကလည်း အတော်ဆိုးပါတယ်။ ဆယ်တန်းကျောင်းသားတစ်ယောက်ဆို တစ်နေ့တစ်နေ့ အိမ်စာတွေပြီးအောင် ထိုင်လုပ်နေရတာနဲ့ပဲ စာကျက်ချိန်မရှိ ဖြစ်နေပါတယ်။ ကျွန်မမြင်မိသလောက်ကတော့ သင်ရိုးတွေက အရမ်းကို များလွန်းပါတယ်။ တစ်ခါတစ်ခါ သူတို့ကို စာသင်နေရင်းနဲ့ ငါ့တုန်းက ဒါတွေကို သင်မှသင်ခဲ့ရပါရဲ့လားလို့ သံသယ၀င်မိပါတယ်။ တကယ်တော့ ကျွန်မတို့နှစ်တွေက စာတွေအပြင် ထပ်ဖြည့်ထားတဲ့ သင်ရိုးတွေက အများကြီးပါ။ ဆိုတော့ သင်ရိုးကများ၊ စာသင်ချိန်က နည်း၊ ဆရာမတွေက သင်ကြားရေးအလုပ်အပြင် တစ်ခြားကျောင်းအလုပ်တွေပါ လုပ်နေရဆိုတော့ စာတွေကပြီးအောင် မသင်နိုင်၊ ကလေးတွေက ကျူရှင်တွေထပ်ယူ၊ ကျောင်းစာ၊ ကျူရှင်စာတွေနဲ့ မနိုင်မနင်းတွေဖြစ်၊ တကယ်ကို သနားဖို့ ကောင်းပါတယ်။ မနေ့ကဆို ကျွန်မတပည့်ကို စာတွေရှင်းပြပြီးတာနဲ့ ဒီစာတွေကို အိမ်မှာထပ်ကျက်ထားပြီး ရေးကြည့်ထားနော်ဆိုတာ့ မျက်နှာငယ်လေးနဲ့ ဟုတ်ကဲ့လို့ ပြောပါတယ်။ ကျွန်မလည်း ရိပ်မိတာနဲ့ အိမ်စာတွေ များလို့လားဆိုတော့ ကျူရှင်က သင်္ချာအပုဒ် (၆၀) ကျော် တွက်ဖို့ ရှိတယ်တဲ့။ ကျူရှင်က သင်လိုက်တာ (၃၂) ပုဒ်၊ အဲဒါကို ဆရာက အိမ်မှာ နှစ်ခေါက်စီပြန်တွက်ခဲ့ရမယ်ဆိုလို့ အဲဒါ မနက်ဖြန် ပြဖို့ရှိတယ်တဲ့။ ကျွန်မလည်း စိတ်ပေါက်ပေါက်နဲ့ ပြောလိုက်ပါတယ်။ “ဆရာတွေက သူတို့တစ်ဘာသာတည်းပဲ လုပ်နေရတယ်လို့ ထင်နေလားမသိဘူး” လို့။\nဟိုတစ်နေ့က စာပေဟောပြောပွဲတစ်ခုကို နားထောင်လိုက်ရပါတယ်။ အဲဒီထဲမှာ ဆရာကောင်းသန့်က အားလုံး စာဖတ်ကြဖို့ တိုက်တွန်းထားပါတယ်။ ကလေးတွေကိုလည်း စာဖတ်ခြင်းအလေ့ကို မြတ်နိုးအောင်၊ စာကို ချစ်တတ်အောင်၊ စာကြည့်တိုက်တွေနဲ့ ရင်းနှီးကျွမ်းဝင်အောင် လေ့ကျင့်ပေးကြဖို့ ပြောထားပါတယ်။ ဆရာတုိ့တုန်းက ဘယ်လိုစာတွေကိုဖတ်လို့ ဘယ်လိုအသိတွေ တိုးပွားခဲ့တယ်ဆိုတဲ့အကြောင်း စိတ်ဝင်စားဖွယ်ပြောသွားတဲ့အပြင် ဗဟုသုတရစရာ စာလေးတွေကိုလည်း ဝေမျှသွားပါတယ်။ နောက်ပြီး ဆရာမောင်သာချိုကလည်း နှလုံးသားလှဖို့၊ စိတ်ကောင်း၊ အသိကောင်းတွေရှိဖို့ စာတွေကပဲ ရနိုင်တယ်လို့လည်း ပြောသွားပါတယ်။ တကယ်လည်း ဟုတ်ပါတယ်။ လူတိုင်း၊ အထူးသဖြင့် လူငယ်တိုင်း၊ မျိုးဆက်သစ်တိုင်း စာဖတ်သင့်ပါတယ်။ ဒါပေမယ့် အခုကလေးတွေက ဘယ်အချိန်စာသွားဖတ်ကြမလဲ။ မနက် (၅) နာရီဆိုတာနဲ့ အိပ်ယာထကြ၊ ကျောင်းသွားဖို့ပြင်ကြ၊ မနက် (၆) နာရီဆို အိမ်ကထွက်၊ ကျောင်းသွား၊ ကျောင်းကပြန်ရောက် အ၀တ်အစားလဲပြီး ကျူရှင်သွား၊ ကျူရှင်က ပြန်ရောက် ထမင်းစားပြီး ဂိုက်နဲ့စာသင်၊ ဂိုက်ပြန်သွား အိမ်စာဆက်လုပ်၊ ည (၁၁) နာရီထိုးသွားပါလေရော။ ကဲ..ဘယ်အချိန် အပြင်စာဖတ်ကြမလဲ၊ ဘယ်အချိန် အပန်းဖြေကြမလဲ။ အဲဒီလို မနက်မိုးလင်းကနေ ညမိုးချုပ်အထိ လုပ်နေရတဲ့ စာ…စာ…စာ ဆိုတာကရော တကယ်တတ်မြောက်စေတဲ့ စာတွေလား။ ဒါတွေကို မပြင်သေးသရွေ့ တက္ကသိုလ်မှာ မိုးထိမြင့်တဲ့ အဆင့်မြင့်စာကြီးတွေ သင်နေပါစေ၊ အလကားပါပဲ။\nကိုယ်တွေ့လေးတစ်ခု ပြောချင်ပါတယ်။ မနှစ်က ကျွန်မ ရန်ကုန်တက္ကသိုလ်ထဲမှာ စီးပွားရေးဆိုင်ရာ ဥပဒေဘာသာရပ် (Business Law) ကို တက်ပါတယ်။ ဆရာမ အတော်များများက စာသင်တာ အရမ်းကောင်းပါတယ်။ (ကြားဖြတ်တစ်ခုက အဲဒီမှာ တန်းခွဲ (၄) ခု ခွဲထားပါတယ်။ ဖြစ်ချင်တော့ ကျွန်မက တစ်ခြားတန်းခွဲမှာ စာသင်တဲ့ဆရာမတွေကို ပိုသဘောကျလို့ သူများတန်းခွဲကို အမြဲသွားတက်ပါတယ်။ တကယ်က ကိုယ့်တန်းခွဲမှာ အတန်းတက်ရောက်မှုမှတ်တမ်းကို လက်မှတ်ထိုးရတာပါ။ ဖြစ်ချင်တော့ ကျွန်မကျောင်းသွားချိန်ဆို လက်မှတ်စာရွက်က မရောက်သေးလို့ မထိုးရဘူး၊ စာသင်ပြီးချိန်ကျတော့ ရုံးချိန်နဲ့ နီးနေပြီဖြစ်တဲ့အတွက် သွားမထိုးနိုင်တော့ဘူး။ အဲဒီလိုနဲ့ ကျွန်မနာမည်မှာဆို ကျောင်းတက်ချိန်မရှိသလောက်ပါပဲ။ ကျွန်မကတော့ စဉ်းစားပြီးသား၊ ကျောင်းခေါ်ချိန်မပြည့်လို့ စာမေးပွဲမဖြေခိုင်းရင် ဌာနမှူးကို တက်ပြောမယ်လို့၊ ဒါပေမယ့် ဖြေလိုက်ရပါတယ်။ အဲဒီ တက္ကသိုလ်ကျောင်းခေါ်ချိန်ဆိုတာတွေကလည်း တစ်မျိုးလို့ ဆိုရမလိုပါပဲ။) ဆိုတော့ ဘွဲ့ရပြီးသားတွေသာ တက်ခွင့်ရှိတဲ့ ဘွဲ့လွန်သင်တန်းဆိုတော့ ဆရာတွေက ကိုယ့်အတွေးနဲ့ကိုယ် ဖြေစေချင်ကြပါတယ်။ စာထဲကအတိုင်း ကျက်ဖြေတာတွေ မဖြစ်စေချင်ဘူး၊ ပေးထားတဲ့ သင်ရိုးစာရွက်တွေကိုလည်း မှတ်စုသဘောမျိုး၊ ကိုးကားသဘောမျိုးလောက်ပဲ ထားပြီး ကိုယ့်အမြင်နဲ့ကိုယ် ပြန်ရေးစေချင်တယ်။ ပြီးတော့ တက်သမျှ ထောင်ချီတဲ့ကျောင်းသားတွေထဲမှာ တစ်ယောက်မှ စာကြည့်တိုက်ကိုသွားပြီး စာမဖတ်ကြလို့ အံ့သြမိတဲ့အကြောင်း၊ စာကြည့်တိုက်က စာတွေကို ဖတ်စေချင်ကြောင်းလည်း ပြောပါတယ်။ သူများတွေ မပြောတတ်ဘူး၊ ကျွန်မကတော့ ဒုက္ခတွေ့တာပါပဲ။ တစ်သက်လုံးမှာ ကျွန်မက စာဆို ရေးပြီးပဲ ကျက်ခဲ့တာ။ ကျောင်းတက်တုန်းက ပါလာတဲ့အကျင့်ပေါ့။ စာဆိုတာ ရေးပြီးဖြေရတာဖြစ်လို့ ပါးစပ်ကဆိုရုံနဲ့မပြီးဘူးဆိုတာကြောင့် ပါးစပ်က တစ်ခေါက်ဆိုပြီးကျက်ရင် လက်က နှစ်ခေါက်လောက် ချရေးခဲ့တာပါ။ အဲဒီအကျင့်က အခုချိန်မှာ ဒုက္ခပေးတော့တာပါပဲ။ ဘာစာကိုပဲဖတ်ဖတ် လက်က ချမရေးလိုက်ရရင် ဦးနှောက်ထဲကို မရောက်ပါဘူး။ ဆိုတော့ ကိုးကားစာအုပ်တွေ ဘယ်လောက်ပဲ ဖတ်ဖတ်၊ ခေါင်းထဲကို စာက တော်တော်နဲ့မရောက်ပါဘူး။ အနည်းဆုံးတော့ လက်နဲ့ချရေးကြည့်လိုက်ရတာပါပဲ။ ဒီတော့ အလုပ်တစ်ဖက်၊ စာသင်တစ်ဖက်နဲ့ဆိုတော့ နည်းပါးလှတဲ့ စာကြည့်ချိန်အတွင်းမှာ အကြောင်းအရာအကုန်လုံးကို ခေါင်းထဲမထည့်နိုင်ခြင်းက ကျွန်မအတွက် ပြဿနာတစ်ရပ်ပါပဲ။ တက္ကသိုလ်တက်တုန်းကလည်း ဒီလိုပါပဲ။ ဘာသာစကားတစ်ခုသင်ရတာ ပညာရပ်တစ်ခုသင်ရတာလောက်တော့ မခက်ဘူးလုိ့ ထင်ပါတယ်။ ဒါပေမယ့် ကျွန်မကတော့ ကိုယ်ဖတ်လိုက်တဲ့ စာထဲမှာပါတဲ့ ဝေါဟာရတွေ၊ အသုံးအနှုန်းတွေ၊ ၀ါကျတည်ဆောက်ပုံတွေကို လက်နဲ့ချရေးပြီး မှတ်ခဲ့ရတာ ရယ်စရာ ကောင်းပါတယ်။ (၁၁) နှစ်တာ ကြာအောင် အသားကျခဲ့ရတဲ့ ကျက်ရေးစနစ်ရဲ့ ဆိုးမွေလို့ ပြောလုိ့ရမယ် ထင်ပါတယ်။\nဒီတော့ ကလေးတွေအားလုံးက မတွေးတတ်ကြဘူး၊ မရေးတတ်ကြဘူး။ ကျောင်းက သင်ပေးတဲ့စာကလွဲလို့ ကျန်တာ ဘာမှမသိဘူး။ ၀ါကျ၊ မေးခွန်းရှည်၊ စာစီစာကုံး၊ Essay၊ Letter၊ နောက်ဆုံး သင်္ချာတွက်နည်းတွေကအစ ကျောင်းက ဆရာမသင်ပေးတာတွေကို တစ်လုံးမလွဲဖြေရပါတယ်။ ကိုယ့်ဥာဏ်နဲ့ကိုယ် ကွန့်ဖြေမယ် မစဉ်းစားနဲ့။ ဘဲဥနဲ့ တိုးပါတယ်။\nဒီလိုမျိုးနဲ့ တက္ကသိုလ်ဝင်တန်း အောင်လာတဲ့ ကလေးတွေကို အမှတ်တွေနဲ့ဖြတ်ချပြီးခွဲတဲ့ တက္ကသိုလ်တွေက ဘယ်လိုပြောင်းလဲပေးနိုင်မှာတဲ့လဲ။ အရမ်းတင်းကြပ်တဲ့စည်းမျဉ်းတွေကို ကျော်ဖြတ်ပြီး ၀င့်ခွင့်ရမယ့် ကျောင်းသားတွေဟာ တစ်နိုင်ငံလုံး အတိုင်းအတာနဲ့ယှဉ်ရင် (၁) ရာခိုင်နှုန်းလောက်ပဲ ရှိပါတယ်။ ကျန်တဲ့ (၉၉) ရာခိုင်နှုန်းသော ကလေးတွေမှာလည်း ထက်မြက်တဲ့ဦးနှောက်အခံရှိကြပါတယ်။ စနစ်ဆိုးအောက်က သားကောင်ဖြစ်ခဲ့တဲ့ ဒီကလေးတွေကို ဒီအတိုင်းပစ်ထားလိုက်ရတော့မှာလား။ ဒါကြောင့် မြန်မာနိုင်ငံရဲ့ ပညာရေးစနစ်ကို ပြောင်းလဲချင်တယ်ဆိုရင် အခြေခံပညာက စပြီး ပြောင်းလဲသင့်ကြောင်း တင်ပြလိုက်ရပါတယ်ရှင်။\nပြောင်းလဲမယ်ဆို စံနစ်/စိတ်ဓာတ်/သင်ရိုး/မူ/အကျင့် အကုန်လုံးကို အစအဆုံးပြောင်းလဲမှပဲရမှာပဲ။\nမူလတန်းပြ ဆရာ/ဆရာမတွေရဲ့ စိတ်ဓာတ်နဲ့ အမူအကျင့်လေးတွေ က အစ …\nသင်ရိုး ညွှန်းတန်းတွေ အလယ် …..\nပညာရေး ဝန်ကြီး အဆုံးးးးး ပြင်သင့်တာတွေကို ပြတ်ပြတ်သားသားပြင်မှ။\nအရမ်းကောင်းတဲ့ ပို့စ်လေးပါ ၊\nကျနော့်သား ICEC G-8 ကျောင်းသားခမျာ စာနောက်ကို မနည်းလိုက်နေရပါတယ် ၊\nကျနော်ကလည်း အားချိန်နည်းသူမို့ သိပ်ဂရုမစိုက်ဖြစ်ပါဘူး ၊\nဟိုးတစ်နေ့ကတော့ စိတ်လိုလက်ရနဲ့ သူ့စာအုပ်တွေ လှန်မိတော့\nတုတ်ချောင်းဆန်ဆန် စာလုံးတွေတွေ့လို့ ဘာတုန်းဆိုတော့ တရုတ်စာ တဲ့ ၊\nမြတ်စွာဘုရား သင်ချင်ရင်လည်း အင်္ဂလိပ်စာကို ရေးဖတ်ပြော နောကျေအောင် လုပ်တာကမှ ဟုတ်ဦးမယ် ၊\nဒီ တရုတ်စာ ဘာလုပ်ဖို့တုန်း ? ကလေး ခေါင်းခြောက်တာပဲ အဖတ်တင်မပေါ့ ၊\nသြော် ဒုက္ခ ဒုက္ခ ၊\nဟုတ်ပါ့..ဟုတ်ပါ့… အဲဒီ အီးပြဿနာ အဲ.. အင်္ဂလိပ်စာ ပြဿနာကလည်း တစ်မျိုးလို့ ဆိုရမယ်… နောက်တစ်ပို့စ်ရေးဖို့ ကြိုးစားလိုက်ဦးမယ်…\n.. ပညာရေးစနစ်ကို ပြင်ချင်ရင် အောက်ခြေအထိပါ ပြောင်းလဲအောင်လုပ်နိုင်ရင်တော့ အကောင်းဆုံးပဲဗျ.. ဒါပေမယ့် အခက်ဆုံးလို့လဲ ပြောလို့ရမယ်ထင်တယ်.. အပေါ်ဆုံး တက္ကသိုလ် အဆင့်ကို ပြင်တာက ပိုလွယ်ပြီး လူမြင်သာတယ်ဗျာ.. ပြောရရင် ရန်ကုန်တက္ကသိုလ်ပဲ ပြင်ပြင် ဆေးတက္ကသိုလ်ပဲ ပြင်ပြင် limit တစ်ခု ရှိတယ်.. ကျောင်းအဆောက်အဦးကြီးပဲ ပြင်ချင်လား၊ ဆရာတွေ အရည်အချင်း မြှင့်ချင်လား၊ ခေတ်မီ ကရိယာတွေ ထည့်ချင်လား လုပ်လို့ရနိုင်တယ်..\n.. ဒါပေမယ့် သူငယ်တန်းအဆင့်ကစလို့ တနိုင်ငံလုံး ပညာရေးအဆင့်မြှင့်ချင်တယ်ဆိုရင်တော့ အတော် ခေါင်းကြိမ်းမယ့်အလုပ်ဖြစ်သွားပြီ.. အခြေခံအဆောက်အဦးတွေတင်မက ဆရာ ဆရာမ ပေါင်း များစွာကို အဆင့်မြင့်ပေးမှရမယ့် အခြေအနေဖြစ်သွားပြီ.. ဆရာတွေအနေနဲ့ ကျောင်းသင်ရိုးထဲကစာတွေကို ဒါသင်၊ ဒါမေး၊ ဒါဖြေ၊ ဒါစစ် လုပ်နေရာကနေ student centre ပုံစံ two way ပုံစံ သင်တတ်ဖို့ဆို တော်တော်လေး ကျင့်ယူပေးမှရမယ်.. short course training ပုံစံမျိုးနဲ့ ဆရာမွမ်းမံသင်တန်းတွေ လုပ်လဲ သူ့ကျောင်းသူ ပြန်ရောက်သွားရင် နဂိုအခြေအနေပြန်ဖြစ်သွားမှာပဲ.. အသုံးချဖို့ အခွင့်မှ မသာတာကိုး..\n..အဲ့တော့ အောက်ခြေအထိ ပြုပြင်ဖို့ဆိုရင်တော့ နှစ်ရှည်စီမံကိန်း နဲ့သွားမှပဲရမယ်ထင်တယ်.. လုံလောက်တဲ့ ဘက်ဂျက် (ဒါတော့ တိုင်းပြည်စီးပွားရေးနဲ့ လည်းအချိုးကျပါတယ်)၊ တကယ်တတ်ကျွမ်းတဲ့ လူတွေရဲ့ ဦးဆောင်မှု (ကိုယ့်ဆီမရှိ ရင် နိုင်ငံခြားက ငှားသင့် ငှား) တွေ နဲ့ ပြောင်းလည်းရင်တော့ ၁၀ -၁၅ နှစ် အတွင်းပြောင်းလဲလို့ ရကောင်းမယ်ထင်တယ်ဗျာ…\nဒါကြောင့် ပညာရေးအဆင့် မြှင့် ဖို့ ဝန်ကြီးများ ကိုယ်တိုင် ကွင်းဆင်းပြီး ကျောင်းခန်း က ဖုန် တွေ ရှိမရှိ စစ်ပြီး သုတ်ခိုင်း နေတာ။\nဟိုဟာ ဒီဟာ လက်ညိုးထိုး ပြီး ဆေးတွေ သုတ်ခိုင်းနေတာ။\nအခုမှ သိတော့ တယ်။\nဒါက အမိန့်ပေးဖို့ အလွယ်ဆုံး မို့ကိုး။\n.. ကျွန်တော်တို့လည်းကိုယ်တွေ့တွေရှိပါတယ်ဗျ.. လူကြီးတွေလာမယ်ဆို ကျောင်းဝင်းထဲ အမှိုက်ကောက်ရတာ၊ အရေးပေါ်ပန်းစိုက်ရတာတွေ လုပ်ဖူးတယ် ကွန်ပြူတာနိပ်ပြဖို့၊ စာရွတ်ပြဖို့ လည်း အရွေးခံရဖူးပါတယ်..\nအဲဒါပြောတာပေါ့ အစ်ကိုရယ်… ပိုလွယ်တဲ့ တက္ကသိုလ်အဆင့်ကို စပြင်တော့လည်း အောက်ကကလေးတွေမှ မလိုက်နိုင်တာ ဘယ်လိုလုပ်ကြမလဲ…. လုံမ တက္ကသိုလ်တက်တုန်းက သင်ကြားရေးစနစ် အရမ်းကောင်းပါတယ်…. Child Centre, Brain Storming တွေ တကယ်ကြုံခဲ့ပါတယ်…. သင်မယ့်စာကို ကြိုဖတ်ခိုင်းထားတယ်…နောက်နေ့မှာ ဆရာမက ဆွေးနွေးတယ်… တစ်ခန်းလုံးမှာ အလွန်ဆုံးရှိ လူအယောက် (၄၀)၊ လူတိုင်း လိုက်မဆွေးနွေးနိုင်ကြဘူး… လုံမတို့က နယ်က ဆိုတော့ ပိုဆိုး၊ အတော်လေးကို လိုက်ရတာ… ပထမနှစ်စတက်တဲ့နေ့ အင်္ဂလိပ်စာအချိန်မှာ ဆရာမက အင်္ဂလိပ်လိုပြောပြီးသင်တော့ တောက တက်လာတဲ့လုံမ တစ်လုံးမှ နားမလည်လို့ အိမ်ပြန်ရောက်တော့ ငိုရသေး… အဲလို..အဲလိုတွေရှိတော့ အပေါ်မှာ နိုင်ငံခြားသားတွေခေါ်သင်လည်း ရာနှုန်းပြည့်တော့ အဆင်မပြေလောက်ဘူး ထင်တာပဲ…\nဖြည်းဖြည်းချင်းတော့ ပြင်စေချင်တာပါ… မြို့တော်၊ မြို့တော်ကနေ မြို့ကြီး၊ မြို့ကြီးတွေကနေ နယ်မြို့..ဖြည်းဖြည်းချင်းပေါ့…အခုက ရန်ကုန်လို မြို့ကြီးမှာ ကလေးတွေ တော်ကြတာ မိဘက ပံ့ပိုးမှုအား အတော်ကောင်းလွန်းလို့ပဲ မြင်မိတယ်…. ကျောင်းတွေမှာ စာသင်တာ နယ်ကလောက်တောင် ဖိဖိစီးစီးမရှိကြဘူး… အိုဘယ့် စနစ်…\nဟို တစ်နေ့က သမီး စာကျက်နေတယ်\nမိဘတွေက သားသမီးတွေကို ကြင်နာစွာ ဆက်ဆံ ကြတယ် လို့ စာထဲ ရေးထားတယ်\nကြင်နာ ဆိုတာမှာ ကြင်ကြင်နာနာ လို့ ရေးမိရင် အမှတ်မပေးဘူးတဲ့\nစားဘူး တဲ့ ငါး (၅) မျိုး ကို ပြောပါတဲ့\nသမီး ဆိုနေတဲ့ ငါး ထဲ ငါးရွှေ တို့ ငါးထွေ တို့ ပါနေတာနဲ့\nအဲဒီ ငါးတွေက ဘယ်လို ပုံစံလဲ မေးကြည့်တော့ မသိဘူး\nဘယ်သိမလဲ သူတို့ စားလဲ မစားဘူး မြင်လဲ မမြင်ဘူး ကြားတောင်မှ မကြားဘူးတဲ့ ငါးတွေ\nစားဘူးတဲ့ ငါးတွေ ရေးပါလား ဆိုတော့၊ ဆရာမ သင်ထားတဲ့ အတိုင်း မရေး ရင် အမှတ် မရဘူးတဲ့\nအခု ရက်ထဲ သတင်းစာထဲ မှာတော့ ကလေးဗဟိုပြုသင်ကြားရေးလုပ်နေပါပြီ\nTCA ကနေ CCA ပြောင်းနေပါပြီ တဲ့\nကလေးလဲ နိုင်အောင် မပြော နိုင်မဲ့ အတူတူ\nကိုယ်နိုင်တာလေး ပဲ လုပ်နေရတယ်\nစာမေးပွဲကိုတော့ ဆရာမ သင်တဲ့ အတိုင်းဖြေ\nအခုတော့ သမီး သိတာတွေ ပြောကြည့်ပါဦး ဆိုပြီး သူတို့ကို တွေးခိုင်း စဉ်းစားခိုင်းရတယ်\nတစ်ခု ကျန်ခဲ့ လို့\nမျက်နှာများတဲ့ တစ်ယောက်ရော ပါသလား\nပြောမရရင် ရိုက်သာရိုက် ဗိုက်ခေါက်လိမ်ဆွဲ\nအရာရာတိုင်းသည် စာရွက်ပေါ်မှာသာ ရှိသည်…\nဟုတ်တယ်… ကလေးတွေတွေးနိုင်တဲ့ ပေါ့ပေါ့ပါးပါးလေးတွေကအစ တွေးခွင့်မပေးဘဲ ကျက်ခိုင်းကြတာလေ… ပြောရင်လည်း ဆရာတွေကို စော်ကားသလို ဖြစ်ဦးမယ်… သမီးလေးကို အိမ်မှာတွေးခိုင်းတာ လေးစားပါ၏…\nအဲ..ဟိုမျက်နှာများတဲ့တပည့်ကိုတော့ တစ်ခြားသူတွေထက် နှစ်ဆ ဆုံးမဖို့ ပြင်ထားတယ်..အချိုးမပြေလို့ကတော့ အသိပဲလို့..\nငြိမ်းချမ်းရေးကစရမလား.. ကျမ်းမာရေးကစရမလား.. အခြေခံဥပဒေပြင်တာကစရမလား.. စီးပွားရေးကစရမလား.. မသေမချာဖြစ်နေတဲ့.. အစိုးရအဖွဲ့ဝင်များတို့ကို ပြောချင်တာပါ…\nကလေးတွေကိုလည်း.. အဟာရပြည့်တဲ့အစားအစာတွေ အစိုးရစရိပ်နဲ့ ကျောင်းတွင်းမှာကျွေးမွေးပါလို့…။\nအဲဒါဆိုမှ.. နောင် ၁၀နှစ်၂၀ကျ.. အားလုံးကောင်းသွားမယ်ဖြစ်ကြောင်း…\nကျောင်းဖွင့် စကတော့ နို့ ဆိုလား ဘာလားတော့မသိဘူး\nဒီနေ့ သတင်းစာထဲတော့ မြင်လိုက်ရသား… နှစ်ရှည်စီမံကိန်းတွေ၊ ဘတ်ဂျက်ပိုသုံးငွေတွေအကြောင်း… စောင့်ပဲကြည့်နေရတော့မယ်ထင်တယ်…\nအဲ..ကိုမင်းခန့်ကျော်ရဲ့ သားလေးကတော့ မယ် လ မင်း ကို ကြောက်တယ်ထင်ပါ့…\nပညာရေးအဆင့် မြှင့်တယ်ဆိုတာ လက်စသတ်တော့ entrance requirements ကိုမြှင့်ပလိုက်တာကိုး…\nပညာရေးက စဖို့ သုံးရမဲ့ရန်ပုံငွေ က ဘယ်က စ ရှာရမတုန်း တဲ့။\nဘိရယ်မာဆတ်ရယ် ဆေးခြောက်ရယ် ကို လိုင်စင်ပေးပီးရှာမယ်..\nမဆိုးဘူးနော လူကောင်းတွေ မွေးထုတ်ဖို့ လူဆိုးတွေ အခွန်ထမ်းရတယ်ဆိုတာ သဘာဝကျပါတယ်လေ..\nဒင်းတို့လည်း ကုသိုလ်လေး ဘာလေးရတာပေါ့..\nမားဂီ လက်သာ အပ်လိုက်ဇမ်းဘာ..\nဂေါင်းများ ဆေးဘဲများဖြင့် တည်ဆောက်အပ်သော ပညာရေးဖွံ့ဖြိုးတိုးတက်သည့် နိုင်ငံတော်သစ်ကြီးဆီသို့ ပြန်လမ်းမရှိ ကြွမြန်းကြအံ့\nနာ ရှယ်ယာပါမယ် ဂီ။\nအထက်တန်းကျောင်းသား အရွယ်များကို အရင်းပြု၍ မူလတန်း ပညာရေးကို ပြုပြင်အံ့။\nနောက်တစ်ဖက်က တွေးပေးမယ် သေချာဖတ်\nပညာရေး စနစ်ကို ကြည့်ရင် သူ့အလိုလိုကို နှစ်ပိုင်း ကွဲသွားတယ်\nနောက်တစ်ပိုင်းက အဆင့်မြင့် ပညာ\nကိုယ်ပိုင်အမြင်အရ ပြောရမယ်ဆိုရင် အဲဒီ ပညာရေးစနစ် နှစ်မျိုးလုံးက သင်ရိုးဟာ လက်ခံနိုင်ဖွယ် အခြေအနေမှာ ရှိတယ်လို့ ပြောရမယ်။\nအခြေခံပညာ ကျောင်းတွေရဲ့ သင်ရိုးဟာ အနည်းငယ် ပြင်ဆင်ဖြည့်စွက်ရုံလောက်နဲ့တင် အဆင့်မီ သင်ရိုးတစ်ခု ဖြစ်လာနိုင်တဲ့ အနေအထားမှာ ရှိပါတယ်။\nတက္ကသိုလ်တွေက သင်ရိုးကို ကြည့်ပြန်ရင်လည်း\nလက်ရှိအချိန်အထိ up to date ဖြစ်နေတဲ့ သင်ရိုးတွေတောင် ရှိနေသဗျ။\nဘာကြောင့် အဆင့်မြင့်ပညာကိုပဲ ဦးစားပေး ပြောင်းနေသလဲ ဆိုတာကို တွေးကြည့်တော့\nအဓိက စိန်ခေါ်မှု တစ်ခုကြောင့် လို့ပဲ မြင်မိတယ်။\nအဲဒါကတော့ ဘတ်ဂျက် ပေါ့ဗျာ။\nအပေါ်ယံပဲ စဉ်းစားကြည့်ပါဦး။ အခြေခံပညာ ကျောင်းသားဦးရေနဲ့ တက္ကသိုလ် ကျောင်းသားဦးရေ ဘယ်က ပိုသလဲဆိုတာကိုလေ။\nသင်ကြားရေးဝန်ထမ်းတွေကိုလဲ ကြည့်မလား အတော်ကို ကွာတယ်။\n(ဒါတောင် အခုထိ အခြေခံပညာကျောင်းတွေမှာ ဆရာနဲ့ ကျောင်းသားဦးရေ မမျှတာတွေ ရှိနေသေးတယ်နော့)\nအခြေခံပညာစနစ်ကို ပြောင်းလဲမှုတွေ မလုပ်နိုင်သေးလို့ မြင်ပါတယ်။\nနောက်ပြီးတော့ အခြေခံပညာ စနစ်ကို ပြုပြင်ပြောင်းလဲမယ်ဆိုရင်\nဒီစနစ်ထဲမှာ အသားကျနေတဲ့ သင်ကြားရေးဝန်ထမ်းတွေကို အရင် ပြောင်းရလ်ိမ့်မယ်။\nအနည်းဆုံး ရာနှုန်း ကိုးဆယ်လောက်အထိ ပြောင်းလဲမှုတွေ လုပ်ပစ်မှ ရမယ်လေ။\nဆိုတော့ အဲသလောက်အထိကို ပြောင်းလဲဖို့ အစားထိုးဖို့ ရှိသလား….\nပြုပြင်ပြောင်းလဲရေး ကာလမှာ မွမ်းမံသင်တန်းတွေပေးရုံ၊ သင်ထောက်ကူပစ္စည်းတွေ တိုးပေးရုံနဲ့တင် မလုံလောက်ဖူးလေ။\nဆုပေး ဒဏ်ပေး စနစ်တွေနဲ့ သွားမှ အဆင်ပြေမှာ။\nဆရာ၊ဆရာမတွေကို ဖျက်ဆီးနေတဲ့ မိဘ(တချို့) တွေကိုလဲ ပြောင်းလာအောင် လုပ်ရဦးမှာ။\nဒီ အသားကျနေတဲ့ ပုံစံခွက်ထဲကနေ၊ အကျိုးအမြတ် ရရှိနေတဲ့ စနစ်ကနေ သူတို့အတွက် မသေချာ၊ မရေရာတဲ့ အခြေအနေတစ်ခုကို လက်ခံဖို့ဆိုတာ မလွယ်ဘူးလေ။\nNewton ရဲ့ inertia သီအိုရီလိုပဲ ဒီ အခြေအနေမှာပဲ ဆက်နေချင်တဲ့သူက ပိုများသကိုး။\nပြင်ပါ ပြောင်းပါလို့ ပြောရုံနဲ့တင် ပြီးတဲ့ကိစ္စလည်းမဟုတ်၊ ချက်ချင်းလက်ငင်း ပြောင်းလို့လဲ ရတဲ့ကိစ္စ မဟုတ်ဘူးလေကွယ်။\nအခု ဖြစ်နေတာက ဒီနေ့ ပြင်ပါ၊ ပြင်မယ်ဆိုပြီး လုပ်ချလိုက်တယ်။\nနောက်ရက်မှာ ဒီလိုဒီလိုပဲ ဆိုပြီး ပြုပြင်ပြောင်းလဲရေး လုပ်လိုက်တယ်။\nနောက်တစ်ရက်ကျ ဒုံရင်းကိုပဲ ပြန်ရောက်သွားရော။\nအထက်က ဘဘကြီးတို့ လုပ်နေတဲ့ပုံစံက freeze ကနေ refreeze ဆိုသလို ဖြစ်နေတယ်။(ခွက်ဒစ်တူ change ပို့စ်)\nအခြေခံ ပညာစနစ်ကို ပြောင်းချင်တယ် ဆိုရင်လဲ\nအနည်းဆုံး ဆယ်နှစ်လောက် ကြာမှ အနည်းငယ် ပြောင်းမယ်။\nရေရှည် စီမံကိန်းနဲ့ သွားမှ ရမယ်။\nကြားထဲမှာ ပြောင်းလဲမှုကို တွေ့ဖို့ရာ ခက်တယ်။\nဒါကြောင့် အခု အခြေခံပညာ အဆင့်မှာ (တကယ်)ပြောင်းနေတယ် ဆိုရင်တောင်မှ သိသာတဲ့ အပြောင်းအလဲ ရှိမှာမဟုတ်။\nပြောင်းနေတယ်လို့လဲ လုံးဝ မထင်သေးပါဘူး။\nဒါကြောင့်မို့ အချုပ် ပြောရမယ်ဆိုရင်\nအခြေခံပညာအဆင့်ကို မပြောင်းလဲသေးတာ(တစ်နည်းဆိုရရင် မပြောင်းလဲနိုင်သေးတာ) ဟာ\nအဲဒါတွေ လိုအပ်နေတာကြောင့်လို့ ပြောချင်မိပါတယ်ကွယ်…\n(အတင်းအကျပ်လဲ မပြောင်းခိုင်းနဲ့ဦး တစ်ဝက်တစ်ပျက်နဲ့ဟိုမရောက် ဒီမရောက်တွေ ဖြစ်မှာ မြင်နေလို့)\nမြန်မာနိုင်ငံအနေနဲ့ ဒီလောက်နဲ့ ပထမအဆင့်\nမနေ့ကဘဲ သတင်း မှာ လိုင်ဘီးရီးယား ဆိုတဲ့ အာဖရိကတိုက်ထဲက နိုင်ငံ မှာ တက္ကသိုလ်ဝင်ခွင့် အတွက် စစ်တာ ကျောင်းသား နှစ်သောင်းငါးထောင် လောက် ဝင်ဖြေ တာ တစ်ယောက်မှ မအောင် လို့ ကမ္ဘာကျော်သွား တယ်။\nငါတို့နိုင်ငံ က တော်သေးရဲ့ လို့ တွေးရင်း ဘာ သံယံဇာတ မှမရှိတဲ့ အပြင် စစ်ဘေးက လွတ်စ နိုင်ငံ နဲ့ ယှဉ်တွေး လိုက်ရတာ ရီရမလို ငိုရမလို။\n“Liberia students all fail university admission exam”\nမြန်မာပြည် မှာလဲ ပညာရေးထက် အစိုးရအာဏာမြဲ ရေးကို အဓိက ထားနေသ၍ တော့ တိုးတက်ဖို့လမ်း မရှိဘဲ ဆုတ်ယုတ်ဖို့သာရှိပါမယ်။\nကလေးတွေ နဲ့ အောက်ခြေဝန်ထမ်း တွေ ကို အပြစ်မပုံ သေးဘဲ တာဝန်ရှိတဲ့ ထိပ်ပိုင်းက နေ စနစ်ကောင်းကောင်း အရင် ချပေးနိုင်ဖို့ ကြိုးစားရမှာပါ။\nစနစ်ကောင်း မှာ အသက်ဝင်ဖို့ ကိုတော့ ချက်ချင်းကြီး ဝုန်းကနဲ မပြောင်းနိုင်ပေမဲ့\nစနစ်ကောင်း ကိုချပေးမဲ့ စိတ်စေတနာကောင်းပြီး လုပ်ကိုင်နိုင်စွမ်းရည်အပြင် တာဝန်ယူလုပ်ရဲ မဲ့ သူတွေ ကိုတော့ ချက်ချင်းဝုန်းကနဲ ပြောင်းလိုက်လို့ ရပါတယ်။\nတိုင်းပြည် ကို ကယ်ချင်ရင် ပါးစပ်က အပိုပြောမနေဘဲ တကယ်လက်တွေ့ လုပ်ပြနိုင်တာ ဒီတစ်ချက်ပါဘဲ။\nတာဝန်ယူ လုပ်နိုင်သူတွေ ကို နေရာပေးကြည့်ပါ။\nသတင်း တစ်ခု မှာ ဆရာကြီး ဦးအောင်ထွန်းသက် ပြောတာ\n“စာမသင်နိုင်တဲ့ ကလေး တွေ ကို စာတတ်ဖို့ သူတို့ က စာသင်ခန်း မလာနိုင်ရင် သူတို့ အလုပ်ထဲ လိုက်သင်ပေးမယ်” …. ဆိုလား။\nဆရာကြီး ကိုတော့ လေးစားပါတယ်။\nဒါပေမဲ့ ဒါဟာ ရှေး မဆလ ခေတ် က လေသံ ဖြစ်နေသလားလို့။\nတကဲ့ လက်တွေ့မှာ မဖြစ်နိုင်ဘဲ ဟန်ပြ အဖြစ်လုပ်ပြဖို့ ဘဲ ဖြစ်နေမှာပါ။\nဒီမှာ လဲ အလုပ်ခွင်ထဲမှာ စာသင်တယ် ဆိုတာ ရှိပါတယ်။\nကလေးအသက် ၁၅ နှစ် မတိုင်မှီ အလုပ်လုပ်ခွင့် မရှိပါ။\nဒီလို ကလေးတွေ ကို ခိုင်းရင် အလုပ်ရှင် တရားစွဲခံရပါမယ်။\n၁၅နှစ်အထိ ကျောင်းပြီးအောင် တက်ကိုတက်ရပါတယ်။\nအလုပ်ခွင် လိုက်ပြီး စာသင်ပေးတာ အခြေခံပညာအောင်ပြီးချိန် ကောလိပ်မတက်တော့ဘဲ အလုပ်ခွင်ထဲ ဝင်လိုက်တဲ့ ကလေးတွေ အတွက်ပါ။\nဥပမာ – တစ်ချို့က ကားပြင် အလုပ်လုပ်မယ်၊ တစ်ချို့ က စာရေးလုပ်မယ်။\nအဲဒီ သူတို့ ရဲ့ အလုပ်ပေါ်မှာ ပိုပြီး ကျွမ်းကျင်အောင် အဆင့်မြင့် သွားအောင် သက်ဆိုင်ရာ ဘာသာတွေ ကို အလုပ်လုပ်ရင်း လေ့လာသွားရတာပါ။\nဆရာ/ဆရာမ တွေက သူတို့ အလုပ်ထဲ ထိလာပြီး လိုတာတွေ ပံ့ပိုး ပေးတာပါ။\nဒီတော့ အလုပ်လုပ် ရင်း ဒီပလိုမာ တွေ ရပါတယ်။\nမြန်မာပြည်မှာတော့ ကျောင်းမတက်ဘဲ အလုပ်လုပ် နေတဲ့ ကလေး ဆိုတာ အသက် ၅ နှစ်က စရှိနေမှာ။\nလဘက်ရည်ဆိုင်မှာ စားပွဲထိုး ကလေး ကို နောက်ကနေ ကကြီး၊ ခခွေး လိုက်တိုင် ပေးနေရမလားဘဲ။\nအလုပ်ချိန်တွင်း စားပွဲတွေ သုတ်ရင်း အေ၊ ဘီ၊ စီ ချရေးခွင့် ပေးမှာလား။\nဒီကလေး တွေ ကို စားတဲ့သူက ပိုက်ဆံရှင်းချိန် အပေါင်းအနှုတ် သင်ပေးဖို့တော့ လွယ်သားပေါ့။\nဘယ် ဆရာက လိုက်ပြီး ဆိုင်တွေထဲ စာသင်ပေးမှာလဲ ဆိုတာ မတွေးတတ်ဘူး။\nဒါဟာ ဘယ်လိုမှ လက်တွေ့မဖြစ်နိုင်မဲ့ စီမံကိန်းပါ။\nဖြစ်သင့်တာက ဒီလို ကလေး တွေ စာသင်ခန်း ထဲ မရောက်ရောက်အောင် ပံ့ပိုး ပေးဖို့ပါ။\nဒါဆိုလဲ အဲဒီ တိုင်းပြည် ဘတ်ဂျက် တွေ ကို အမြိန့်သား ထိုင်စား နေတဲ့ သူ တွေ ကို ဖယ် လိုက်ပါ။\nဘတ်ဂျက် ရအောင် လုပ်ပေးနိုင်သူ တွေ ကို သာ နေရာပေးလိုက်ပါ။\nမြန်မာပြည်က စာမသင်ရတဲ့ ကလေး ဆိုတာ အခြေခံတောင် မတတ်တဲ့ ဘဝ တွေပါ။\nကျောင်းတက်နေရတဲ့ ကလေး တွေ ဆိုတာက လဲ လုံမ ပြောသလို အနှစ်မပါ ဟောင်းလောင်းပေါက်ကြီး ဖြစ်နေတဲ့ ပညာရေးနဲ့။\nမကောင်းတဲ့ ပညာသင် စနစ် ကိုပြောင်းရပါမယ်။\nစနစ်ပြောင်းဖို့ လူများ ကို အရင်ပြောင်းဖို့တော့ လိုပါမယ် လို့ ထင်တာပါဘဲ။\nအဲဒီပြောင်းတဲ့လူ တွေ ကလဲ\nအလိုက်အထိုက် ယိမ်းက နေမဲ့ မပြောရဲ မလုပ်ရဲ ရွံ့ကြောက်ကြောက် လုပ်နေမဲ့ လူ ထက်\nအမှန် ကို ပြောရဲ လုပ်ရဲ ၊ လက်တွေ့ ဖြစ်နိုင်တာကို အကောင်အထည်ဖော် ရဲ မဲ့ သူ တွေ ဖြစ်ဖို့ က ပိုပြီး အရေးကြီးတယ် လို့ ထင်ကြောင်း ပြောရင်း ဒီနေ့ အဖို့ ကို\n(ပြောချင်နေတာလေး အစပေး တဲ့ Post လေးအတွက် ကျေးဇူးပါ လုံမလေး ရေ)\n.. ဒီလိုဆိုတော့ လိုက်ဘီးရီးယား ကတောင်ကိုယ့်နိုင်ငံထက်သာသလိုဖြစ်နေပါလား..အခြေခံပညာ ညံတာကတပိုင်း တက္ကသိုလ်ဝင်ခွင့်ကိုတော့ တကယ်သေချာစစ်တယ်လို့ ယူဆရမယ့်သဘောပဲ.. အရည်အချင်းမမီလို့ကတော့ တစ်ယောက်မှ အအောင်မပေးတာ မျက်ခုံးပင့်စရာပဲ.. ကိုယ်စီမှာ ဆိုရင်တော့ ထုချေလွာမတင်ချင်တာကြောင့် အအောင်ပေးရတာတွေ၊ အခြေခံဘာမှမတတ်တဲ့ ကျောင်းသားဆိုလည်း ကိုယ်လက်ကလွတ် ဗျွတ်ဆို ပြီး အတန်းတင်ပေးရတာတွေ နဲ့ ဆိုတော့ လိုက်ဘီးရီးယားကတောင် ကိုယ့်ထက် သာသလိုလိုရှိတယ်..\nအဲလော့ ဘာမှ ပြောမနေနဲ့တော့။\nအဓိက ဘာမှ မလုပ်နိုင်ပဲ အခန့်သားစားနေတဲ့ လူတွေ ကိုယ့်အကြောင်းကို သိ အမြန် ဆင်းကြဖို့ပဲ။\nလုပ်နိုင်တဲ့သူကို ရှောရှောရှုရှုလုပ်ခွင့်ပေးရင်ကို ည အိပ်ယာဝင် မစ်တာတွေ အတုံးလိုက် အတစ်လိုက်ပို့မီဖြစ်ကြောင်း ဂဒိ ပေးပါဒီ။\n.. ခွင့်လွှတ်ရုံနဲ့ မရဘူး.. ဆင်းလမ်းလေး သာ အောင်လုပ်ပေးပါဦးတဲ့..\nဘက ကျောင်းတေကို upgrade လုပ်နေတယ်လေ\nပုံနှိပ်စာအုပ်ထောက်ပံ့တယ် ဆရာမတေ ဖရီးမသင်ရတော့ဝူး လစာရတယ် (သို့သော် ၂ယောက်စာဘဲပေးတာလားမသိဝူး) ဟိ\nစကားမစပ်….သူငယ်တန်းကနေဆယ်တန်းထိကျူရှင်ခမကုန်ဘဲ ကျောင်းတက်ရင်း စာမွဲအောင်လာတဲ့ ကိုယ့်ကိုယ်ကို ဂုဏ်ယူချင်စိတ်ပေါက်လာတယ်…ခိခိ\nသူငယ်ချင်း တစ်ယောက်ကနေ မျှလာတဲ့ ဆရာကြီး ရဲ့ ဆောင်းပါးအပြည့်အစုံ ကို အခုဘဲ ဖတ်လိုက်ရပါတယ်။\n၂၈ရက်နေ့ ထုတ် ကြေးမုံသတင်းစာမှာ “ကျွန်တော် နဲ့ ပညာရေး” လို့ ပါပါတယ်။\nမဆလ လေသံလို့ ဝေဖန်မှုစောသွားတာ မို့ ဆရာကြီးကို တောင်းပန်ပါတယ်။\nကလေးတွေ ကို အလုပ်ထဲ က ၂နာရီလောက် ခေါ်ထုတ်ပြီး စာသင်ဖို့ ကတော့ လက်တွေ့ ရေရှည် ဖြစ်နိုင်မယ်မထင်မိပါဘူး။\nဒါပေမဲ့ ဆရာကြီးပြောသွားတဲ့ ပညာရေးဆိုတာ ရင်းနှီးမြှုပ်နှံမှု ဖြစ်တာမို့ နိုင်ငံက ဒီ ရင်းနှီးမှု ကို စေတနာပါပါ နဲ့ လုပ်ဖို့သာ တွန်းအားပေးကြဖို့ပါဘဲ။\nဆရာကြီးတို့လို လူတွေ ရဲ့ တွန်းအား၊ ပံ့ပိုးအား အများကြီး လိုပါတယ်။\nနေ့တိုင်း အိမ်က ကလေးတွေအဖြစ်ကိုကြည့်ပြီးဒေါကန်နေရလို့\nလုံမလေးမွန်မွန် ပြောတာလဲ မှန်ပါတယ်ကွယ် ။\nပညာရေး ဟာ အောက်ခြေကနေကို စပြီး ပြင်သင့်တာပါ ။\nသူတို့လဲ သိရှာမှာပါ ။\nသို့ပေမယ့်လည်း ၊ သို့ပေမယ့်လည်း ပေါ့လေ ၊\nအပေါ်က ကို Zaw Thant ပြောသွားသလိုပဲ ၊\nငွေ အား ၊ လူ အား ၊ နည်းပညာ အား တွေက နည်းနေသေးလို့ နေမှာပါ ။\nဒါနှင့်ပဲ အဖြစ်နိုင်ဆုံး အပိုင်းလေးကနေပဲ စ ပြင်ကြတာ ဖြစ်မှာပါ ။\n( လွယ်တာ ကိုပဲ ရွေး လုပ်နေကြတယ်လို့တော့ မပြောရက်ပါဘူး )\n” လိုင်ဘီးရီးယား ဆိုတဲ့ အာဖရိကတိုက်ထဲက နိုင်ငံ မှာ တက္ကသိုလ်ဝင်ခွင့် အတွက် စစ်တာ\nကျောင်းသား နှစ်သောင်းငါးထောင် လောက် ဝင်ဖြေ တာ တစ်ယောက်မှ မအောင် လို့ ”\nဒါဆို လိုင်ဘီးရီးယား မှာ ၊ တက္ကသိုလ်ဝင်ခွင့်ကိုတော့ တကယ်သေချာစစ်ဆေးတဲ့ပုံဘဲ ။\nလိုင်ဘီးရီးယား တက္ကသိုလ် က စစ်ဆေးတဲ့သူတွေကိုတော့ လေးစားမိပါတယ် ။\nမြန်မာပြည်မှာလည်း အဲဒီလို ဂုဏ်သိက္ခာ ရှိရှိ တင်းကျပ်တဲ့ စစ်ဆေးတဲ့သူတွေ ရှိခဲ့ဘူးပါတယ် ။\nအဘတို့ ရေကြောင်း Marine က Mate / Master Written စာမေးပွဲ တွေမှာ ၊\nဖြေဆိုသူ ကျောင်းသား ရာ ကျော်ရှိတာကို ၊\nစာမေးပွဲ အောင်စာရင်း ကို စာတစ်ကြောင်းထဲနှင့်ပဲ ထုတ်ခဲ့ပါတယ် ။\n” ယခု တစ်ခေါက် အောင်မြင်သူ မရှိပါ ” တဲ့ ။\n( ဟီ ဟိ ၊ စာမေးပွဲ အောင်စာရင်း ရိုက်ရတဲ့ စာရေးမ တော့ အရမ်းပင်ပန်းရှာမှာပဲ )\nအရင်းစစ်လိုက်ရင်တော့ ငယ်ရွယ်စဉ် အဟာရက စ မယ်ထင်ရဲ့…\nနောက်ပြီး ကျောင်းသားဗဟိုပြုတဲ့ စာသင်စံနစ်ကို သေသေချာချာ ပျိုးထောင်သင့်တယ်…\nကြက်တူရွေး နှုတ်တိုက် စာကျက်တာက အဝါဂိုဏ်းရဲ့ နည်းလေ…\nဟမ်း… Wuthering Heights နဲ့ သင်္ချာစာအုပ် အထူကြီးကို လွမ်းမိသေး…\nအ၀ါဂိုဏ်းကြောင့်.. ဒီလိုတွေဖြစ်ကုန်တာလို့.. မြင်ရလိမ့်မယ်…\nဆရာပြောရင်.. ကြိမ်လုံးကြောက်ရတာနဲ့.. ပြန်ဆွေးနွေးဖို့နေနေသာသာ.. မော်တောင်မကြည့်ရဲတော့တာရော..\nသိပ္ပံနည်းမကျတဲ့..အဖြစ်တွေကို.. အတင်းကာရော.. Why? မရှိ..ယုံခိုင်းတာရော..။\nကြားထဲ.. သားသက်လွတ်ဂိုဏ်းသားလက်ချက်..အမဲသားမစားရဂိုင်းသမားလက်ချက်နဲ့.. ကလေးဦးနှောက်ဖွံ့ဖြိုးဖို့လိုအပ်တဲ့.. အဟာရပြည့်တဲ့..အသား..နို့.. ကြက်ဥတွေ….မစားရ..မမွေးမြူရ.. အသက်မွေးဝမ်းကြောင်းမပြုရ.. ဖြစ်ကုန်တာရော…။\nဂျပန်တွေစစ်ပြီး.. ပြာပုံကထတော့.. စလုပ်တာက.. ကျောင်းသားကလေးလူငယ်တွေကို.. ကျောင်းတွင်းအစာကြွေးစီမံချက်ချ.. အဟာရပြည့်ကျွေးတာပဲ..။\nဒါကြောင့်.. ဂျပန်ဆို..ငပုလို့ခေါ်ရတဲ့ကောင်တွေ.. အကုန်ရှည်ကုန်သလို.. ဦးနှောက်ဖွံ့ဖြိုးမှုရှိကုန်တာကြောင့်.. အသိညဏ်တွေလည်း.. တက်လာတယ်..။\nနှစ်၁၀၀၀ ကျိန်စာ… :buu:\nကျောက်စ်တို့ မူလတန်းအရွယ်တုန်းက စာသင်ကျောင်းမှာ အနည်းဆုံး ၁ခွက်မသောက်မနေရ UNICEF အစီအစဉ်နဲ့ ကွေကာအုပ်နဲ့ နို့ကို တိုက်ပါတယ်။ မှတ်မိတာကတော့ ငယ်သူငယ်ချင်းတွေထဲမှာ သေးသေးညှက်ညှက် ဘယ်သူမှမပါသလို အားလုံး ဉာဏ်ရည်ထက်ကြတယ် ခင်ဗျ။\nနောက်ပြီး ငယ်ဆရာတွေက ခရစ်ယာန်တွေမို့ ကြက်တူရွေး နှုတ်တိုက် စာကျက်နည်းနဲ့ မကျက်တတ်ခဲ့တာ ကံကောင်းသွားတယ်လို့ ဆိုရမှာပဲ။ ကျောင်းသားဗဟိုပြု စာသင်တဲ့စံနစ်ကို ဒေါ်မေငြိမ်းလည်း ရေးဖူးသေးတယ် ခင်ဗျ။\nအဲဒီကွေကာအုပ်..အခုတင်ပဲ.. အမြည်းအနေနဲ့.. ပါးစပ်ထဲ…ပစ်ထည့်ရေးတာဗျ…။ အထဲပါတဲ့ဟာတွေဖတ်ရသလောက်..\nကွေကာအုပ်ဆိုတာ.. ကျုပ်လို ကိုလက်စရောတက်နေသူ.. ဒိုင်ယက်နဲ့ကုမယ့်သူတွေစားရတာတဲ့..\nသေးသေးညှက်ညှက် ဘယ်သူမှမပါတာ.. နို့ကယ်လို့နေမှာပါလေ…။\nကျနော်တို့ ကျောင်းတက်ချိန်တုန်းက ယူနီဆက်တို့ ဒဘယ်လျူ အိပ်(ချ)အို တို့ က လှုတဲ့ ကလေးတွေ အတွက် ပေးတဲ့ ဟာတွေ ဘယ်ရောက်သွားတုန်းရော မသိချင်ဘူးလားးးး??\nဒါတွေဟာ မျက်လှည့် ~~~\nထင်နေရင် မျက်လှည့် ~~~`\nဝိုင်းစု သီချင်း ဆိုသွားတာ။\nဂျာပွန် အစိုးရ ပြာပုံထဲက ရုန်းထွက်သွားတဲ့ အခြေအနေလောက် မြန်မာပြည်က မဆိုးသေးဘူးးး\nဆိုးနေတာက နိုင်ငံကို စေတနာ တစ်စိမှ မရှိတဲ့ အစိုးရနဲ့ အကြာကြီးနေရတာ ဆိုးနေတာ။\nအပေါ်ကကိုnozomi ပြောသလိုဖြစ်နေလို့ …ဒွတ်ခ\nဘာသော ညာသော ..\nဒီလိုမျိုး ပြောင်းလဲ ရမှာဘာ …\nဆရာဆရာမတွေ.. မိဘတွေ..ကလေးတွေကကို ဒီစနစ်ဆိုးမှာပဲအသားကျနေသလိုပါပဲ.. တန်းမမှီတဲ့ ပညာရေးအတွက် ဒီလိုကလေးတွေ တနေ့တနေ့အချိန်ပေးနေရာတာ.. တချို့တချို့သောဆရာကောင်းသမားကောင်းတွေ စီးပွားဖြစ် အလုပ်အကိုင်ကောင်းတွေ ဖန်တီးပေးနိုင်တာ.. ကမ္ဘာမှာ မြန်မာတစ်နိုင်ငံထဲရှိမယ်ထင်တယ်နော်.. ဂုဏ်ယူစရာပါ\nပလစ ၂ တပ် တွဲဖက် အလယ်တန်းကျောင်းမှာ ၆တန်းကျောင်းသားဘ၀ က ၈တန်းကျောင်းသားတွေကို ဆရာတကက ခင်မောင်ဦး လက်တွေ့လုပ်ပြနေတာကို အခန်းအပြင်ကသွားချောင်းကြည့်ရင်းတွေ့ခဲ့ရတာ။\nထို့ကြောင့်တတ်နိုင်သည့်နေရာမှ အထောက်အပံ့ဖြစ်စေမယ့် လက်တွေ့လေ့ကျင့်ရေးသင်တန်းလေး ဖွင့်ထားတာ။\nဒီလိုပိုစ့်မျိုး နောက်ရိုက်ဖြစ်မဲ့ ဂဇတ် စာအုပ်မှာ\n၀င်ပြီးဆွေးနွေးပေးတဲ့သူတွေ အားလုံးကို တကယ်ကျေးဇူးတင်ပါတယ်… အခုလောလောဆယ် အခြေအနေအရ ၀င်မပြောနိုင်တာ တောင်းပန်ပါတယ်… ကွန်မန့်တွေကိုပဲ ဖတ်နိုင်နေသေးလို့ပါ…. ၀င်ပြောပေးကြပါဦးနော်..\nတခါတုန်းက ဂျပန်ကလေးပန်းချီပြိုင်ပွဲမှာ အိမ်ကတူမလေး (မူလတန်း) က ဆုရတယ်။\nနောက်ရက်အိမ်ပြန်လာတော့ ပန်းချီပြိုင်ပွဲက ဘောပင်ထည့်တဲ့ဗူးလေး ဆုရတယ်လို့ ပြောပြီး ယူလာတယ်။\nလူကြီးတွေက ဘောပင်ထည့်တဲ့ဗူးကိုကြည့်ပြီး ကြောင်တောင်တောင် ဖြစ်သွားကြတယ်။\nဘယ့်နှယ်ကြောင့် ဘောပင်မပါပဲ ဗူးချည်းပေးရတာလဲပေ့ါ။\nဂျပန်ကပေးတုန်းက ပါလာတဲ့ ဘောပင် ဘယ်အဆင့်မှာ ပြုတ်ကျကျန်ခဲ့လဲ မသိဘူး။\nပြောချင်တာက ပညာရေးအဆင့်မြှင့်ဖို့ ဆရာ/မတွေကို အရင်ဆုံး အဆင့်မြှင့်ဖို့လိုပါတယ်။\nအသိပညာရော အကျင့်စာရိတ္တ နှစ်ဖက်စလုံးမှာ မြှင့်တင်ဖို့လိုပါတယ်။\nဆရာ/မ အားလုံးကို မဆိုလိုပါ။\nဆရာ/မ များကို အားကျခဲ့ရပါတယ်။\nငယ်ငယ်ကတည်းက ဆရာမဖြစ်ချင်တယ်လို့ ကြွေးကြော်ခဲ့ပေမယ့်…..\nအနစ်နာ မခံနိုင်တာကြောင့် ဆရာမ မဖြစ်ခဲ့ပါဘူး။\nစနစ်ကြောင့်မဟုတ်ဘူးလို့ ကြွေးကြော်နေတဲ့ သဂျီးကို……\nပညာရေးမှာတော့ စနစ်ကြောင့် လို့ပဲ ရိုးမယ်ဖွဲ့ချင်ပါတယ်။\nအမတော်စာထဲပဲ.. ဆရာတွေကြောင့်ဆိုတဲ့.. သဘောကြီးရေးသွားပြီး.. ဘယ်နှယ်နိဂုံးချုပ်ဆွဲမှ.. စနစ်ကြောင့်ဆိုပြီး.. စနစ်လက်ညိုးကောက်ထိုးရသလဲ..\nအခုလူတွေနဲ့..အဲဒီတွေးခေါ်ပုံတွေနဲ့… ယူအက်စ်က ဟားဗတ်စနစ်ချချ.. ဆွစ်ဇ်ဇလန်ကလေးတန်းပညာရေးစနစ်ချချ.. ကွဲမှာပဲ…\nလူတွေရဲ့အတွေးအခေါ်ကို.. ပြောင်းလဲဖန်တီးတာ.. ဘာသာရေးပါ..။\nမစ္စတာ ဒေါ်ကင် ရဲ့ အဖွဲ့ ဝင်မား။\nဒီ ကွန်မန့်လေးကို ကျော်ပြန်လိုက်ဦးမယ်…\nအကယ်၍ အခြေခံပညာဆရာတွေကို အရည်အချင်းပြည့်ပြည့်နဲ့ အသေချာတင်းတင်းကျပ်ကျပ်စိစစ်ပြီး (ခြစားမှုမရှိ) တကယ်တော်တဲ့သူကိုပဲ ခန့်မယ်ဆိုရင်-\nအကယ်၍ ကျောင်းတွေမှာ ဆရာတွေကို သင်ကြားရေးပိုင်းကလွဲလို့ (မုန့်ရောင်းတာ၊ ကင်းစောင့်တာ၊ အမှိုက်ကောက်တာ စတဲ့) အပြင်အလုပ်တွေ မခိုင်းဘူးဆိုရင်-\nအကယ်၍ ကျောင်းတွေမှာ သင်ထောက်ကူပစ္စည်း အစုံအလင်နဲ့ လုံလုံလောက်လောက် ပေးထားမယ်ဆိုရင်-\nအကယ်၍ ဆရာတွေကို paper work တွေအစား ခေတ်မီတဲ့စနစ်တွေနဲ့ သင်ကြားရေးစနစ်တွေကို လည်ပတ်စေခဲ့မယ်ဆိုရင်-\nအကယ်၍ လွန်ခဲ့တဲ့ နှစ် (၄၀) ကျော်ကအတိုင်း ဆရာတစ်ယောက်ရဲ့ လစာဟာ မိသားစုကို ကျွေးထားနိုင်တဲ့အပြင် ချို့တဲ့ကျောင်းသားတစ်ယောက်ကိုပါ ကျောင်းထားနိုင်လောက်တဲ့ ပမာဏရှိမယ်ဆိုရင်-\nတကယ်ပြောတာ… အရေအတွက်နည်းပေ့စေ..အရည်အချင်းကိုသာ အဓိကထားပြီး ဆရာတွေကို ခန့်မယ်ဆိုလို့ကတော့.. လုံမက ချက်ချင်းအလုပ်ထွက်ပြီး ကျောင်းဆရာမ၀င်ခွင့်စာမေးပွဲတွေကို မရရအောင် အစွမ်းကုန်ကြိုးစားပြီး သွားဖြေမယ်…\nဂျပန်မှာ လစာအကောင်းဆုံးက ဆရာ/မတွေလို့ ကြားဖူးတယ်။\nRIT Reunion အထိမ်းအမှတ်မှာ ထုတ်တဲ့ မောင်ကိုမှိုင်းရဲ့အလွမ်းပြန်ထောင့်ထဲက တို့ကျောင်းရဲ့ ဒိုင်ယာရီ စာအုပ်ထဲမှာ……\nတန်းစဉ်ထူးချွန်ခဲ့ပြီးနောက်ဆုံးနှစ်မှာ အဆင့်(၃)အတွင်းဝင်တဲ့သူကိုသာ သရုပ်ပြဆရာအဖြစ်ခန့်ထားတဲ့ စနစ်နဲ့ ပညာရေးကောင်းမွန်အောင် အဆင့်မြင့်အောင် ထိန်းသိမ်းခဲ့တဲ့အကြောင်းရေးထားတာလေး ဖတ်မိတယ်။\nအဲဒါကြောင့် စနစ်ကောင်းက မွေးထုတ်တဲ့ဆရာကောင်းတွေနဲ့မှသာလျှင် ပညာရေးအဆင့်ကို မြှင့်နိုင်ပါလိမ့်မယ်။\nစနစ်ကြောင့် လို့ပဲ စွပ်စွဲချင်ပါတယ်။\nစိတ်ပိုင်းဆိုင်ရာ ဆင်းရဲမှု တွေ\nအရင် ကြွယ်ဝ လာတဲ့အခါ\nအူရားဖားရား ဖတ်ရလို့ သေချာမမန့်နိုင်တော့ပါဘူး မွန်မွန်ရေ။ ဒီဂဇက်ကို စောင့်ဖတ်နေတဲ့လူတွေ ကိုယ်စား ကျေးဇူးတင်ကြောင်းတော့ ပြောပါရစေ။\nပြင်ညာရေး အောက်ခြေခိုင်ဖို့ မူလဒန်း ခလေးတွေကို ကြက်ဖတညင် ခွပ်ခိုင်းစို့…


ဘယ်လို Translate ဖို့စပိန်ဖို့ "အဖြစ်"\nစပိန်မှ '' အဖြစ် '' ဘာသာ\nအဆိုပါနည်းလမ်းများစွာအတွက်စပိန်မှဘာသာပြန်နိုင်ပါတယ် "အဖြစ်" စကားလုံး - ဖြစ်ကောင်းများစွာနှင့်သင်မကြာခဏအခြားအဘို့ထိုသူတို့ထဲကတစ်ခုအစားထိုးလို့မရပါဘူး။\nစပိန်ဖို့ "အဖြစ်" ဘာသာပြန်ဆိုရန်လှည့်ကွက်မကြာခဏကအတွက်လည်ပတ်သောဘယ်လိုထွက်ရှာဖွေမှပမာဏသည် ဝါကျ နှင့်အတူတူပင်စိတ်ကူးဖော်ပြတဲ့နေရာမှာမတူညီတဲ့လမ်းအတူတက်လာမယ့်။ အောက်ပါအသုံးပြုထားသောနိုင်ပါတယ် "အဖြစ်" ဟုအဆိုပါနည်းလမ်းတွေထဲကတစ်ဦးပြည့်စုံစာရင်းမပေးပေမယ့်ကအသုံးအများဆုံးပါဝင်သည်:\nတန်းတူရေး၏နှိုင်းယှဉ်ခုနှစ်တွင်: အင်္ဂလိပ်လို "အဖြစ်" ၏အသုံးအများဆုံးအသုံးပြုမှုတစ်ခုမှာအရာနှစ်ခုသို့မဟုတ်လုပ်ရပ်များတန်းတူဖြစ်ကြောင်းညွှန်ပြရန်အားလုံး၌တည်ရှိ၏။ ထိုသို့သော တန်းတူညီမျှမှု၏နှိုင်းယှဉ် ပုံမှန်အားဖြင့်အဆိုပါရှိရာထားသောစာပိုဒ်တိုများ "tan ... como" (ပုဘဲဥပုံတစ်ခုနာမဝိသေသနသို့မဟုတ် adverb ကိုယ်စားပြုရှိရာ) သို့မဟုတ် "tanto ... como" (ကိုအသုံးပြုပြီးလုပ်နေကြတယ် ဘဲဥပုံ ဟာကိုက်ညီဖို့ form မှာနာမ်နဲ့ tanto အပြောင်းအလဲများကိုကိုယ်စားပြု နံပါတ်နှင့်ကျားမအတွက်နာမ်) ။\nဘဝမှာငါကယနေ့ဖြစ်ကြောင်းကိုသကဲ့သို့ပျော်ရွှင်ခဲ့ကြဘူး။ Nunca en မိုင် vida habíaဆီဒို tan como hoy feliz ။\nငါသည်လည်းအဖြစ် crazily ကလေးတစ်ဦးအဘို့အဖြစ်နိုင်သမျှသည်အတိုင်း, ကျွန်မရဲ့ပထမဦးဆုံးဆရာမနှင့်အတူမေတ္တာ၌ကျဆင်းခဲ့သည်။ Yo tambiénငါ့ကိုenamoréက de mi primera maestra, tan locamente como es posible en un niño။\nသင်အလိုရှိသကဲ့သို့သင်တို့သလောက်ငွေရှာနိုင်ပါတယ်။ usted Podrías ganar tanto dinero como quieras ။\nဒီအဓိပ္ပာယ်ကိုနှင့်အတူ "အဖြစ်" ကိုမကြာခဏ "ဘယ်လို။ " ဒီထက်မကြာခဏ, "ကဲ့သို့" နဲ့အစားထိုးသို့မဟုတ်နိုင်ပါသည်အလွတ်သဘောအင်္ဂလိပ်မှာတော့: "သောလမ်းများတွင်" ကိုဆိုလိုတာမှ Como မကြာခဏဘာသာပြန်ချက်အဖြစ်အလုပ်လုပ်ပါတယ်။\nငါထင်သကဲ့သို့သင်တို့ထင်လျှင်သိရန် llike လိမ့်မယ်။ ငါ့ကို gustaria ဖုံးကိုဓားရှည် si piensas como pienso ။\nထိုသို့ကြောင့်ချန်ထားပါ။ Déjalo como está။\nသင်တို့ရှိသမျှကိုသိသကဲ့သို့, အစီအစဉ်အပေါ်ပထမဦးဆုံးကို item သမ္မတ၏ရွေးကောက်ပွဲဖြစ်ပါတယ်။ Como saben todo ustedes, el primer punto del del DIA es la elección del presidente orden ။\nငါဟုခဲ့သည်နှင့်အမျှအရာအားလုံးစုံလင်ခြင်းရှိ၏။ Como iba diciendo, todo ခေတ် perfecto ။\nဒါကြောင့်သူ့ရဲ့နောက်ဆုံးအချိန်ဖြစ်သွားလျှင်သူကစားတတ်၏။ Come como si fuera တစ် SER su última vez ။\n"ဘာလို့လဲဆိုတော့" ဆိုလိုရန်: ပေါ်မှာငါတို့သင်ခန်းစာရှင်းပြအဖြစ် "causation ဖော်ပြရန်အသုံးပြုသည့်အခါ", "ဘာသာပြန်ထားသောနိုင်ပါတယ်အဖြစ် causation :\nသူကရေငတ်ဖြစ်သကဲ့သို့ထိုသူသည်ရေကိုရှာဖွေနေခဲ့သည်။ Buscaba ဂီ porque tenía sed ။\nငါမဆိုပိုက်ဆံရှိသည်မဟုတ်ခဲ့ပါသကဲ့သို့ငါကားမဝယ်နိုင်ဘူး။ Como yo မျှtenía dinero မရှိ pude comprar el coche ။\n"အနေဖြင့်" သို့မဟုတ် "သောအခါ" ကိုဆိုလိုတာရန်: Mientras (နှင့်တခါတရံ cuando) များသောအားဖြင့်တစ်ပြိုင်နက်လုပ်ရပ်များညွှန်ပြရန်အသုံးပြုနိုင်ပါတယ်:\nသူကလေ့လာနေခဲ့ပါတယ်အဖြစ်သူက CNN watched ။ Mientras estudiaba veía la က CNN ။\nကျွန်တော်အစာစားခြင်းခံခဲ့ရသည်အဖြစ်ငါရှိခဲ့ကြသည်ကိုအားလုံးကပြောပြရန်ဆုံးဖြတ်ခဲ့သည်။ Mientras comíamos, decidídecírseloတစ် todo los Que estábamosမဟာမိတ်များ။\nတစ်အခန်းကဏ္ဍသို့မဟုတ်အနေအထားကိုရည်ညွှန်းရန်: တစ်ခု adverbial ထားသောစာပိုဒ်တိုများမိတ်ဆက် "အဖြစ်" သောအခါ, မကြာခဏ como သုံးပြီးဘာသာပြန်ထားသောနိုင်ပါတယ်:\nသူကညဉ့်အခါသူခိုးကဲ့သို့သွားလာ။ Anda como en la noche ladrón။\nဒါဟာလူငယ်တစ်အနုပညာရှင်အဖြစ်ယောန၏ပုံတူဖြစ်ပါတယ်။ es retrato က de ယောန como joven artista ။\nဂျပန်နှုတ်ကပတ်တော်ကို Raku Learn\n"Paraître" (ပုံပေါက်တယ်မှ) ၏ရိုးရှင်းသော conjugation Learn\nဂျပန် Shizuka ၏အဓိပ္ပာယ်ကို\nဂျပန်ကောင်းမွန်သောည (Oyasuminasai) ဆိုရမည်လုပ်နည်း\nအီတလီတွင်ကျွမ်းကျင်ဖြစ်လာ5Techniques\nTenir le အာဏာသိမ်းမှု\nBleiben (နေပါရန်) ဂျာမန်ကြိယာ conjugation\nကာမဲန် Winstead ၏မြို့ပြဒဏ္ဍာရီဇာတ်လမ်းများအကြောင်းအမှန်တရား\nပြည်ဝင်ခွင့်ဗီဇာက de trabajo က y los casos en los Que aplican က de Tipos\nအမေရိကားရဲ့ပထမဦးစွာ Ladies: မာသဝါရှင်တန် မှစ. ယနေ့တှငျမှ\nအဆိုပါ Iliad ၏ရှေးဟောင်းသုတေသနပညာ: အဆိုပါ Mycenaean ယဉ်ကျေးမှု\nစပိန် preposition ရှေ့ဆက်ဖို့နိဒါန်း\nတစ်ဦး COB အိမ်ကဘာလဲ? ရိုးရှင်းသောကမ္ဘာမြေဗိသုကာပညာ\nသင်၏အဆီဖိအား Regulator ကိုစုံစမ်းရန်နှင့်စုံစမ်းလုပ်နည်း\nအဆိုပါအင်အားစုငါ့ကိုနှိုး: အ Movie, ထဲမှာမဖြစ်ကြကြောင်း 10 ဗျာဒိတ်ကျမ်း\nဂေါက် Play မှတောင်းဆိုနေတဲ့ဂေါက်ဖိနပ်ဖြစ်ပါသလား\nJon Favreau, Vince Vaughn & ပတေရုသ Billingsley: သူငယ်ချင်းများ & မကြာခဏပူပေါင်းဆောင်ရွက်\nစက်ဆုပ်ရွံရှာဘွယ်သော၏ Tariff (1828)\nသိပ္ပံအမည်များအမျိုးအစားအားဖြင့် - အဆိုပါအင်းဆက်ပိုးအညွှန်း\n"ပြိုင်ပွဲအစင်းကျား" အကွောငျး Frankie Muniz ဆွေးနွေးပွဲ\nခရစ် Tomlin သီချင်းများ